
Soo 'Udechoo 
Whe'whudit'en-i 


1 1Soo 'udechoo whe'whudit'en whe Yak'usda (Elohim)* ndi yun 
inkez yak'uz er 'uhóonla. 
2Yun, ba ndo hoonli lhiloh 'ink'ez aw ook'ut et hooloh inle', 
yatoo k'ut tsaholhgus za hoonli inle'. Yak'usda (Elohim) ooyughi 
too Kurt nudults'ut. 
3'Et Yak'usda (Elohim) en 'utni, “Et njan be hoot'en-i hole'" 'Et 
hoot'en whuzdli'. 
^ 'Ink'ez Yak'usda (Elohim) be hoot'en-i yunilh'en, unzoo whe 
'unt'oh 'ink'ez be hoot'en-i 'ink'ez tsaholhgus bulh Ihulcho 
"uyinla. 
5  Yak'usda (Elohim) ndi be hoot'en 'i dzin yulhni, 'ink'ez 
ndi tsalhgus, 'i ulhdzis yulhni, et whe hulhgha 'ink'ez 
bundada' er soo 'udechoo dzin whuzdli’. 
6'Et Yak'usda (Elohim) ndutni, “Too toh yat hole' 'ink'ez ndo 
whutoo' 'ink'ez yun k'ut too cha Ihulcho oole'.” 
7 'Et Yak'usda (Elohim) yat 'uhoonla, 'ink'ez ndi too 
Ihk'eyalhdzo njan too 'ink'ez ndo yat cha, 'et ndühooja. 
8 "Ink'ez Yak'usda (Elohim) ndo yat et yak'uz whulhni. 'Et 
hulhgha 'ink'ez bundada' er whulh nat dzin whuzdli' 
9'Et Yak'usda (Elohim) 'utni, “Ndi too yak'uz ba nyo 'i 'ilho oole, 
'ink'ez er yun dizgi hahoolts'it." 'Et nduhóoja. 





*1.1 Ndi boost, “Elohim,” 'i whunénulhtun, Yak'usda en aw 'ilhoghun za unli 
floh, et hoonts'i en 'ilhoghun unli whe 'unt'oh. 'Et whuz un'a ndi boozi' ni whe 
'utni. 'Et tube neba whe' hoont'oh hooyoh. 

10 "Ink'ez Yak'usda (Elohim) ndi yun dizgi 'i yun k'ut whulhni, 
'ink'ez ndi too 'ilhoh nedimbun 'i yatoo' yulhni. 'Et 
Yak'usda (Elohim) ooba hoonzoo. 

11 "Et Yak'usda (Elohim) unt, “Ndi yun Kur et tl'o, ndai 
'ut'an hanuyeh ootse whulih. Mai chun oomai' whulih 
ts'iyawh dich'oh ooch'e' nawhudlih, 'i oole'" ni et whe 
nduhóoja. 

12 "Et ndi yun Kur tl'o, ndai 'ut'an hanuyeh ootse whulih 
whuk'un'a, 'ink'ez mai chun oomai' whulih ts'iyawh 
dich'oh ootse nawhudlih. 'Et Yak'usda (Elohim) ooba 
hoonzoo. 

13 'Et hulhgha 'ink'ez bundada' et whulh tat dzin. 

14'Et Yak'usda (Elohim) 'utni, “Ndo yak'uz hoot'en oolel, 'i be 

Ihulhcho Ihts'e hozit whe dain 'ink'ez 'ulhdzis, 'i be nts'oh 
hoozulh, dzin 'ink'ez naoodizulh 'et cha. 

15 'Ink'ez er ndi yak'uz be hoot'en, 'i yun Kur be hoot'en oole',” 
'et nduhóoja. 

16 "Et Yak'usda (Elohim) en nanki be hoot'en-i cho whulhtsi. 'Et 
ndi tube be hoot'en-i, 'i dzin huba suli' 'ink'ez dzohyaz be 
hoot'en-i, 'i 'ulhdzis huba suli'. 'Ink'ez ndi sum 'i cha 'uyinla. 

17 Yak'usda (Elohim) 'en ndo yak'uz ndi be hoot'en-i whulhtsi, 'i 
ndi yun k'ut hukw'edodi huba. 

18 "Ink'ez 'owhi dzin 'ink'ez 'ulhdzis bulh k'une' hool'en ha. 
'Ink'ez Ihulcho 'uhoonla be hoot'en-i 'ink'ez tsalhgus 
yo. 'Ink'ez Yak'usda (Elohim) whunilh'en 'ink'ez ooba 
hoonzoo. 

19 "Et hulhgha 'ink'ez bundada' er whulh did dzin whuzdli'. 

20'Et Yak'usda (Elohim) 'utni, “Too toh lhai cho lho ndunt'oh-i 

hole’, 'ink'ez dut'ai yun ando yat ndulcho dut'ai be nuhoot'o". 

21 "Et Yak'usda (Elohim) toot lho cho 'ink'ez usjiz-i nuhutnah-i 
Ihelhdoh didoh toot nuyeh-i 'ink'ez nut'o-i Ihelhdoh 
didoh-i 'inla. Ink'ez 'owhi yunilh'en, unzoo whe 'unt'oh. 'Et 
Yak'usda (Elohim) ooba hoonzoo suli'. 

22 "Et Yak'usda (Elohim) soo hoonzoo-un hubülhni, 'ink'ez 
njan ndutni, “Lhk'uz whe Ihai oohle' ndi too doolhbun 
yatoo' tuz, 'ink'ez dut'ai cha ndi yun k'ut Ihk'uz teh Ihai 
oole'.” 

23 "Et hulhgha 'ink'ez bundada' er kwulat dzin suli'. 

24'Et Yak'usda (Elohim) 'utni, “Ndai la khuna-i dich'oh didoh-i, 
khuna-i, musdoos te, yun nulh'as-i, 'uyoo khuna-i, ts'iyawh 
didutch'oh dudun dot'en, yun ts'u halh'as," 'et whuz un'a 'uhooja. 
25 Et Yak'usda (Elohim) khuna-i yun Kut nulh'as 'ilhoh didoh-i, 
musdoos 'ilhoh didoh-i 'ink'ez ts'iya-i vun nulh'as-i, 'ilhoh 
didoh-i 'ink'ez Yak'usda (Elohim)yan'en, unzoo whe 
'unt'oh. 

26'Ft Yak'usda (Elohim) 'utni, "Dune 'utsooleh, neundot'en-un, 

nek'un'a 'unt'oh-un, yatoo k'ut, Iho, dut'ai ndo nudilh-i, musdoos, 

yun k'ut cha, yun k'ut nulh'as-i cha, 'owhi tsiyawh yumoodih 
oole' sih". 

27'Et Yak'usda (Elohim) dune 'inla, 

duk'un'a Yak'usda (Elohim) ndot'e, 

'en dune 'ink'ez ts'ekoo cha 'en 'ubinla. 
28'Et Yak'usda (Elohim) soo hoonzoo-un 'ubulhni 'ink'ez 
Yak'usda (Elohim) njan ndubulhni, *Lhane cho nohuzkeh oole', 
ndi yun doolhbun 'ink'ez oomoodih uhli, Iho, dut'ai, nudilh-i 
cha 'ink'ez ndi yun kut usjiz-i cha tsiyawh". 

29'Et Yak'usda (Elohim) 'utni, “Whunulh'en, yun hanuyeh-i 

oomai' hoonli-i, 'ananukat-i yun Kur hooni-i, duchun oomai' 

'ananukat-i, nohni nohba ut'alh-i tileh. 

30'Ink'ez cha ndi yun k'ut usjiz-i, dut'ai ndo nudilh-i, 'ink'ez 

yun k'ut nulh'as-i cha, ndi yun k'ut hanuyeh-i yuti'ulh huba 
bugha ínus'ai," 'ink'ez whuz un'a 'uhooja. 

31 Yak'usda (Elohim) yane'yalh'en-i yunilh'en, ts'iyawh 'uyinla-i 

'ink'ez 'alha tube unzoo. "Pr hulhgha 'ink'ez bundada' er bulh 

Ihk'utat dzin. 'Et ts'iyawh whunalh'en whe tube ooba hoonzoo. 

'Et hulhgha 'ink'ez bundada' er whulh Ihk'utat dzin suli’. 

2 l'Awet yak'uz, yun Kurt, 'ink'ez ndai ts'iyawh 'uhoonla, 
'i Ihaoodinla. 
2'Et whulh Iht'ak'ant'it dzin suli', er Yak'usda (Elohim) be 'ut'en, 

" Ihaidinla 'ink'ez whulh Iht'ak'ant'it dzin er nalyiz. Ndi be 
'ut'en 'i ts'iyawh lhaoodinla. 

3 "Ink'ez Yak'usda (Elohim) whulh Iht'ak'ant'it dzin et soo 
hoonzoo-un whulhtsi 'ink'ez 'udun duba neooninla. Njan 
whulh Iht'ak'ant'it dzin er nalyiz be 'ut'en 'i ts'iyawh 
Ihaoodinla 'et huwa, Yak'usda (Elohim) ndi 'uyinla 'i 
Ihaoodinla. 

4Njan et soo 'udechoo whe'whudit'en hukw'elh'az yak'uz 'ink'ez 
yun k'ut njan dzin Moodihti Yak'usda (Yahweh? Elohim) 'en ndi 
yak'uz 'ink'ez yun Kurt 'uhoonla, 

5'awhuz yun whut'an 'ink'ez oomai' hooni-i, 'ink'ez 
dilht'an-i cha yun k'ut halhusye whe, Moodihti Yak'usda 
(Yahweh Elohim) nawhulhtih-un 'ink'ez dune yun gha 
oona' ha hooloh. 

6'Et hoonts'i tootsul whuzdli' 'i be yun Kur naooniltsul. 

7'Ink'ez Moodihti Yak'usda (Yahweh Elohim) yun lez 'i dune 
yulhtsi 'ink'ez be ts'uhuna bulh yuni 'ainyulh 'ink'ez dune khuna 
suli'. 


Yak'usda (Elohim) ba ha'nuyeh k'et et dune nenin'az 


8Eden huwun ndaz de 'et Moodihti Yak'usda (Yahweh Elohim) 
en ha'nuyeh k'et newhunin'ai. 'Et 'a'nule ink'ez ndun dune yulhtsi, 
en et neinilhti. 

9Njan yun Kut Moodihti Yak'usda (Yahweh Elohim) ts'iya-i duchun 
nul'en huba nzoo-i 'ink'ez ut'alh huba nzoo-i 'ainanla. Duchun oogha 
ts'ukhuna-i cha whuniz hanuyeh yun et 'uyinla. 'Ink'ez ndi duchun 
be t'eoonudzun ndet hoonzoo 'ink'ez ndet hoontsi' et cha. 

10'Et ndi took'oh Eden whuts'u hainli, 'i hanuyeh k'et be 
nawhunultsul, er 'ukoh didun Ihk'einli whuzdli’. 

11 Soo 'udechoo whuts'u hainli, 'i Pishon huyulhni, ndi 'i yun k'ut 
Havilah ndul cho whunadizdli, er gold hooni. 

12'Ink'ez njan yun Kurt gold 'i unzoo. Bdellium 'ink'ez onyx tse 'i 
et hooni. 

13Njan whulhnat took'oh ye dinli, 'i Gihon hiyulhni, 'i 'unt'oh. 
Yun k'ut Cush, 'et ndulcho whunasuli. 


' 





^ 2.4 Ndi boozi' “Yahweh,” 'i “Mbe Usli, 'En 'Ust'oh,” ni whe 'ut'ni. Sizi Gri, en 
Yahweh 'unt'oh. 'Et whuz un'a 'et John 'uk'unéyuzguz-i 8:58 ndutni whe Sizi 'en 
ndunne Lizwifne budáni', “Soo ts'ih'un un'a nohdüsni, Abraham whutileh whutso 
da’, er 'uda' si usli whe 'ust'oh." Ndi khuni 'i be whuts'odul'eh, ob dai Sizi Gri ndi 
yun k'ut nusuya whe 'et Abraham 'en 'uda' 2,000 be yus k'ut at'en ndi yun k'ut 
nusiya. 'Ink'ez Sizi Gri 'en ndunne Lizwifne ubulhni, *...Abraham whutileh 
whutsoh da’, 'et 'uda' usli whe 'ust'oh." Ndi khuni 'i be whuts'odul'eh Sizi Gri en 
Yahweh unli. 'Et Exodus 3:14, John 'Uk'unéyuzguz-i 8:24-25, 58, 17:5,24, 1 
Timothy Ts'o K'eyanguz-i 1:17, 'ink'ez 'Udechoo 'Udustl'us John 'Uk'eyánguz-i 
5:11-12, 'et cha nduwhttni. 

14Bulh ta-i 'ukoh 'i Hiddekel huyulhni, 'i Assyria whanda' ts'e 
wheinli. Bulh dunghi 'ukoh 'i Euphrates 'unt'oh. 
15'Et Moodihti Yak'usda (Yahweh Elohim) hanuyeh k'et Eden et 
dune neninilhti, yughole' 'ink'ez vote ha. 
16'Ink'ez Moodihti Yak'usda (Yahweh Elohim) ndun dune khuni 
yutl'a dan'ai whe nduyulhni, “Ndi duchun ts'iyawh njan hanuyeh 'i 
on'alh ndet hukwa' ninzin totsuk. 
17“Ndi duchun be t'eoonudzun-i, ndet hoonzoo-un, 'ink'ez 
ndet hoontsi'-un, 'i oomai 'aw lhuzon'al. Ndet dzin in'al-un, alba 
datantsah.” 
18'Et Moodihti Yak'usda (Yahweh Elohim) 'utni, “Dune dich'oh 
uhint'oh de 'aw Ihe'hoozoo' whe' hoont'oh, yula' tit'elh-un 
yundult'oh-un ooba 'oosleh si." 
19Ndi yun k'ut 'et Moodihti Yak'usda (Yahweh Elohim) ts'iyai 
khuna-i, dut'ai ndo yat nudilh, 'i ts'iyawh Adam ts'un nebuninla, et 
nts'en'a hubootazih ha. 'Ink'ez nts'en'a hubonzi', i huboozi suli'. 
20'Et Adam 'en ndi mudoos, dut'ai ndo yat nudilh, 'ink'ez tl'o 
Kut khuna-i, 'i ts'iyawh huboozi' whulhtsi. 'Et 'ink'ez Adam yulh 
ndult'oh 'en yula 'oot'en hooloh. 
21'Ink'ez 'et Moodihti Yak'usda (Yahweh Elohim) Adam bulh cho 
yuk'edin'ai, 'et Adam nanisti 'ink'ez oocha 'ilhoghi Yak'usda yuts'u 
haídantan 'ink'ez yutsung lhts'un be nafyunilhni. 
22 Moodihti Yak'usda (Yahweh Elohim) ndi 'ucha dune ts'u 
haidantan, 'i ts'eke yulhtsi 'ink'ez dune yughi nilhti. 
23'Et Adam 'utni, 
“Ndi 'andit sts'un oots'un 'unt'oh 
'ink'ez stsung ootsung 'unt'oh, 
ts'eke boozi' oole' si, 
dune ts'u halti 'et huwa". 
24'Et huwa dune dubá 'ink'ez duloo bulh bula dootnih 'ink'ez du'at 
bulh 'oot'e 'ink'ez 'ilho yust'e hoole'. 
25'Ink'ez nahult'oh 'ust'et, dune 'ink'ez du'at bulh whe 'aw yooya 
cha Ihuhiloh. 


1 


Dune ninta 'ut'ih whuts'unint'i 


1'Et tl'ughus 'i Ihelhdoh didoh-i Moodihti Yak'usda (Yahweh 
Elohim) 'uyinla-i unli 'ink'ez ts'eke 'ulhni, “Duchun yun k'ut 
whuduchun 'aw ts'iyawh Ihuzooh'al, ni eh?" 

2'Et ts'eke nyoon tl'ughus 'uyulhni, “Nyoo duchun mai hanuyeh-i, 
'; ts'oo'alh huba' hoont'oh, 
3'Et hoonts'i hanuyeh k'et whuduchun whuniz nadan'a-i, 'i 
Yak'usda (Elohim) 'utni, ‘Nyoo duchun mai' aw lhuzooh'al, k'us 
oot'aoohnalh junih, khun si daoohtsah,” ni. 
^'Et ndi tl'ughus, ts'eke en 'uyulhni, ^Alha aw daoontsah ait'oh. 
5 Yak'usda (Elohim) t'eooninzun ndet dzin uh'alh-un, hooh'en 
tihleh 'ink'ez Yak'usda (Elohim) bundutilh'elh, hoonzoo-un 'ink'ez 
hoontsi'-un cha t'ewhuntahzin." 
6'Et ts'eke duchun ts'u'alh huba unzoo, nul'en huba cha unzoo, 
duchun ts'uwhunih netilhtselh huba ooka' whuninzun, oomai' yilhchoot 
ink'ez yanal, duki cha yuloh yutl'a nan'ai 'ink'ez en cha yan'al. 
7'Et nahult'oh duna be huhon'en suli', 'ink'ez nahult'oh 'ust'et 
'uhint'oh t'ehonanzin, mai "fig" huyulhni 'i oot'an Ihuna' hidunilhka' 
'i be be k'e'uzdla 'uhududulhtsi. 
8'Et nawhudunik'az whe Moodihti Yak'usda (Yahweh Elohim) 
hanuyeh k'et 'oh nuya whe hidits'o 'ink'ez Adam du'at bulh hanuyeh 
k'et duchun toh Moodihti Yak'usda (Yahweh Elohim) hich'a untilh'i. 
9'Et Moodihti Yak'usda (Yahweh Elohim) Adam hahizya 'ink'ez 
'uyulhni, ^Nts'e 'int'oh". 
10'Et 'utni, “Hanuyeh k'ez nyudasts'o 'ink'ez whenuzjut, 'ust'et 
'ust'oh er huwa untiz'i." 
11'Ink'ez 'uyulhni, “Mbe 'unyulhni 'ust'et 'int'oh, duchun oomai' 
uh'alh junih nohdusni-i eh uh'al?" 
12'Et dune 'utni, ^Ts'eke sgha nilht'i-un duchun oomai' sgha 
inin'ai 'ink'ez 'i us'al." 
13'Ink'ez Moodihti Yak'usda (Yahweh Elohim) ts'eke 'ulhni, 
“Dahoont'oh-un dainja?" 'Ink'ez ts'eke 'utni, ^Tl'ughus nasunan'a 
'ink'ez us'al.” 
14'Et Moodihti Yak'usda (Yahweh Elohim) tl'ughus 'ulhni, 
“Et ndinja huwa 'uyoo khuna-i anus nk'ehida whe 'int'oh, 
'ink'ez 'uyoo khuna-i chuntoh nulh'as-i anus, 
mbut tl'ah whe nukedutanzut, 
';nk'ez lhez za tan'ulh, yunka tandalh nduwhulyiz whe. 
15 'Ink'ez nyun 'ink'ez ts'eke bulh Ihazdatni nohtiselh, 
'ink'ez nyuzkeh 'ink'ez buzkeh. 
Ntsi yayindunta'us 'ink'ez ookentsul duntalhdah." 
16'Et ts'eke 'ulhni, 

“Ndzi unduda-un 'ink'ez datant'elh-un ‘onus 'uwhulcho whutiselh, 
nyulh 'ults'ulh whe nyuzkeh whutaleh, 
nki ooka' untanzilh 'ink'ez nyumoodih tileh.” 
17'Et Adam 'ulhni, 
^N'at oozalhts'ai' et huwa 'ink'ez ndi duchun oomai' 
"On'alh junih, nyudusni, 
in'al 'et huwa, nyun mba ndi yun 'i ookehida, 
'ut'en be oots'u huyukat-i tan'ulh yun ka tandalh ndwhulyiz 
whe." 
18 Whuscho 'ink'ez whusyaz bulh nankilt'oh ook'ut mba hantiyeh, 
'ink'ez yun hanuyeh-i tan'ulh. 
19 Nyunin ts'u halhdzilh whe ut'alh-i on'alh, 
yun natandleh whuts'un. 
'I oots'u hainzut. 
Lhez 'int'oh 'ink'ez Ihez 'i ts'un natandleh." 
20'Ink'ez Adam duat Eve be yoozi, khunane ts'iyawh buloo ert 
huwa. 
21'Ink'ez Adam oo at bulh Moodihti Yak'usda (Yahweh Elohim) 
'en ndi zuz 'i buba 'uyinla hiye óoke' ha. 
22'Et Moodihti Yak'usda (Yahweh Elohim) 'utni, ^Nulh'en, dune 
Neundult'oh suli', hoonzoo-un 
H 'ink'ez hoontsi'-un t'ewhunozin 
"Wës ha. Ink'ez 'andit doo ka si dula 


H 










TW be ndi duchun oomai' yolhchoot 
Ai 'ink'ez yooalh 'ink'ez 'ilhiz 
whutinalh.” 
23'Et huwa Moodihti Yak'usda 


> k'et, Eden, et tenabunilh'a’, 
'ink'ez njan yun whut'as tileh 'i 


24'Et dune teininyoot 'ink'ez 
(Bien Eden ndaz ts'e et lizasne, 
e ANN Cherubne hubulhni, 'et 

"AN  nebunilhti, 'ink'ez saluzti kwun 
dunukw doten lhelhts'un 
nadighus-i duchun oogha 
ts'ukhuna-i yughole' ha. 

Cain en Abel yuzilhghi 


4 1'Et Adam duat Eve, t'einanzin 'ink'ez oo'at ulchan 'ink'ez Cain 
en yulhtsi 'ink'ez 'utni, “Moodihti (Yahweh) ts'un dune sgha 
ninzut.” 

2'Et doo cha Eve 'ulhtsi, 'andit et bulhutsin Abel en 'usbai ghunli 
unli, ‘et Cain 'en yun ghana-un suli’. 

3'Et whudizulh whutoh Cain yun whumai', Moodihti (Yahweh) 
gha italelh ha yughi ninla. 

^ Abel cha 'usbai 'udechoo whuzdli-i nilhk'a whe whuz wheyanla 
'ink'ez Moodihti (Yahweh) Abel yudilhti' 'ink'ez yuba soo 'uja. 

5'Et hoonts'i Cain yuba whusayanla-i ooba lhe' yizoo' 'ink'ez Cain 
tube hunilch'e 'ink'ez oonin ts'e 'uts'un un'a 'uja. 

6'Et huwa Moodihti (Yahweh) en Cain 'uyulhni, “Ndet huwa 
hunilch'e 'ink'ez nyunin ts'e 'uts'un un'a 'inja?" 

7“Soo 'ant'en, 'aw lakw 'uyoo neba lhe'hootazoo’? 'Et aw soo 
lhe'zint'en de, 'ut'en untsi'-i dati us'ai whe 'unt'oh. 'Ink'ez nka 
ninzun whe 'unt'oh, er hoonts'i whuch'a whumoodih onle'" 

8'Et Cain dudulhutsin Abel yulh yailhduk, er 'uhooja nus tl'o k'ut 
'uhint'oh whe, Cain dudulhutsin Abel yuch'az nedinja 'ink'ez yuzilhghi. 

9'Et whe Moodihti (Yahweh) Cain 'uyulhni, *Nyulhutsin Abel 
daja?” Cain 'utni, "T'eoonuzuszun, si eh sulhutsin ghusli?” 

10'Ink'ez 'utni, ^Nts'en'a dainja?" Yun whuts'un nyulhutsin buzkai' 
stsun huyih. 

11 'Andit awer ndi yun mba whutátsi'. Yun dizts'o nla k'ez 
nyulhutsin buzkai' ook'eijul 'et huwa. 

12 Yun gha itanelh te, daltus la hukw'un'a mba ook'ut 
halhe'untizye. Ndi yun Kurt tandalh whut'oh nunul'i-un 'ink'ez yoh 
Ihuhoot'i-un tanleh." 

13'Et Cain 'en Moodihti (Yahweh) 'uyülhni, *Be sba nahisda-i 
'onus sba hoondaz k'et 'aw whulh 'oost'e' ait'oh. 

14'Alha 'andit dzin whuts'un ndi yun Kut suntinyoot nyunin ba 
whu'iz 'utist'elh, ndi yun k'ut nunul'i-un 'ink'ez yoh Ihuhoot'i-un 
tisleh, 'ink'ez mbe nasilhti-un sutuzilhghelh whe 'unt'oh". 

15'Et Moodihti (Yahweh) 'uyulhni, *Et huwa, mbe Cain 
silhghi-un Ihtak'ant'it 'uwhultsuk-un ooba k'utitnelh." Doo ka si 
Moodihti (Yahweh) 'en Cain ye hoodalh'en khun nahiyilhti 'ink'ez 
hizoolhghelh whuch’a. 

Cain ts'u haindene 


16'Et Cain Moodihti (Yahweh) ch'a suya 'ink'ez yun Kur Nod 
huwhutni-un er nenina, ha'nuyeh k'et Eden on daz ts'e. 

17'Ink'ez Cain duat t'einanzin, ulchan 'ink'ez Enoch ooyaz 
whuzdli. 'Ink'ez keyoh whuti 'uhoonla 'ink'ez due boost, Enoch be 
hoozi. 

18]rad en Enoch ooye' suli' 'ink'ez Irad, Mehujael ooye' suli' 'ink'ez 
Mehujail en Methushael, 'ink'ez Methushael, Lamech ooye' suli'. 

19'Et Lamech nane ts'ekoo ilhchoot, du'atke eni, 'ilhoghun oo at, 
Adah boozi' 'ink'ez 'on 'at-un 'en Zillah huyulhni. 

20'Ink'ez Adah, 'en Jabal ooyaz suli'. 'En buzkehkene nimbali bet 
huwhut'i 'ink'ez khuna-i 'i nulhyeh. 

21 Bulhutsin boozi' Jubal, en ndi harp 'ink'ez flute hiyulhni 'i be 
hujun, enne ts'iyawh hube ‘aba. 

22 Zillah, en cha buzke hooni. Tlhoghun en Tubal-Cain hiyulhni. 
'En mbe ndi ‘utes 'ink'ez dulk'un te 'ink'ez lhuztih bulh yugha khuna 
enne ts'iyawh hubodulh'eh. 'Ink'ez Tubal-Cain bulhtus en Naamah 
ts'utni. 

23'Et Lamech du'atke 'ubulhni, 

"Adah 'ink'ez Zillah, soo zulhts'ai, 
dune ka sulhtsi huwa sisghi, chilh hoonts'i sundilhda' hukwa 
sisghi". 

24 Cain k'utitnelh te, Ihtak'ant'it tighan, 

et de Lamech Ihtak'antit whunizyat on 'at Ihtak'ant'it 
'uwhultsuk-un. 


Adam doo cha za ooye' hooni 


25 Adam doo cha duat t'enanzin whe ooyaz dune sul, en Seth 
yulhni. Eve 'utni, ^Yak'usda (Elohim) 'uye' sgha nilhti, 'en Abel 
yuk'e naidalhti, Cain yuzilhghi-un." 

26Seth cha ooye' whuzdli', Enosh yulhni. 'Et ndoh dzin dunene 
Moodihti (Yahweh) boozi' be ka whehuninyih. 


Adam Buzkehne 


1Ndi 'udustl'us, Adam ts'u haindene ghun 'unt'oh. Yak'usda 
(Elohim) ndet dzin 'uyinla dzin, Yak'usda (Elohim) ndot'en 
yulhtsi. 

2Dune 'ink'ez ts'eke bulh 'ubinla 'ink'ez soo hoonzoo-un hubulhni 
'jnk'ez yun ka dune'ne 'ubinla, dzin 'ubinla-un. 

3'Ink'ez Adam 'ilho whunizyat whunizyat 'on 'at tat whunizyat 
(130) yus k'ut khuna' 'ink'ez ooye' yundot'en-un ooye' suli', Seth 
yulhni. 

4Seth ooye' suli' hukw'elh'az, Adam Ihk'udit whunizyat whunizyai 
(800) be yus k'ut hukw'elh'az 'ink'ez ooye'ke, ootse'ke cha whuzdli. 

5 Adam khuna' 'uwhuldzoh hana"-un 'ilho hooloh whunizyat 
whunizyai 'on 'at tat whunizyat (930) yus k'ut khuna' 'et dazsai. 

6Seth en 'ilhoh whunizyat whunizyai 'ink'ez kwulat be yus k'ut 
(105) khuna' whe Enosh ooye' suli'. 

7Enosh ooye' suli' hukw'elh'az, Seth Ihk'udit whunizyai Ihk'udit 
'on 'at Ihtak'ant'it (807) be yus k'ut whe ooye'ke 'ink'ez ootse'ke cha 
whuzdli' 

8Seth 'ilho hooloh whunizyat whunizyai on ‘at 'ilho hooloh 
'ink'ez on ar nat be yus Kur (912) whe dazsai. 

9Enosh 'ilho hooloh whunizyat (90) 'ink'ez Cainan ooye' suli'. 

10 Cainan ooye' suli' hukw'elh'az Ihk'udit whunizyat whunizyai 
'on 'at whunizyat 'on 'at kwulat (815) be yus k'ut 'ink'ez ooye'ke 
'ink'ez ootse'ke cha whuzdli'. 

11 Enosh yinka inda' 'uwhulyiz-un 'ilho hooloh whunizyat 
whunizyai 'ink'ez kwulai' (905) be yus k'ut whe dazsai. 

12 Cainan lhtak'antit whunizyat (70) khana' 'ink'ez Mahaleel ooye 
suli'. 

13Maheleel whuzdli hukw'elh'az, Cainan lhk'udit whunizyat 
whunizyai 'on 'at dit whunizyat (840) be yus k'ut 'ink'ez ooye'ke 
'ink'ez ootse'ke cha whuzdli'. 

14'Et Cainan 'ilho hooloh whunizyat whunizyai 'ink'ez whunizyat 
(910) be yus k'ut 'et dazsai. 

15 Mahaleel Ihk'utat whunizyat on ar kwulat (65) be yus k'ut, 
'ink'ez Jared ooye' suli'. 

16 Jared whuzdli hukw'elh'az Mahaleel Ihk'udit whunizyat 
whunizyai 'ink'ez tat whunizyai (830) be yus k'ut 'ink'ez ooye'ke 
'ink'ez ootse'ke cha whuzdli'. 

17'Et Mahaleel be yus Kur Ihk'udit whunizyat whunizyai 'ink'ez 
'iTho hooloh 'ink'ez kwulat (895) be yus Kurt er dazsai. 

18 Jared yunka inda' 'ilho whunizyat whunizyai 'ink'ez Ihk'utat 
whunizyat (162) be yus Kur 'ink'ez nanki Enoch ooye' suli'. 

19 Enoch whuzdli hukw'elh'az Jared Ihk'udit whunizyat 
whunizyai (800) be yus k'ut nahitna' 'ink'ez ooye'ke 'ink'ez oots'eke 
cha whuhuzdli'. 

20 Jared be yus k'ut 'ilho hooloh whunizyat whunizyai 'ink'ez 
Ihk'utat 'ink'ez nat (962) be yus Kur khana' 'ink'ez dazsai. 

21 Enoch Ihk'utat whunizyat 'ink'ez kwulat (65) be yus Kur Khana 
'ink'ez Methuselah ooye' suli'. 

22 Methuselah whuzdli hukw'elh'az Enoch Yak'usda (Elohim) 
bulh nusa'az tat whunizyat whunizyai (300) be yus k'ut 'ink'ez 
ooye'ke 'ink'ez ootse'ke cha whuzdli'. 

23 Enoch yun ka inda'-un tat whunizyat whunizyai on at kwulat 
(365) be yus Kurt er khana'. 

24'Ink'ez Enoch Yak'usda (Elohim) bulh nusa'az 'ink'ez hoolel, 
Yak'usda (Elohim) nayilhchoot huwa. 

25 Methuselah 'ilho hooloh whunizyai whunizyat 'ink'ez Ihk'udit 
whunizyat 'on 'at Ihtak'ant'it (187) be yus k'ut khuna 'et Lamech 
ooye' whuzdli'. 

26Lamech whuzdli hukw'elh'az, Methuselah lhtak'ant'it 
whunizyai whunizyat 'ink'ez Ihk'udit whunizyat on ‘at nanki 
(782) be yus k'ut whe khuna 'ink'ez ooye'ke 'ink'ez ootse'ke cha 
whuzdli'. 

27'Et Methuselah 'ilho hooloh whunizyat whunizyai 'ink'ez 
Ihk'utat whunizyat whunizyai 'ink'ez Ihk'utat whunizyai on at 'ilho 
hooloh (969) be yus k'ut whe dazsai. 

28Lamech en 'ilhoh whunizyai whunizyat 'ink'ez Ihk'udit 
whunizyat 'on 'at nanki (182) be yus k'ut suli' 'ink'ez 'ilhoghun ooye' 
suli'. 

29'Ink'ez, Nowe be yoozi 'ink'ez 'utni, “Ndun en si k'unenunoo'ah 
neye 'ut'en ha 'ink'ez neba be oogha ts'ana-i, yun Moodihti 
(Yahweh) ye k'ehanya 'et huwa". 

30Nowe yun ka neninya hukw'elh'az kwulat whunizyat 
whunizyai 'ink'ez 'ilho hooloh whunizyai 'ink'ez kwulat (595) be 
yus k'ut suli' 'et ooye'ke 'ink'ez ootse'ke cha whuhuzdli. 

31Lamech khana nduwhulyiz-un lhtak'ant'it whunizyai 
whunizyat 'ink'ez lhtak'ant'it whunizyat on ar Ihtak'ant'it (777) be 
yus k'ut 'et dazsai. 

32'Ink'ez Nowe kwulat whunizyai whunizyat (500) be yus k'ut 
whe Shem, Ham 'ink'ez Japheth enne ooye'ke suli'. 

Dune huye untsi’-i 'ink'ez be buba nahisda 


6 1'Et 'uhooja, ndi yun Kurt dune awer nus za 'uhuniltsuk whe 
'ink'ez ts'ekoo bubuzkeh suli'. 

2Yak'usda (Elohim) ooye'ke 'enne ndunne ts'ekoo dune ootse'kene 
huhinzooo hubo nilh'en. 'Ink'ez mbene la buka' huninzunne enne 
tsekoo bubu hilhchoot, bu'atke hole' ha. 

3'Et Moodihti (Yahweh) 'utni, “Syoghi 'aw 'ilhiz when dune 
bulh buch'az dotni ait'oh. 'Alha ndi yun k'ut dune unli 'et hoonts'i 
whunizyat whunizyai 'ink'ez nat whunizyai (120) be yus k'ut tileh 
whe ndi yun k'ut tidalh." 

4'Et 'oh dai njan yun Kut dunechone hanle' "Er hukw'elh'az 
Yak'usda (Elohim) ooye'ke 'enne ndi yun k'ut dune butse'ke buzisda 
'ink'ez bubuzkehke yahonle’. "Er ndunne dune whuzdli'ne, enne 
dune Ihtuscho 'ink'ez nchane 'uhint'oh. 

5'Et Moodihti (Yahweh) bunilh'en ndi yun k'ut dune huye untsi' 
tube ncha suli'. Ts'iyawh 'ahoolhyiz wheni ndune bubeni untsi’, er 
whunilh'en. 

6'Et Moodihti (Yahweh) tube huwu dzin unduda ndi yun k'ut 
dune 'inla-un, oodzi yo tube whunduda suli'. 

7'Et Moodihti (Yahweh) 'utni, “Mbene la dune ndi vun k'ut wheni 
ubuslane, soo ts'iyawh gak hubutiselh. Ndi dune 'ink'ez khuna-i, 
yun kut nulh'as-i 'ink'ez ndo dut'ai nudilh-i cha, 'i ts'iyawh. 'Et tube 
huwu sdzi unduda 'ubusdla 'et huwa." 

8'Et hoonts'i Nowe en Moodihti (Yahweh) oonalh ndi ye nets'un 
unzoo-i et nahoon'ai. 


1 


Nowe en Yak'usda (Elohim) yuba soo nduja 


9Nowe ts'u haindene hukw'eguz er 'uhoont'oh. Nowe en ts'ih'un 
dune unli, khuna dai whe aw ook'eholts'it hooloh. Nowe en 
Yak'usda (Elohim) bulh nuya inle’. 

10 Nowe tane ooye'ke suli: Shem, Ham, 'ink'ez Japheth. 

11 Yak'usda (Elohim) oonalh ndi yun Kur ndulcho dune 
ninta' honilh'en 'ink'ez dune lhezudla-un, dulcho whe 
whudizbun. 

12'Et Yak'usda (Elohim) njan yun k'ut 'et whunilh'en whe 'alha 
tube ninta' whunt'en. Dunene, 'enne ts'iyawh soo ts'ih'un 'ants'i 
halhjut le'hint'oh suli'. 

Ts'i cho 'ulya 

13 Yak'usda (Elohim) en Nowe 'uyulhni, “Njan ts'iyawh ndai la 
usjiz-i, awer sba whulatoh suli'. Dunene enne bulagha ts'e ndi yun 
k'ut ts'iyawh be lhezudla-i be hodilhbun. 'Et whunilh'en, ndi yun 
ndulcho whe ndi khuna ts'iyawh yun kut husjiz-i, ts'iyawh bulh 
gak whutiselh. 

14Ndi duchun gopher hiyulhni, 'i be ts'i cho 'ónleh. 'Ink'ez bez 
ts'e et Ihelhdun whulai holhtselh. Dzeh 'i be bez ts'e 'ink'ez yoo'az 
tse cha be ondzeh. 

15'Ink'ez 'et ndiz un'a ndi ts'i cho 'i 'onleh: 450 feet 'et 'uhoolhyiz, 
'jnk'ez 75 feet er 'uhooltel, 'ink'ez 45 feet naoodalhza’. 

16 Dadint'az cho ooba 'onleh. 'Ilho cubit ndo ooban whuts'un, et 
nenin'a holhtselh. Oozih k'ut 'et dati-un 'onleh. 'Udeyo-un yun cha 
'onleh 'ink'ez on do cha 'udun 'uhoonleh, 'ink'ez bulh tad-un vun et 
'uhonleh. 

17'Et whunilh'en er si 'utisnelh, yun Kur ndulhcho too 
hatadutisbilh. Yat whutah 'et gak whutiselh. Ts'iyawh ndai ndi 
usjiz be ts'ukhuna bulh 'unt'oh, 'i gak tileh. Ndi yun k'ut et ts'iyai 
yatadlah. 

18'Et hoonts'i nyun nts'un sghuni ntl'adutis'alh. 'Ink'ez ndi ts'i 
cho bez tonya', nyun, nye'keh, n'at, 'ink'ez nye'keh bu'atkeh cha, en 
dulh 'übolneh. 

19'Ink'ez ndai la ndi yun kut usjiz-i, lhawh didoh 'ilho whe nawh 
didoh-i, 'i ndi 'i ts'i cho be onlelh. 'Et ts'iyawh khutinalh wheni 
ts'eke cha 'ink'ez dune cha unli-i didoh-i ts'iyawh. 

20Ndai la ndo nudilh-i dundult'oh-i, yun nulh'as-i dundult'oh-i 
cha, 'ink'ez yun nuts'eh-i dundult'oh-i cha, nanki dundult'oh-i 
ts'iyawh nts'un tidulh, khutinalh wheni. 

21'Ink'ez ndai la 'ut'alh-i ts'iyawh, tan'ulh-i ts'iyawh be 'onlelh, 'i 
ts'iyawh 'ulhonlelh. 'I la ooh'alh nyun 'ink'ez ndi khuna-i cha." 

22'Et Nowe er nduja, nts'en'a Yak'usda (Elohim) yuba nahizya, et 
tsiyawh nduja. 


Dutadilt'o-un 


7 1'Et whe Moodihti (Yahweh) 'en Nowe 'uyulhni, “ Nyuzkeh 
cha, nyunch'oh cha, mbene la nyoh whut'ine ts'iyawh ndi 
ts'i cho behdilh, daint'oh la ts'ih'un dune inli, ndi 'andit dune toh 

ndoh whuya hoozulh dune toh daint'oh la ts'ih-un dune inli-un er 
whunus'en. 

2Ndi yun Kur khuna-i ootsun hooloh-i, Ihtak'ant'i dune 'ink'ez 
tseke bulh 'ilhoh didoh-i nanki whe khuna-i tsiyawh. Ndi khuna-i 
dutsun-i cha, dune cha ts'eke cha, 'ohwhi 'i ts'iyawh olhchoot. 

3'Ink'ez ndi yun Kur ndai la nudilh-i dut'ai ts'iyawh cha 
Ihtak'ant'i dune 'ink'ez ts'eke bulh cha, 'ohwhi ts'iyawh ndi yun k'ut 
khuna-i ndai la khutinalh-i. 

^Lhtak'ant'i dzin hukw'elh'az 'et ndi yun k'ut dit whunizyat (40) 
dzin 'ink'ez dit whunizyat 'ulhdzis whuts'un nawhutilhtilh. Ndai 
usla ndi yun k'ut usjiz-i ts'tyawh hooloh whutilhtselh.” 

5'Et Nowe nts'en'a Moodihti (Yahweh) yuba nahizya, ts'iyawh et 
nduja. 

6Nowe 'en 600 be nawhudizut yun k'ut inda whe ndi yun k'ut 'et 
dutadilt'o. 

7'Et Nowe ooye'ke oo'at cha, 'ink'ez ooye'ke bu'atke cha ts'iyawh 'i 
nyoo ts'i cho huyeindil 'awet too ndo 'utinelh 'et huwa. 

8Ndai la khuna-i Ihditsun-i 'ink'ez khuna-i dutsun 'i cha, dut'ai 
cha 'ink'ez ndi yun Kut nulh'az-i ts'iyawh. 

9Nanki hinli whe ndi tsi cho bez Nowe (sun dahunilh'az, dune 
'ink'ez ts'eke cha. 'Et nts'en'a Yak'usda (Elohim) en Nowe yuba 
nahizya, 'et nduhuja. 

10'Et hukw'elh'az Ihtak'ant'i dzin inle' 'et 'awet ndi yun k'ut too 
whuzdli' 

11 Nowe be yus k'ut-un, whunizyat lhk'utat whunizyat (600) et 
‘uhooja whulh nanki sanun (2) whunizyat on ‘at Ihtak'ant'it dzin 
(17) er 'uhooja ndi yun k'ut too ts'iyawh oodahaddilts'ut, 'ink'ez ndo 
yak'uz whudadint'az cha whudaha'dankat. 

12Dit whunizyat dzin 'ink'ez dit whunizyat 'ulhdzis 'et ndi yun 
k'ut yun chan honle'. 

13 S00 er dzin za Nowe ooye'ke cha, Shem, Ham 'ink'ez Japheth, 
'ink'ez Nowe ooat, 'ink'ez ooyas'atke cha ts'iyawh ndi tsi cho huyeindil. 

14'Enne cha 'ink'ez ts'tyawh khuna-i Ihelhts'un didoh, ts'tyawh 
musdoos lhelhts'un didoh, ts'iyai yun nulh'as Ihelhts'un didoh, 
'ink'ez yat whudut'ai Ihelhts'un didoh cha, ts'iyai didoh Ihelhch'a 
'uwhut'en. 

15Nanki whe ts'iyawh Nowe bulh ndi ts'i cho huyeindil. Ndai la 
khuna-i ndi yun k'ut ooyiz hoonli-i ts'iyawh. 

16 Et ndowhi ts'iyawh ts'ek'e dune tubulh. Ndi yun Kur hoonli-i 
Yak'usda (Elohim) 'en yuba nahizya, whuz un'a ndi ts'i huye indil 
'ink'ez buch'az na'din'ai. 

17Ndi hatadilt'o-i too dit whunizyat dzin (40) et 'ant'e' too ndo za 
Ihe'inelh 'ink'ez ndi ts'i cho dudinlat yun ando ts'e whuz dudinlat. 

18 Too er za ndut'en 'ink'ez nus za Ihe'itus ndi yun Kur, 'ink'ez ndi 
tsi cho 'oh nulat. 

19'Et ndi yun Kut too tube takhulh suli'. Dzulh 'owhi cha ts'iyawh 
ba ndo hatadilt'o. 

20 Ndo za 'ut'en (15 cubits) 'ink'ez ndi too dzulh ba ndo hatadilt'o. 

21'Et ndi yun k'ut khuna-i nuhutnah-i, dut'ai cha, 'ink'ez musdoos 
ndunt'i-i cha, yun nulh'as-i cha, ts'iyawh dune cha ts'iyawh hooloh 
huzdli'. 

22 Mbene la ooyiz hoonline husjizne, 'ink'ez hoonli husjiz-i 
'ohwhi ts'iyawh yun k'ut 'unt'oh-i, ts'iyawh yaidla. 

23'Et ndi yun k'ut hoonli khuna-i ts'tyawh gak whulhtsi. Yun nulh'as-i 
cha, dune cha, 'ink'ez khuna-i cha, dut'ai cha, tsiyawh gak whulhtsi. 
Nowe 'ink'ez yulh 'ut'enne enne za ndi tsi cho bet hukhuna. 

24'Et whunizyat whunizyat 'ink'ez kwulat whunizyat dzin (150) 
et 'uwhulhyiz whe ndi yun Kurt too honle'. 


Too 'awet yo 'uja 


1'Et Yak'usda (Elohim) Nowe 'ink'ez khuna-i ndai la usjiz-i ts'i 
bet ts'iyawh yulh 'unt'ohne whunalnih, 'ink'ez Yak'usda nilhts'i 

"1 'uyinla 'i ndi yun Kur nalhts'i, er too yo 'uja. 

2Ndi yun k'ut too ts'iyawh 'ink'ez ndo yak'uz whudadint'az cha 
tsiyawh yudana'dinla 'ink'ez yak'uz ts'un chan 'etsul 'uyinla. 

3'Ink'ez too ts'tyawh yo whe'ninle, whunizyat whunizyat 'ink'ez 
'on 'at kwulat whunizyat dzin (150) 'et too yo 'uja. 

4'Et ndi ts'i 'i nts'e ndi dzulh Ararat huyulhni 'unt'oh, 'i Ihtak'ant'it 
sanun 'ink'ez whunizyat on ar Ihtak'ant'it dzin (17), 'i kut neninkez. 

5'Ink'ez too yo 'uja 'ink'ez yo za Ihe'inelh whunizyat sanun 
whuts'un, 'udechoo dzin 'et dzulh oolatoh hooltsai. 

6"Et 'uhooja dit whunizyat dzin (40) 'etsul 'uhooja whe Nowe 
dadint'az 'i daha'idantan. 

7patsancho 'i yula ditni 'az ndulcho 'awh nut'o za ut'en, too gak 
tileh whuts'un. 

8'Et doo cha dut'aiyaz, 'imbin huyulhni, 'i yula ditni awer tila 
too yo 'uja ha. 

9'Et ndi 'imbin 'aw noot'ah-un hooloh, er ka ndi ts'i cho yuts'un 
naoost'o, 'awhuz ndi yun ndulcho too hoonli. "Er huwa Nowe dula 
be yuba tedilni 'ink'ez 'et danainilhti. 

10'Et doo cha Ihtak'ant'i dzin er whubailh'e. 'Et doo cha ndi 
'mbin yuladitni. 

11'Et hulhgha er ndi 'imbin whusanat'o 'ink'ez duchun, olive 
hiyulhni, oot'an 'andit hanalhyai, 'i ooze yudiztan. 'Et awer Nowe 
t'eooninzin ndi yun k'ut awer too hooloh suli'. 

12'Et doo cha Ihtak'ant'i dzin er huba ilh'e', er doo cha ndi 'imbin, 
i yuladitni 'ink'ez 'aw whusanalhit'oh. 

13'Et 'uhooja Ihk'utat whunizyat yus Kur 'ink'ez er 'udechoo 
yus k'ut (601), 'ink'ez 'udechoo sanun 'udechoo dzin sanun et yun 
Kur naoodisgih. 'Ink'ez Nowe ndi tsi ndo yudaha'dantan 'ink'ez 
whunilh'en ndulcho yun naoodisgih. 

14'Et whulh nanki sanun nat whunizyat dzin on at Ihtak'ant'i 
dzin sanun (27), 'et yun naoodisgih. 

15 Yak'usda (Elohim) en Nowe yulh yailhduk 'uyulhni, 


1 

16“Nyoo ts'i tenanindaih ndai la n'at cha 'ink'ez nyuzkehke, 
du'atke tubulh tenanuhdilh 

17Ndai la tsi bet dalts'i-i khuna-i usjiz-i ts'iyawh tenaninle, dura) 
cha 'ink'ez khuna-i 'ink'ez yun nulh'as-i cha, 'et si ndi yun k'ut Ihai 
hoole’. 

18'Et Nowe teninya 'ink'ez buzke cha oo'at cha 'ink'ez bu'atke cha 
ts'iyawh bubulh. 

19Khuna-i ndai la yun nulh'as-i cha, dut'ai cha, ts'iyawh 
Ihulhdidoh-i, 'i ts'iyawh ndi tsi huye haindil . 


Yak'usda (Elohim) 'en Nowe khuni 'inla. 


20'Et Nowe 'en Moodihti (Yahweh) ts'un loodel 'uzdilhk'un k'ut, 'i 
'inla, 'ink'ez ndai la khuna-i aw Ihditsun-i, 'ink'ez ndai la dut'ai aw 
Ihditsun-i cha, 'ohwhi 'i k'ut yudalhk'un. 

21'Et Moodihti (Yahweh) ndi sooltsun-i yunahoolhtsun. 'Ink'ez 
Moodihti (Yahweh) didutch'oh dudzi yo 'utni, ^Aw 'on 'at ndi yun 
dune gha 'aw ook'ehoosyih ait'oh. Dahint'oh la dune budzi ntsi' 
hintsool whuts'un, 'et hoonts'i 'aw doo cha 'on 'at khuna-i ndi yun 
k'ut gak hooselh ait'oh. 

22 Ndi yun hoonli whut'oh ai nukat-un 'ink'ez ha’ nukat-un, 

whuzk'uz 'ink'ez whunulwus-un cha, 
khit cha 'ink'ez shin cha. 
'Ink'ez dzenis cha 'ink'ez 'ulhdzis cha hoonli-un, 
'aw 'etsul lhe'whutasnel.” 
9 1'Et Yak'usda (Elohim) 'en Nowe 'ink'ez ooye'ke tucha ts'iyawh 
soo hoonzoo-un hubülhni whe 'ubulhni, “Lhane cho oole' ndi 
yun doolhbun hubulhni. 

2Ndi yun Kur khuna-i ts'iyai huye ntiljut, dut'ai cha ndi yun 
nuhutnah-i 'ink'ez lho cha ts'iyawh nohla k'ez be huwant'ai. 

3panti tsiyawh usjiz 5 nukhutnah, 'i ut'alh-i nohba oolel 'Et ndai 
tsiyawh nohgha nusla, 'ut'an hanuyeh ts'u'alh-i hoonts'i. 

4'Et hoonts'i ndi khuna-i 'awhuz buzkai be khuna bulh 'unt'oh, 'i 
'aw Ihuzon'al. Ndi “be khutna”, 'i buzkai 'unt'oh ni whe 'utni. 

5'Alha dune nyuzkai' hawhulhtsi de sbut hutiyin whe’ hoont'oh. 
Khuna-i dune silhghi 'i hoonts'i whuz un'a za 'uhoont'oh. Dune 
'uyoon dune silhghi-un mbe 'uja-un buzkai' ooka' nuszun. 

6 Mbe dune 'uyoon buzkai' whulhtsi-un, 
'uyoon dune ndun dune 'uja-un yuzkai' whutilhtselh whe' hoont'oh, 

Yak'usda (Elohim) dune yulh ndult'oh yulhtsi 'et huwa. 
7'Ink'ez nohni, Ihane cho nohuzkeh oolel Lhan'un cho ndi yun 
k'ut whut'enne lhane cho nohhuzke' hoole'" 

8'Et Yak'usda (Elohim) Nowe 'ink'ez ooye'ke te enne 'ubulhni, 

9“Et si whunulh'en sghuni 'i bulh 'i nohbulh lhadusla. Mbene la 
nohts'u haindene nohk'elh'az 'enne cha. 

10'Ink'ez khuna-i ts'iyawh nohbulh 'unt'oh-i, dut'ai cha, musdoos 
cha, 'ink'ez khuna-i ts'iyawh ndi yun k'ut hoonli-i nohbulh 'unt'oh-i, 
'i ts'iyawh ts'i cho be nohbulh dehailh'az, vun Kurt khuna-i ts'iyawh. 

11 Whuz un'a sghuni 'i bulh 'i nohbulh Ihadusla. ‘Aw doo cha za ndi yun 
Kur ndai la khuna-i tsiyawh usjiz-i, ts'tyawh aw too be 'aw huboosghan 
ait'oh. 'Aw doo cha za dutadilt'o whe ndi yun gak ooselh ait'oh." 

12'Ink'ez Yak'usda (Elohim) 'utni, “Njan et si whehoodalh'eh 
khuni nohts'un lhadusla-i, si 'ink'ez nohni nohbulh, ndai ndi yun 
Kurt usjiz-i hoonli-i ts'iyawh 'ilhiz wheni khuni 'unt'oh. 

13pitni na'anguz kw'us toh 'i 'usla. 'I gha whehoodat'en tileh si 
'ink'ez ndi yun k'ut-i bulh khuna-i 'usla-i. 

14'Et 'uhot'e, ndet yun Kut, kw'us whulhlih teh, et ditni na'anguz 
'i ts'unoolh'en kw'us toh et. 

15 Ndai la nohni cha 'ink'ez khuna-i cha ts'iyawh 'i oonatiznih 
khuni nohts'un lhadusla-i, ts'iyawh aw doo cha on at too ndo 
hatadilt'o, yun k'ut hoonli-i gak ooselh ait'oh. 

16Ditni kwun 'i kw'us toh hoonli de 'i nus'en de 'et whunatiznih, 
'ilhiz wheni ndi khuni Yak'usda (Elohim) 'ink'ez ndi yun k'ut 
hoonli-i usjiz-i ts'iyawh khuni nohba Ihadüsla, oonatiznih.." 

17'Et Yak'usda (Elohim) Nowe 'ulhnni, ^Njan whehoodat'en-un 
'uhoont'oh, 'awhusla-un, njan khuni nohba lhadtsla 'uhoont'oh, Si 
ink'ez ndi yun Kut hoonli ts'iyawh usjiz-i bulh Ihet'o khuni.” 


Nowe 'ink'ez buye'ke 'en hubulh dahooja 


18'Andit 'et Nowe ooye'ke 'en ndi ts'i cho be hahandil, 'en Shem, 
Ham, 'ink'ez Japheth. 'Ink'ez Ham, 'en Canaan be oobá 'unt'oh. 

19Ndunne tane enne Nowe ooye'ke hinle, enne buts'u haidene. 
'Enne bugha ndi yun k'ut whudizbun. 

20'Ink'ez Nowe hanuyeh-i ghana-un suli, duchun oomai' hoonli-i 
et 'uhoonla. 

21'Et ndi ts'ekoo too' 'uyinla-i yitnai' whe tanisnai' 'ink'ez 
ook'e'tizkat nimbali t'ah. 

22'Et Ham Canaan ooba en duba ye 'ust'et yan'en 'ink'ez nane 
dulhusinke enne budani' az. 
23'Et Shem 'ink'ez Japheth bulh naih hilhchoot 'ink'ez dut'a 
tse k'ehuyilhbal duwus Kur 'ink'ez k'oh un'a hi'us whe dubá 
hik'ehuyin'oh aw duba Ihuhinilh'el, ye 'ust'et Ihuhuyi'el. 
24'Et Nowe ts'ekoo too' utnai' whe ts'eninzut, udek'oh-un due 
'en dadudinla la 'et teoonanzin. 
25'Ink'ez 'utni, 
“Canaan ook'ehidih. 
Dune ba 'ut'en-un enne buba' tit'elh er la dudulhutsinke cha 
buba' titelh." 
26'Ink'ez 'utni, 
“Moodihti (Yahweh) soo hoonzoo-un unli. 
Shem ooYak'usda (Elohim) 'unt'oh. 'Ink'ez Canaan yunat 
ne'ut'en-un oole'. 
27 Yak'usda (Elohim) Japheth ncha yoolhts'elh, 
Shem oonimbali t'ah ob hoot'e', 
'ink'ez Canaan yunat ne'oot'en." 
28'Inkez Nowe butadilt'o hukw'elh'az et whunizyat tat whunizyat 
'ink'ez kwulat whunizyat yus Kur (350) er nakhitna’. 
29'Et Nowe 'alhgoh ndi yun k'ut inda-un whunizyat 'ilho hooloh 
whunizyat 'ink'ez kwulat whunizyai yus k'ut (950) whe dazsai. 


Nowe ts'u haindene 


10 1Ndunne enne Nowe ooye'ke ts'u haindene Shem, Ham 
'ink'ez Japheth, ts'iyawh buye'ke whuzdli' dutadilt'o 
hukw'elh'az. 
2 Japheth buzk'eh dunene, 
Gomer, Magog, Madai, Javan, Tubal, Meshech 'ink'ez Tiras. 
3 Gomaer buzkeh dunene, 
Ashkenaz, Riphath, 'ink'ez Togarmah. 
^ Javan buzkeh dunene, 
Elishah, Tarshish, Kittim, 'ink'ez Dodanim. 
5Ndunne 'enne yatooba 'udun keyoh whut'enne buch'oh 
nehunindil didutch'oh duyun mbene la 'ilho khuni be za yalhdukne 
'ink'ez dahint'oh la Ihelhdoh hudidoh enne ob huwhut'. 
6 Ham buzkeh 'enne dunene, 
Cush, Misraim, Put, 'ink'ez Canaan 'uhant'e. 

7 Cush buzkeh enne dunene, 
Seba, Havilah, Sabtah, Raamah, 'ink'ez Sabtechah. 
Raamah buzkeh enne dunene, 
Sheba 'ink'ez Dedan 'uhant'e. 

8Cush 'en Nimrod ooye' suli', 'ink'ez Nimrod tube ulhtus ndi yun 
k'ut neninya. 

9'En 'unt'oh Moodihti (Yahweh) bunalh soo tube cho 'uka 'ut'en- 
un unli. 'Et huwa 'uwhutni, “Nimrod k'un'a Moodihti (Yahweh) 
bunalh soo tube cho 'uka 'ut'en-un unli.” 

10'Udechoo whu Lerwe suli'-un, en Babel, Erech, Accad 'ink'ez 
Calneh, Shinar yun k'ut. 

11'Et yun whuts'un Assyria 'ink'ez Nineveh huwhutni-un er cha 
'uhoonla, Rehoboth Ir 'ink'ez Calah. 

12'Ink'ez Resen, Nineveh 'ink'ez Calah whulh eguz, et 'udechoo 
keyoh whuti. 

13 Mizraim buye'ke, 'enne Lud whut'enne, Anam whut'enne, 

Lehob whut'enne, Naphtuh whut'enne, 
14 Pathrus whut'enne, 'ink'ez Casluh whut'enne, enne 
Philistinene 'ink'ez Caphtor whut'enne hahande. 

15 Canaan en Sidon, 'udechoo ooye' yuzdli', 'ink'ez Heth; 

16 Jebus whut'enne, Armor whut'enne, 'ink'ez Girgash 

whut'enne cha, 

17 ndunne Hiv whut'enne, Ark whut'enne, 'ink'ez Sin whut'enne 

cha, 

18 ndunne Arvad whut'enne, Zemar whut'enne, 'ink'ez Hanath 

whut'enne cha. 'Et hukw'elh'az Canaan ts'u haindene 
'enne Ihelhts'un yahandil. 

19 Canaan whut'enne whukeyoh whuban er Sidam, Girard 
ts'uwheti-un Gaza 'uwhuldzoh, Sodom ts'uwheti-un Gomorrah, 
Admah, Zeboim, Lasha ts'e 'uwhuldzoh. 

20Ndunne, enne Ham ooye'ke ts'u haindene cha 'ilho khuni be 
yahulhduk 'ink'ez duyun 'ink'ez 'ilhoh hudidoh. 

21 Shem en cha oobuzkeh whuzdli' Eber buzkeh, en ooba. 
Bulhutsin Japheth 'udetso whudilhdzulh-un. 

22 Shem ooye'ke, 

'enne Elam, Assur, Arphaxad, Lud, 'ink'ez Aram. 

23 Aram ooye'ke, enne Uz, Hul, Gether, 'ink'ez Mash. 

24 Arphaxad 'en Shelah ooye' 'unt'oh, 

'ink'ez Shelah en ooye' Eber 'unt'oh. 
25 Eber ooye'ke nane hinli. 
Tlhoghun boozi en Peleg. 'En khuna dai ndi yun Kut Ihts'e 
hoolts'ut ert huwa. 'Ink'ez bulhutsin, en Joktan ts'utni. 
26 Joktan ooye'ke 'enne Almodad, 
Sheleph, Hazarmaveth, Jerah, 
27 Hadoram, Uzal, Diklah, 
28 Obal, Abimael, Sheba, 
29 Ophir, Havilah, 'ink'ez Jobab. 'En ts'iyawh Joktan ooye'ke 
‘uhint'oh. 
30 Ndet la huwhut'i-un, Mesha, Sephar ts'uwheti-un oda dzulh 
hoonli er huwhut'i. 
31'Enne Shem ooye'ke ts'u haindene cha, 'ilho khuni yahulhduk. 
'ilho hudidoh whe 'ilhoh huwhut'i. 
32 Ndunne enne Nowe ooye'ke ts'u haindene enne ts'iyawh 
Ihk'ehidil ndi yun Kur too whuzdli' hukw'elh'az. 'Ink'ez 'ilhoh 
huwhut' ndi yun Kur Ihelhdoh 'uhoont'oh. 


Babel whunedan'a 


1 1 1 Ndi yun Kur ob dai 'ilho khuni za hoonli ts'iyanne Ihk'un'a 
yahulhduk. 

2'Et 'uhooja nda' ndaz de hutizdil whe yun, Shiner huyulhni, 
" hik'eindil er 'uhoont'oh duchun hooloh-un nahuhoon‘ai et 
nehunina. 

3'Et Ihgha 'uhudutni, “Anih, tse tl'us 'i 'uts'ooleh, 'ink'ez soo cho 
whe ts'oolht'es." Tse tl'us 'i tse ba huyut'i 'ink'ez be ts'uwhudzeh, 'i 
hiye whutl'us ba. 

4'Et 'uhutni, “Anih njan keyoh whuti 'utsodoolneh 'ink'ez ndo 
yak'uz nain'a-i nyiz-i cho 'i 'uts'ooleh. 'Et wheni si neoozi' hoonli 
hole’, ndi 'uts'inla da, doo ka si ndulcho whe ndi yun Kut yats'odilh." 

5'Et whe Moodihti (Yahweh) ndus de hainya 'ink'ez nyo keyoh 
whunilh'en 'ink'ez nyoo nain'a-i cho yoh huyulhtsi, 'i cha 'uhuyinla-i 
yunalh'en. 

6'Et Moodihti (Yahweh) 'utni, ^A 'ilhune za hinli dune 'ink'ez 
lhk'un'a za yahulhduk. "Er njan er azi whe'honilh'en ndai la 
'uhitilelh hukwa' huninzun-un ts'iyawh si 'uhuhooleh. 

7'Anih buts'un ts'utoodilh, 'ink'ez bughuni 'i buch'a Ihtats'uholelh. 
'Et si lhulh hoodosts'o." 

8'Et whe Moodihti (Yahweh) Ihch'a buninla, 'ink'ez njan yun k'ut 
ndulhcho nehunindil. 'Et whe dune whut'i whucho nehonin'i et 
'etsul 'uhuja. 

9'Et huwa nyo nain'a-i cho, 'i Babal huyulhni, ndai la huye 
yalhduk-i cha tsiyawh Moodihti (Yahweh) lhelhts'un un'a 
yahulhduk hubulhtsi 'ink'ez ndulcho yahandil. 


Shem ts'u haindene 


10Shem huyulhni-un, en oots'u hayandene ndi 'i 'unt'oh: whunizyat 
whunizyai et be yus k'ut (100) whe ooye' Arphaxad huyulhni, en 
ooye' suli' dutadilt'o hukw'elh'az nat yus k'ut et whuzdli'. 

11 Arphaxad ookelh'az whudli-un 'et Shem 500 yus k'ut 'et 
nahinda' whe et ooye'ke cha 'ink'ez ootse'ke cha nahodle'. 

12 Arphaxad 'en tat whunizyai 'on 'at kwulat be yus k'ut whe 'et 
Shelah huyulhni, en ooyaz suli'. 

13Shelah whuzdli hukw'elh'az Arphaxad 403 be yus k'ut whe 
dune cha 'ink'ez ts'ekoo cha enne buzkeh nasdli' 

14Shelah en tat whunizyat be yus Kut (30) whe er oe, Eber 
huyulhni, en ooye' suli'. 

15 Eber hukw'elh'az er Shelah 403 yus k'ut whe er 'uyoonne dune 
cha 'ink'ez ts'ekoo cha buzkeh nasdli'. 

16 Eber tat whunizyat 'on 'at dit be yus k'ut (34) whe 'et Peleg 
huyulhni, en ooye' suli'. 

17'Et Peleg ook'elh'az 'et Eber 430 yus k'ut 'uyoonne dune cha, 
ts'ekoo cha buzkeh nasdli'. 

18 Peleg tat whunizyat be yus k'ut (30) whe 'et Reu huyulhni 'en 
ooye' suli'. 

19Reu whuzdli hukw'elh'az whe 'et Peleg nat whunizyat nat 
'ink'ez 'ilho hooloh be yus k'ut (209) whe er 'uyoonne dune cha 
'ink'ez ts'ekoo cha nawhusdli'. 

20Reu tat whunizyat on at nat be yus k'ut (32) whe er ooye', 
Serug huyulhni, en ooye' suli'. 

21 Serug whuzdli hukw'elh'az Reu 207 be yus k'ut whe et 
'uyoonne, dune cha ts'ekoo cha buzkeh nawhusdli’. 

22 Serug tat whunizyat be yus k'ut (32) whe er Nahor huyulhni- 
un, en ooye' suli'. 

23 Nahor whuzdli hukw'elh'az Serug 200 be vus k'ut 'et 'uyoonne 
dune cha ootse'ke cha nawhusdli'. 

24Nahor nat whunizyat on ar 'ilhohooloh be yus k'ut (29) whe et 
Terah huyulhni-un en ooye' suli'. 

25Terah hukw'elh'az, Nahor 119 be vus k'ut ooye'ke 'ink'ez 
ootse'ke cha nawhuzdli'. 

26'Et Terah Ihtak'ant'it whunizyat be yus k'ut (75) whe 'et Abram 
huyulhni-un, Nabor 'ink'ez Haran enne buzkeh suli'. 


Terah ts'u haindene 


27'Et Terah ts'u haindene: 'enne Abram, Nahor 'ink'ez Haran. 
Haran en Lot ooye' suli'. 

28'Ink'ez Haran en duba yutso dazsai, didutch'oh dukeyoh er 
Chaldeanne bukeyoh 'et. 

29'Et Abram 'ink'ez Nahor bulh buat whuzdli. Abram oo^at, en 
Sarai huyulhni, 'ink'ez Nahor oo'at, en Milcah huyulhni, Haran 
ootse', Milcah oobá 'ink'ez Iscah oobá. 

30'Et Sarai en oochan danáwhudilts'ut, oobuzkeh hooloh. 

31'Ink'ez Terah duye' Abraham, duchai Lot te, Haran ooye' 'ink'ez 
duyas'at, Sarai duye, Abram oo'at cha. Ur, Chaldean bukeyoh, et 
Canaan ts'e whehandil, keyoh Haran highu nindil 'ink'ez et huhoot'e’. 

32'Et whe Terah oodzin er 205 be yus k'ut yinka inda’, 'ink'ez 
Terah 'en Haran keyoh ts'uwhutni, 'et dazsai. 


Abram ooba hoonzoo oole' la 


1 2 1'Et Moodihti (Yahweh) Abram 'ulhni, “Nkeyoh cha 
whuch'a sinyai', nyunatneke cha whuch'a sinyai', 'ink'ez 
mba ooyoh cha teninyai', 'ink'ez yun whununtistun-un hoonli. 
2 Tube didoh-un ncha-un nyutiselh, 
soo hoonzoon-un nts'un tiszoo' 'ink'ez nyoozi' cha ncha tiselh. 
'Ink'ez 'uyoonne ba soo hoonzoo-un bugha hóotalts'ulh 'int'oh 
nyutiselh. 
3 Mbene la mba soo hoonzoo-un ngha hóotalts'ulh, 
'enne cha soo hoonzoo-un bugha hóotalts'ulh, 
'ink'ez mbe la nk'ehiyihne cha buk'ehutisyih, 
ndi yun Kut dilhts'ine enne ts'iyawh nyun ngha soo 
hoonzoo-un bugha hóotalts'ulh." 
^'Et Abram Moodihti (Yahweh) daja la 'et nduja whe tizya Lot 'en 
yulh tiz'az 'ink'ez Abram 'en Ihtak'ant'it whunizyat 'on 'at kwulat be 
yus k'ut (75) whe 'et njan Haran huwutizya. 

5'Et Abram du at yilhchoot 'ink'ez Lot oo'at cha hubilhchoot 
'ink'ez ndai la huyut'i-i cha ts'tyawh nahuyalhdzoo 'ink'ez mbe 
la dune bugha nindene 'enne cha Haran, Canaan ts'e yun k'uz 
whehandil 'ink'ez Canaan nehunindil. 

6 Abram ob whuya keyoh lIhusuya 'ink'ez keyoh Shechem 
huwhutni-un Moreh duchun Terabim huyulhni, 'i nadan'a 'et 
whuts'un 'ink'ez Canaan whut'enne 'enne nyo yun k'ut hudilhts'i. 

7'Et Moodihti (Yahweh) Abram yunalh ts'et hainya 'ink'ez 
'uyulhni, “Mbene la nts'u haindene enne ndi yun bugha itas'alh.” 'Et 
Moodihti (Yahweh) yunalh ts'et hainya-un 'en yuts'un loodel 'inla. 

8'Et whuts'un Bethel huwhutni-un dzulh hoonli on dai whuz 
wheinya, 'et nimbali nenin'ai ba noo' 'et. Bethel 'ink'ez 'on da' 'et 
Ai et loodel nenin'ai. Moodiht (Yahweh) Gun 'ink'ez Moodihti 
(Yahweh) yoozi' 'i yuka'dani'. 

9 Abram ert nyan za Negev lhoyalh. 

10'Et 'uhooja nyo keyoh dai whuzdli' "inka Abram Egypt ts'e 
wheinya tube dai whuzdli' 'et huwa. 

11'Et 'uhooja awer Egypt wheinghoh whe duat Sarai 'uyulhni, 

"T'eoonuszun tube ts'eke inzoo' whe 'int'oh. 

12'Et huwa 'et la 'uhoneh Egypt nenit'az de nyo nilh'en whe 'et 
la 'uhudooni', ‘Ndun oo'at 'unt'oh,’ 'ink'ez la sozoolhghelh nyun aw 
nyozoolhghelh ait'oh. 

13'Et soo cho 'udoni' ndun 'en sulhutsin 'unt'oh 'et de la soo 'oost'e' 
nyun gha. 'Ink'ez la nyulh khoosna'.” 

14'Et Abram Egypt neninya whe nyoonne Egypt whut'enne ts'eke 
hitilh'en whe tube ts'ekezoo'. 

15 Lerwe ooye'ke Pharaoh enne cha hinilh'en 'ink'ez dubá en 
hidani', “Ndun 'en tube ts'ekezoo',” 'ink'ez nyoon ts'eke en Pharaoh 
ooyoh ts'e huyoolhti. 

16 Abram soo cho ne'huyulh'en nyoon ooat en gha. 'Usbai cha musdoos 
dune cha donkey huyulhni, dune cha, tsekoo 'ink'ez dune cha hinat 
ne'ut'enne. Donkey tsekoo cha 'ink'ez camel huyulhni, 'i higha hininla. 

17'Et hoontsi Pharaoh tube dada untsi'-i Pharaoh ooyoh cha 'et 
dinzut whulhtsi Sarai, Abram oo'at, en gha. 

18'Et Pharaoh Abram 'anih yudani, *Daneinla whe ne'inla? 'Et di 
ha lhunedinelh, ndun ts'eke n'at 'unt'oh? 

19'Ft di ha 'unedini, ‘Ndun sulht'us 'unt'oh?’ Nedini s'at eni dai oschoot 
oole’. "Er huwa ndun nat nailhchoot 'ink'ez ntse tanyalh tse inyalh." 

20'Et Pharaoh dudune'ne 'ubulhni 'inka whenahuyalh'a' oo'at cha 
'ink'ez ndai tsiyawh yut'i cha. 


Abram 'ink'ez Lot 'et Ihch'a hust'az 


1 3 1'Et Abram Egypt whuch'a huzdil, oo'at cha 'ink'ez Lot cha 
bubulh tiz'az whe ts'iyawh huyut'i-i tubulh oda hutizdil. 

2 Abram tube hoonzoo' 'unt'oh, khuna-i cha lhai yut'i 'ink'ez 
silver ink'ez gold tubulh lhai yut'i. 

3'Et hutizdil Bethel whuts'un hutizdil ndet dai 'uda' nimbali nenin'ai 
inle' 'et 'udechoo whuts'un Bethel 'ink'ez Ai whulhetoh whuz hoozdil. 

4'Udechoo loodel nenin'ai inle' er whuts'un er whuz hoozdil. 'Et 
Abram Moodihti (Yahweh) yuts'un tenadidli. 

5Lot 'en cha Abram bubulh tizya, khuna-i cha, musdoos cha, 
'ink'ez nimbali cha, lhai cha ut'i. 

6Ndi yun aw soo lhe'ilcho hik'oh hutinalh huba 'aw Ihzih 
huhoot'e' ait'oh, tube Ihai hoonli ts'iyai hut'i k'et. 

7'Et Abram bughunai' ghunline 'ink'ez Lot bughunai' ghunline 
'enne 'aw 'ulhuholdzin ait'oh. 'Oh da' ndunne Canaan whut'enne 
'ink'ez Periz whut'enne, enne cha njan yun Kur huwhut'i. 

8'Et Abram, Lot yulhni, “Aw hoonli huwun nyun 'inkez si bulh Ihdulhyoh 
'udotni' aitoh. 'Ink'ez si skhunai-i ghunline, 'inkez nyun nghunai-i ghunline, 
Thulh dulhyoh hudotni ait'oh. Lhulhlhutsinke ts'inli er huwa. 

9Nyoo yun lhe'ulcho-i nilh'en. Sch'a sinyai' 'intl'us tse whuz 
inyalh 'ink'ez si cha nailhni' ts'e toosya', k'us nyun nailhni' ts'e 
inyalh 'ink'ez si 'intl'us tse si toosya'.” 

10'Et Lot whunilh'en Jordon keyoh duchun hooloh-un tsiyawh yunilhen. 
Too cha Ihai whe' hoont'oh, (Moodihti (Yahweh) Sodom 'ink'ez Gomorrah 
bulh gak whutilhtselh whutso), Moodihti (Yahweh) hanuyeh ket et 
nduhoontoh inle, Egypt dahoont'oh la Zoar ts'u wheti tse, et nduhoont'oh. 

11'Et Lot nyo yun Kur Jordan whunat ts'iyawh 'et 'utahaooditai, 
'ink'ez oda wheinya er 'ink'ez er Ihch'a hust'az. 

12 Abram en Canaan keyoh er nenina 'ink'ez Lot en keyoh whuti 
duchun hooloh-un 'ink'ez 'et nimbali nenin'ai Sodom whuts'un. 

13'Et hoonts'i nyoonne Sodom dunene tubeh hintsi’, 'ink'ez 
Moodihti (Yahweh) ch'az lubeshi 'uhulh'en. 

14'Et Moodihti (Yahweh) en Abram 'uyulhni Lot bulh Ihch'a 
hust'az hukw'elh'az whe, *Whunilh'en ndet sinyin 'et whuts'un 
whunilh'en, no cha, nyan cha, nda' cha, 'ink'ez noo' cha. 

15Ndai la yun nilh'en-i 'ilhiz wheni ts'iyawh nts'u haindene 
tubulh 'i nohgha nusai. 

16'Ink'ez nts'u hahande enne yun Kurt lhez k'un'a butiselh. 'Et 
whe dune yun Kur lhez hodutilhto de, er si nts'u haindene enne 
cha si bulh olto. 

17Dudinyaih 'ink'ez yun k'inyaih inyalh, dawhulhyiz la 'ink'ez 
dawhulhtel la ndi yun 'i ngha tis'alh 'et huwa." 

18'Et Abram dunimbali nanayan'ai 'ink'ez ndun Mamre ooduchun, 
Terabinth huyulhni, 'et nenina. Keyoh Hebron 'uhoont'oh 'ink'ez 'et 
loodel 'inla Yak'usda ts'un. 


Lot huyilhchoot 


1 4 1'Et 'uhooja Amraphel huyulhni, yun k'ut Shinar whulerwe 
Arioch, keyoh Ellasar whulerwe, Chedorlaomer, yun k'ut 

Elam whulerwe 'ink'ez Tidal Goiim whut'enne whulerwe. 

2Bera huyulhni, Sodom whulerwe, Birsha huyulhni Gomorrah 
whulerwe, Shinab Admah whulerwe, Shemeber Zeboiim whulerwe, 
'ink'ez Bela whulerwe, enne bubulh Ihuwhehunigan. 

3Ndunne ts'iyawh Ihts'u nehudindil 'ink'ez Siddim wheguz (‘et 
'uhoont'oh, lisel yatoo"). 

4Whunizyat on at nat yus Kur (12) er ndun Chedorlaomer 
huyulhni 'en ba' hit'en 'ink'ez whulh whinizyat 'on 'at tat yus k'ut 
(13) 'et hich'az nedindil. 

5Whulh whunizyat 'on 'at dunghi be yus k'ut (14) whe 
Chedorlaomer 'ink'ez nyoonne lerwe yulh 'ut'enne, 'enne hubulh 
whelhonigan, nyoonne Reph whut'enne, keyoh Ashteroth-Karnaim 
hudilhts'i, 'ink'ez nyoonne Zuz whut'enne, ndunne keyoh Ham 
hudilhts'i, 'ink'ez nyoonne Em whut'enne, 'enne keyoh Shaveh 
Kiriathaim hudilhts'i, 

6'ink'ez ndunne Hor whut'enne, enne dudzulh Kur dzulh Seir er 
El Paran whuts'un 'uhoolhdzoh, chunt'oh 'uhoont'oh whenghoh er 
whuts'un. 

7'Et Iht'anahunisdil 'ink'ez keyoh En-mishpat (Kadesh 'uhoont'oh) 
whuz hutizdil Amalek whut'enne bukeyoh 'ink'ez Amor whut'enne 
bukeyoh 'enne Hazazon-tamar huwhut'en, 'enne bubulh 
whelhonigan. 

8'Ink'ez Sodom whulerwe, Gomorrah whulerwe, Admah 
whulerwe 'ink'ez Zeboi whulerwe 'ink'ez Bela whulerwe, Zoar 

huwhutni enne ts'iyawh Ihts'u nehudindil 'ink'ez Sidom dzulh eguz 
whuz’ai-un et whelhonigan. 

9'Et Chedorlaomer, Elam whulerwe, Tidal, 'udun keyoh whut'enne 
bulerwe, Amraphel, Shinar whulerwe, 'ink'ez Arioch, Ellasar 
whulerwe, dine lerwe enne kwulane lerwe buch'az nehudindil. 

10'Et njan Sidom dzulh eguz whuz'ai-un, asphalt huyulhni, Ihai 
'oh dunt'i 'ink'ez Sodom whulerwe 'ink'ez Gomorrah whulerwe bulh 
whe tse halhdil. Whulohne 'et yahadla, 'et mbene la Ihch'u tizkatne 
'enne ndo dzulh tuz whe tse halhdil. 

11'Et ndunne dine lerwene, enne Sodom 'ink'ez Gomorrah keyoh 
whuch'e' ts'iyawh huyilhchoot, ndai la hik'uhuna-i cha 'ink'ez 
whenahidil. 

12Lot 'en cha huyilhchoot, Abram bulhutsin ooye' 'unt'oh. Sodom 
et whut'i, ndai la yut'i-i cha 'ink'ez ts'tyawh hiyulh whenadil. 

13'Et 'ilhoghun nintanalgai-un whe Abram, Hebrew whut'en-un, 
ghu ninya 'ink'ez yulhni. Abram 'en njan duchun, oak hiyulhni, 'et 
whut'i. Ndi duchun 'i ndun Amor whut'en, Mamre 'int'oh, en ye 
'unt'oh-i 'unt'oh. Boono Eshcol 'ink'ez boono Aner en, Abram hits'u 
dutni 'uhint'oh. 

14'Et Abram bulhutsin Lot huyulhna huyulhni whe dudune'ne 
318 enne hodil'e'ne yuba 'ut'enne, Abram hiyoh whuzdline, enne 
buba untizyoot keyoh Dan whuts'un. 

15'Enne ts'ityawh lhk'ebanla 'ink'ez 'ulhdzis whe yuba 
'ut'enne tubulh ndunne bubulh whelhonigan Hobah whuts'un 
whenabonanyoot Damascus whano er 'uhoont'oh. 

16'Et ndai la huyilhchoot-i cha 'ink'ez bulhutsin Lot cha, highu 
huyilhchoot-i cha, ts'ekoo cha 'ink'ez dunene ts'iyawh nabuhilhchoot. 

17'Et Sodom whulerwe, Shaveh wheguz et, en Abram yududizya 
(Lerwe wheguz whuz'ai huwhutni), Chedorlaomer hich'a' nilhde 
hukw'elh'az 'ink'ez lerwe hiyulh 'ut'enne tubulh. 

18'Et Melchizedek Salem whulerwe, ut'alh-i cha 'ink'ez ts'ekoo 
too' cha 'i bubut neininla, en Yak'usda 'uk'enus dizti'-un (El Elyon)* 
'en oolubret 'unt'oh. 





*14.18 Ndi boozi' El Elyon, 'i “Yak'usda Soo 'Uk'enus Dizti' Unli," ni whe 'utni. 'Et 
1 Timothy Ts'o K'eyanguz-i 6:15 'et Sizi Gri huwun ndutni, *...NeMoodihti 'en za 
k'une' 'ut'en-un unli. Lerwene ts'iyawh bulerwene unli. 'Ink'ez moodihne cha 
tsiyawh buMoodihti unli." 

19Soo hoonzoo-un ubulh yalhduk whe 'utni 
“Yak'usda 'uk'enus dizti'-un (El Elyon) yak'uz 
'ink'ez ndi yun k'ut cha ooch'e' hoonli-un en gha Abram soo 
hoonzoo-un oogha hootalts'ulh. 
20 Yak'usda 'uk'enus dizti'-un (El Elyon) en soo hoonzoo-un 
'unt'oh, 
nch'az ditnine nla k'ebanla." 'Ink'ez 1/10th yut'i ts'iyawh 
yugha ininla. 
21'Et Sodom whulerwe Abram yulhni, "Dune enne sgha buninle 
'ink'ez ndai la hoonli-i, i nyunch'oh ilhchoot.". 
22'Et hoonts'i Abram Sodom whulerwe yulhni, “Ndi sla 'unt'oh 
usla Moodihti (Yahweh)Yak'usda 'uk'enus yoodo 'unt'oh (El Elyon) 
'en oots'un duduzni, 'en yak'uz cha ndi yun k'ut cha ooch'e' hoonli. 
23 Aw hoonli lhituzaschulh 'ughabats'e' ntsool-i yaz k'us 
kenatl'oolh hoonts'i ndai la nch'e' aw hoschoot ait'oh, doo ka la 
'udoni' ‘Abram hoonzoo' 'unt'oh sust don la,’. 
24Ndai la chilke hiyan'al-i 'ink'ez dune sulh tizdilne Aner, Eshcol 
'ink'ez Mamre enne ooch'e' huyolhchoot dulhni.” 


Yak'usda (Elohim) en Abram khuni ooba lhaidinla 


1 5 1'Et nduhooja hukw'elh'az Moodihti (Yahweh) ooghuni 
Abram honen whe nduyulhni, 
“Abram, wheniljut ilhoh. 
Nyun mba kelatun usli, 
soo 'uk'enus mba k'elha whutale"-un. 
2'Et hoonts'i Abram 'utni, “Moodihti Yak'usda (Adonai* Yahweh) 
di sgha tan'alh? 'Aw suzkeh cha hooloh mbe la sk'edutiyalh en 
Eliezer Damascus whut'en-un eh 'unt'oh?" 





*15.2 Ndi boozi Adonai 'i, “Moodih "Bn neK'une'ul'en-un 'Unt'oh,” ni whe 'utni. 'Et 
Philippi Whut'enne Buts'ó k'eyanguz-i 2:9-11 'i be whuts'odul'eh whe Sizi Gri 'en 
Moodih ndun neK'une'ul'en-un 'Unt'oh. Njan 'udustl'us et ndutni, “Et huwa 
Yak'usda ts'iyaintsuk gha ndo yudálhti' 'ink'ez boozi' 'uk'enus hooncha hukw'un'a 
yoozi' whulhtsi. 'Et whuz un'a ndi Sizi boost, i oogha ts'iyanne dugwutsi be 
hits'un nudátilyalh whe' hoont'oh. Yak'uz whut'enne 'ink'ez ndi yun k'ut 
whut'enne, 'ink'ez yun k'ut 'unt'ohne, enne cha ts'iyawh. 'Et ts'iyawh lhenyoo 
khuni be yalhdukne, enne ts'iyawh nja nduwhutanelh, Sizi Gri neMoodihti 
'unt'oh. 'Et whuz un'a nduwhátanelh, er Yak'usda neBá, en hidutálhti'whe' hutni." 
'Et 1 Timothy Ts'ó K'eyanguz-i 6:14-16, 'ink'ez John Ooba Ts'et Hahónkat-un 
19:15-16 er cha nduwhttni. 

3'Et Abram 'utni, ^Whunilh'en aw suzkeh sghalhinlel. Mbe la 
syoh whuzdli-un 'en sk'edutiyalh-un tileh." 

4'Et whunilh'en, Moodihti (Yahweh) ooghuni weidilts'ut 'utni, 
“Ndun ‘aw nk'elhdutisyal whe 'unt'oh nyunch'oh nyust'e ts'u hainzut- 
un 'en nk'edutiyalh." 

5'Et n'az teinilhti 'ink'ez 'uyulhni, “Ndo yak'uz tse whunilh'en 
sum hoolhto hukwa soo tila holhto." 'Ink'ez et 'uyulhni, “Mbene la 
nts'u haindene 'et 'uhutiltsuk." 

6'Et Moodihti (Yahweh) yuba alba 'udija, 'ink'ez ‘Ts'ih'un dune 
unli; 'uyulhni. 

7'Et 'uyulhni, “Si, Moodihti (Yahweh) 'ust'oh. Ndunne Chaldea 
whut'en, 'et buyun k'ut Ur, 'et whuch'a njan yun k'ut nch'e' whutileh 
ha." 

8'Et 'uyulhni, “SMoodihti Yak'usda (Adonai Yahweh), nts'en'a 
t'ewhuntazin stl'awhutikulh 'et?" 

9'Et nduyulhni, “Tat be yus k'ut-i musdoos ts'ekeyaz cha, tat be 
yus k'ut-i ts'eke 'usbai cha, 'ink'ez tat be yus k'ut-i dábe cha, dut'ai 
'imbin cha, turtle dove huyulhni, 'ink'ez dut'aiyaz cha, pigeon 
huyulhni, 'i ndiz sts'inlelh." 

10'Et ndokhi ts'iyawh yughi ninla, ts'iyawh Ihk'eyant'az Ihzih 
neininla, 'et nyoo dut'ai 'i aw yut'alhanal. 

11'Et whe dut'ai cho, vulture huyülhni, 'i ndi khuna-i huyanghan, 
'i yuk'endil whe Abram whenabunanyoot. 

12'Et hulhgha sa nain'ai whe soo bulh cho 'i Abram 
ookw'eidilts'ut 'ink'ez whunulh'en soo wheioonujut-un 'ink'ez 
tsaholhgus-un 'et ookw'eoodilts'ut. 

13'Et whe Yak'usda (Elohim) Abram 'uyulhni, "Soo soo cho 
t'eoononzeh, nts'u hainde 'en 'uyoo yun k'ut 'et 'aw t'elhonizun 
'ink'ez 'aw hube' hoolhdzun chaíloh. 'Et ndunne yun k'ut whut'en, 
en dzoh ne'bulh'en 'ink'ez bunat ne'hoot'en whe 400 nawhudizut 
whuts'un buba' hutit'elh. 

M'Et mbene la buba' hit'enne hukw'elh'az buba nahutisyeh soo 
Ihai hut'i whe whusahutidulh. 

15'Et hoonts'i, nyun mbákene soo ts'ih'un mba oodizghel 
le'hoont'oh 'et buts'un tanyalh. Soo yoo'un inzulh whe 'et 
'anyotilhtelh. 

16'Et whulh dit dune nawhusdli-un, 'et ndiz nahutidulh. Amor 
whut'enne tank'us un'a 'uhut'en-un 'awhuz lhalhodusne.” 

17'Et 'uhooja, hulhgha sa yo whein'ai whe tsaholhgus whuzdli'. 
Whunulh'en lhes utes-un Ihut oots'a hadan'a 'ink'ez dalt'ai bulh 'i 
ndi khuna-i Ihts'elt'az-i beguz lhuyuzkat. 

18'Et dzin za Moodihti (Yahweh) Abram ts'un khuni ooba 
Ihaidinla whe njan ndutni, ^Nts'u haindene 'enne ndi yun bugha 
óonus'ai, Egypt whedinli ts'un 'ink'ez ndi 'uk'oh whucho, 'et 
Euphrates 'uk'oh whucho 'et. 

19Ken whut'enne cha, Kenez whut'enne cha, 'ink'ez Kadmon 
whut'enne cha. 

20Hitt whut'enne cha, Periz whut'enne cha 'ink'ez Reph 
whut'enne cha. 

21 Amor whut'enne cha, Canaan whut'enne cha, Girgash 
whut'enne cha 'ink'ez Jebus whut'enne, 'enne cha." 


Hagar 'ink'ez Ishmael 


1 6 1'Et Sarai, Abram oo at 'aw buzkeh holoh inle', Egypt 
whut'en ts'eke yunatne'ut'en-un Hagar huyulhni en yut'i. 

2'Et Sarai Abram 'uyulhni, “Whunilh'en Moodihti (Yahweh) aw 
suzkeh hooloh sulhtsi, ndun sba ne'ut'en-un en 'inleh 'ink'ez et de 
tila ts'oodunne oost'e" 'Et Abram, Sarai yuk'un'a 'uja. 

3'Et Sarai, Abram ooat yuba ne'ut'en-un Hagar ilhchoot, Egypt 
whut'en-un unli 'ink'ez duki yugha inilhti, yu'at oole' ha. 'Et Abram 
whunizyat yus Kurt (10) et nyo Canaan keyoh inda'. 

4'Et Hagar t'einanzin 'ink'ez ulchan. "Er ulchan t'eoonanzin, 
nyoon ts'eke yuba 'ut'en-un ooba yintsi' suli'. 

5'Et Sarai, Abram 'uyulhni, “Whe ninta' nust'en-un nk'eholts'it! 
Ndun ts'eke ngha nusti 'ink'ez ulchan t'eoonanzin whe, oosts'u 
dutni suli. Moodihti (Yahweh) nyun, si bulh neba nahutiyeh." 

6'Et Abram, Sarai 'uyulhni, “A, alba nyun mba 'ut'en-un nyun nlak'et 
'uhoont'oh, nts'en'a hukwa' ninzun-un Kuna 'inleh." 'Ink'ez Sarai yuba 
'ut'en-un tubeh dzoh nayulhdzut, 'ink'ez Hagar yughu wheitselhya. 

7'Et Moodihti (Yahweh) oolizas nyo too naindli-un, chuntoh et 
whuzih, er nayilhti, nyo too naindli-un whuzih, Shur ts'u wheti-un. 

8'Ink'ez 'uyulhni, “Hagar, Sarai ba 'ut'en-un, nts'ez de hainya 
'ink'ez nts'e tinya whe 'int'en?" 'Et 'utni, “Sarai smoodih ooba 
'ust'en-un ooch'a ts'e tisya whe ust'en." 

9'Et Moodihti (Yahweh) oolizas 'uyulhni, *Ooba 'int'en-un oots'un 
naindalh 'ink'ez ntse hukwa' ninzun-un k'un'a ne'nyoolh'en si.” 

10'Et Yak'usda (Yahweh) oolizas 'uyulhni, “Nts'u haindene lhane 
ngha tislelh. Huldlai k'et aw boots'olhto ait'oh tileh." 
11'Ink'ez Moodihti (Yahweh) oolizas, cha yulhni, 
“Whunilh'en awer ts'oodun bulh 'int'oh suli'. 
Dune nyaz tileh 'ink'ez boozi' Ishmael dutanelh. 
Njan tene'nilhdzun Moodihti (Yahweh) nyudants'o. 
12 Tube dune nzoodil'i-un tileh, 
tsiyanne dune buch'az ditni tileh 
'ink'ez ts'iyanne dune hich'az ditni tileh, 
'ink'ez dulhutsinke butoh et dune tileh.” 
13'Et Moodihti (Yahweh) yuts'u huyih whe 'en dulh yailhduk, 
“Nyun 'int'oh, ndun Yak'usda-Ndun-Sunilh'en (El Roi) " 'Ink'ez 'utni, 
“Mbe la si'en-un, si cha tila 'us'en eh?" 
14'Et huwa njan too diz'ai-un et 'uwhuhutni Beer-La-Hai-Roi. 
Whunulh'en Kadesh 'ink'ez Bered bulh whetoh 'uhoont'oh. 
15'Et Hagar duneyaz en Abram yughu sulhtsi 'ink'ez Abram duye' 
yoozi Ishmael yulhni. 
16'Et 'oh whuya whudizulh Abram 'en Ihk'udit whunizyat 'on 'at 
Ihk'utat be yus k'ut (86) whe Ishmael yughu yulhtsi. 


Yak'usda (Elohim) Abram ndi khuni 'i ooba Ihaidinla 


1 7 1'Et Abram en 99 nawhudizut whe, Moodihti (Yahweh) 

yunalhts'et hainya 'ink'ez 'uyulhni, *Yak'usda 'Uk'enus 
"Ultus-un (El Shaddai)* ust'oh, stso inyalh 'ink'ez aw hoonli 
nk'elhuholhts'it. 


2'Ink'ez sghuni nyun, si bulh Ihadutalneh 'ink'ez 'onus lhane cha 
tihleh." 





“16.13 Ndi boozi' El Roi 'i “Yak'usda 'En Whunilh'en" ni whe 'utni. "Er John 
'Uk'unéyuzguz-i 1:48 whe Nathanael en Sizi yughu ninya wheSizi en Nathanael 
yülhni, “Mai chun rah sinda da’, Philip 'anih nyudutánelh whutso da’, et 
nyunus'en." "Er whuz un'a ndi boozi “El Roi" ni whe 'utni. /17.1 Ndi boozi El 
Shaddai, 'i “Yak'usda 'Uk'enus 'Ultus-un," ni whe 'utni. Whuz un'a John 
'Uk'unéyuzguz-i 2:19 er Sizi 'ubülhni, “Njan yoh whudizti'-un nohni musai 
whulhtsi 'ink'ez tat dzin inle' de, 'et dunaoodutás'alh." Njan whuts'odul'eh 
neMoodihti Sizi Gri en duyust'e yughu yalhduk whe 'ubudáni'. 'En soo 'ultus unli 
whewhulh tat dzin inle' de dunaoodutá'alh. 'Ink'ez et whuz un'a nduhooja. 
Tulalhk'us k'ut neba dazsai whe whulh tat dzin dunadija. 'Et Matthew 
Yuk'unéyuzguz-i 28:18, 'ink'ez Colossia Whut'enne Buts'ó K'eyanguz-i 1:15-17, 'et 
cha nduwhütni. 

3'Et Abram yubut nachanitno 'ink'ez Yak'usda (Elohim) 'en yulh 
yalhduk, njan 'uyulhni, 

4“Et si whunilh'en, khuni nts'un lhadasla-i 'udun keyoh 
whut'enne dune lhane enne bubá tanleh. 

5'Aw op un Abram Ihunyodutasnelh, nyoozi' Abraham nyo dutanelh, 
Ihelhtsun whut'enne didoh lhane enne bubá nyuzusi et huwa. 

6Soo ts'ih'un Ihane nts'u hakedande nyutiselh, Ihelhdoh didohne 
dune nyutiselh, lerwene 'enne hoonts'i nts'u hahande tileh. 

7'Ink'ez khuni nyun bulh lhadilya-i, 'i er duta'alh nts'u haindene 
enne lhan'un te, ilhiz wheni ndi khuni lhadutalneh, Nyak'usda 
(Elohim) tisleh 'ink'ez nts'u haindene cha. 

8'Ink'ez cha nyun cha 'ink'ez nts'u haindene nk'elh'az, ndi yun 
nohgha nus'ai, 'awhuz er t'enyuzinzun, Canaan yun ts'iyawh 
nohch'e' oole' 'ilhiz wheni, 'ink'ez buYak'usda tisleh." 

9'Ink'ez Yak'usda (Elohim) Abraham 'uyulhni, ^Nyun ndi khuni 
nts'un lhadasla-i ootahtun, nts'u haindene tubulh Ihan'un te ndi 
khuni ootahtun. 

10 Ndi 'i khuni nts'un Ihadasla-i, 'i ootahtun, nyun 'ink'ez si bulh 
ink'ez nts'u haindene nk'elh'azne. Dune ts'oodunne whuzdline 
nohtoh enne ts'iyawh hika dune unli-un hubuhootat'us. 

11 Nyun ch'oh cha ooka dune inli-i nyo rus, et huwa t'entihdzeh 
ndi khuni lhadilya-i nyun, si bulh. 

12 Mbe la Ihk'udidzin be yus Kur suli-un, en cha hitit'us. 
Duneyaz 'andit whuzdline nyoh whuzdline, k'us sooniya be dune 
t'enuzuhzun ts'un ohket-un ts'oodun nts'u hainde lhilohne, en cha. 

13Mbe la nyoh whuzdline 'ink'ez mbe la sooniya be ohketne, 
tsiyawh ka dune unli-un hubotit'us, ndi sghuni nts'un lhadusla-i 
nus whe Ihk'elh'az te er ndi 'i gha 'ilhiz wheni be hoodutaht'en. 

14'Ink'ez dune ts'oodun 'aw Ihuhuyit'us-un en 'udun nehuyolhtelh 
ndi khuni nts'un lhadasla-i k'eininyuz et huwa.” 

15'Et Yak'usda (Elohim) Abraham 'uyulhni, "Nat Sarai dini-un et 
etsul 'udonih 'ink'ez Sarah 'i boozi' tileh. 

16'Ink'ez soo hoonzoo-un ooba whutiselh 'ink'ez duneyaz 'en mba 
nyaz tileh. 'Ink'ez 'en soo hoonzoo-un ooba whutiselh 'ink'ez ndoh 
hidoh 'enne buloo tileh, 'ink'ez lerwene cha hits'u hatidoh." 

17'Et Abraham yubut nachanitno 'ink'ez udloh 'ink'ez dudzi yo 
ts'e 'utni, ^Dune 100 be yus k'ut soo toleh ooye' whutaleh? 'Ink'ez 
Sarah en cha 90 be yus k'ut soo tilah ooyaz hole?" 


' 


' 


' 

18'Ink'ez Abraham Yakusda 'uyulhni, “ Ishmael soo nyun ba 
khuna oole?” 

19'Et Yak'usda (Elohim) 'utni, “Awundooh Sarah n'at nye’ nghu 
tilhtsi 'ink'ez Isaac dutanelh. Sghuni lhadusla-i 'ilhiz wheni en cha 
oots'un lhadutisleh, mbene la oots'u haindene hukw'elh'az enne cha.. 

20'Ink'ez Ishmael 'en ghun nyudasts'o. Whunilh'en soo hoonzoo-un 
oogha whults'ut, 'ink'ez lhane oots'u hainde tileh. Whunizyane 'on at 
nane lerwe ye'ke oots'u hatidoh 'ink'ez 'en didoh-un ncha tíselh. 

21'Et hoonts'i ndi sghuni Isaac ts'un lhadutisleh. Sarah ndo 
whuya whudizulh nat de, 'et nye' tileh." 

22'Et yulh yalhduk-un 'etsul 'udija 'ink'ez Yak'usda (Elohim) ndo 
whenaja. 

23'Et Abraham duye' Ishmael yilhchoot 'ink'ez mbene la yuyoh 
whuzdline 'ink'ez mbene la sooniya k'elha bubonketne, dune 
tsiyawh Abrahm ooyoh dilhts'ine er dzin za yuka dune unli-un 
hubuhuzt'us Yak'usda (Elohim) yulhni hukw'un'a. 

24 Abraham 'et 99 be yus k'ut whe yuka dune unli-un huyuzt'us. 

25'Et ooye' Ishmael whunizyat 'on 'at tat be yus k'ut whe ooka 
dune unli-un huyuzt'us. 

26'Et dzin za Abraham ooye' Ishmael 'en bulh hika dune unline 
hubuhuzt'us. 

27'Ink'ez mbene la ooyoh dune et whut'ine, 'ink'ez sooniya be 
bubonketne, enne cha hika dune unli-un ts'iyawh hubuhuzt'us. 


Yak'usda (Elohim) 'en Abraham yunalh hainya 


1 8 1'Et Moodihti (Yahweh) en Abraham yunalh hainya, njan 
ndun Mamre, duchun tah terebinth, oak huyulhni, whu'iz 

whunilghaz whe nimbali dati 'et usda. 

2Ndo yutan'en 'ink'ez yutilh'en, tane dune yuzih nudilhya whe 
butilh'en. Nimbali dati ts'e dudilgai 'ink'ez bududilhgai 'ink'ez soo 
yun ts'e bubut nachaniti. 

3'Ink'ez 'utni, “SMoodih (Adonai) tube sba uszoo whe la 'usinla, 
andit khun te mba 'ut'en-un senghonya' junih. 

4Sla'ineh whe tooyaz ntsool-iyaz whusaooskalh 'ink'ez sih nohke 
be tunaoohgus, 'ink'ez nyo duchun sa whus'ih 'et sih naoolhyis. 

5'Ink'ez 'et ut'alh-iyaz nohba haóoslelh, 'et sih nohyust'e 
naóolhyis. 'Et hukw'elh'az sih oa Ihohdilh. Nts'en'a nohba 'ut'en-un 
ts'un hahya et." 'Et 'uhuyulhni, “Daja datanelh-un, er dineh.” 


' 

6'Et Abraham nimbali t'ah ts'e Sarah yughulgai 'ink'ez 'uyulhni, 
“Soo 'a tawh 'ultsul-i lhes, 'i lIhadinleh 'ink'ez nilhtlus 'ink'ez ilht'es.” 

7'Et Abraham khuna-i yughulgai 'ink'ez musdoosyaz soo 
unzoo-i yilhchoot 'ink'ez chilhyaz 'en yutl'ayalhti 'ink'ez soo 'ahoh 
Ihaidutileh ha yilhchoot. 

8'Et butter cha 'ink'ez lilet cha 'ink'ez musdoosyaz lhadutja-i, 'i 
bubut neininla 'ink'ez buzih usyin whe nahuyit'al. 

9'Et 'uyulhni, "Nat Sarah ntse 'ut'en?" 'Ink'ez 'utni, “Nyo nimbali 
t'ah usda." 

10'Ink'ez 'uyulhni, “Soo 'alha-i be ndo whuya whudizulh-un 
'ink'ez er Sarah n'at dune ooyaz tileh.” 'Ink'ez Sarah nimbali dati 
usyin 'ink'ez yoozilhts'ai. 

11'Andit er Abraham 'ink'ez Sarah en tube hoonyan huzdli'. Yoo'un 
hizulh 'ink'ez Sarah en buzkeh whutaleh 'et tube 'on 'un hainzut. 

12'Et huwa Sarah duyo ts'e udloh 'ink'ez 'utni, *Nisjan hukw'elh'az 
'ink'ez smoodih cha nisjan, er de sba hoonzoo whutaleh?" 

13'Ink'ez Moodihti (Yahweh) Abraham 'uyulhni, “Di ha 'utni 
Sarah udloh, 'ink'ez 'utni, 'alha eh syaz whutaleh tube nisjan 
hoonts'i?’ 

14'Aw hoonli hoonts'i eh Moodihti (Yahweh) aw ooba hoolhtus 
eh? Ndet la et newhudizut-un er la nohghu naoosja' 'ink'ez Sarah 
dune ooyaz tileh.” 

15'Et Sarah 'awundooh ni, *Aw Ihuzusdloh," whenuljut. 'Ink'ez 
Moodihti (Yahweh) 'uyulhni, *Awundooh, indloh inle' !” 


Abraham ndunne Sodom whut'enne buba tenadudli 


16'Et dune dunahudidil 'ink'ez Sodom keyoh ts'e whuz hunilh'en, 
'inkez Abraham on un bubulh nunatit'us ha bubulh tiz'az. 

17'Ink'ez Moodihti (Yahweh) 'utni, “Abraham ooch'a whuntis'ih 
eh datisnelh-un? 

18 Alha Abraham en didoh-un ncha 'ink'ez tube ulhtus tileh. 'Ink'ez 
en gha tsiyawh didohne enne soo hoonzoo-un bugha hóotalts'ulh. 

19T'eniszin duduzkeh buk'unuhilhye, yoh whut'ine cha buk'elh'az 
Moodihti (Yahweh) ookw'un'a huhoontun za' hint'oh ts'ih'un 
ne'hut'en, 'et de la Moodihti (Yahweh) Abraham daja yulhni-un 'et 
yugha whutalelh." 

20'Ink'ez Moodihti (Yahweh) 'utni, “Sodom 'ink'ez Gomorrah 
bulh tube huwu yaduk hooni, hiye tank'us-i tube ntsi’. 

21 Whuz buts'un tisyalh 'andit 'ink'ez whuntis'elh data hutni 
la sdabe cha hintsi'. 'Alha tila 'uhutni khuni sghu dinkat, et 
'awundooh de la, 'et t'eoonooszeh." 

22'Et nyoonne dune lht'anahunist'az 'ink'ez Sodom ts'e hutiz'az, 
'et Abraham 'awhuz Moodihti (Yahweh) yubut usyin. 

23'Ink'ez Abraham yenghun neninya 'ink'ez 'uyulhni, ^Et whe eh 
ndunne ts'ih'un dune hinli 'ink'ez lubeshi 'uhulh'en bulh ts'iyawh 
gak butilhtselh? 

24Khun te kwulat whunizyane (50) dune, enne ts'ih'un dune 
hinli njan keyoh whutoh 'et. 'Et cha eh tsiyawh gak butalhtselh 
'ink'ez buyun Kut er cha eh gak whutalhtselh? Kwulat whunizyane 
'et hudilhts'i hoonts'i? 

25 Tube aw ndoneh ait'oh dune nzoone 'ink'ez ntsi'ne tubulh gak 
butalhtselh huba, ts'iyawh Ihgha 'uhoot'e'! 'Aw ndi yun Kur huwun 
nahiyilh-un, en ts'iyawh iloh lakw ts'ih'un un'a 'uhutit'eIh?" 

26'Et whe Moodihti (Yahweh) 'utni, “Sodom kwulat whunizyane 
ts'ih'un 'unt'ohne keyoh hoonli de, 'et de 'aw dalhubutuzislel." 

27'Et Abraham 'uyulhni, “Si 'ants'i yun lhez usli whe 'ust'oh, 'et 
hoonts'i Moodihti (Adonai) bulh yatisduk. 

28'Et te kwulai' hukw'elh'ih whe whunizyane 'on 'at kwulane 
(50) ts'ih'un dune hooni te, 'et whe eh ts'ayawh gak whutalhts'elh 
ts'uwhut'i whucho 'et?" 'Et 'utni, “Dit whunizyai on at kwulane 
(45) nabinla te, aw ts'iyawh huboolhts'elh ait'oh." 

29'Et doo cha za yulh yatilhduk 'ink'ez 'utni, “Dit whunizyane 
nabinla de?" 'Et 'utni, ^Enne bugha daboosleh ait'oh." 

30'Ink'ez 'utni, “Moodihti (Adonai) khun te hunolch'eh junih, 
ink'ez yatisduk. Tat whunizyane enne ts'ih'un 'unt'ohne nainlane, 
'et do?" 'Et 'uyulhni, “Et de aw gak Ihubutuzissel tat whunizyane 
enne bugha.” 

31'Et 'uyulhni, ^Ants'i sich'oh khanaoonust'ai whe 'udusni, 
Moodihti (Adonai) bulh yasduk, nat whunizyane 'enne nabinlane 
ts'ih'un 'unt'ohne?" 'Et 'utni, "Et 'aw gak hubooselh ait'oh ndunne 
nat whunizyane 'enne bugha." 

32'Et 'utni, "Khun te Moodihti (Adonai) hunolch'eh junih 
'ink'ez doo cha za yatisduk. Whunizyane nainla de er do?" 'Et 
Moodihti (Yahweh) 'utni, “Whunizyane nasla de, enne bugha aw 
dalhubutuzislel.” 

33'Et Moodihti (Yahweh) Abraham yalhduk-un 'etsul 'udija whe 
et awer yughu whenaja 'ink'ez Abraham dunimbali bez whenaja. 


Keyoh Sodom 'ink'ez keyoh Gomorrah hooloh whutilhtselh 


19 1'Et hulhgha nyoonne lizas nane Sodom ts'e hooz'az. Lot 
Sodom dati-un 'et usda, Lot hubutilh'en dudinya 'ink'ez 
bubut nachaniti. 
2'Ink'ez 'utni, “Njan whunulh'en smoodihne nohba 'ut'en- 
un ooyoh ts'e uh'us 'ink'ez 'ulhdzis 'et oohtez sih 'ink'ez nohke 
tunaoohgus 'ink'ez bundada' 'uda' cho duduh'az 'ink'ez sih tooh'as." 
'Et 'uhuyulhni, ^Awundooh et hoonts'i 'andit 'ulhdzis et az uztitez." 
3'Et tube cho 'ubulhni, er huwa hiyoh highu danin'az 'ink'ez 
hiyu'alh-i bugha nin'ai ut'alh-i bulh yuntuldoh-i yit 'ink'ez 'i cha 
buba' yinla 'ink'ez 'uhan'al. 
4'Et yun nehutilgwulh whuts'o nyo keyoh whudune'ne ts'iyawh 
dunetine cha 'ink'ez chilke cha ts'tyawh nyo yoh whunahusguz. 
5'Ink'ez Lot hits'uhuyih 'ink'ez 'ahuyulhni, “Nyoonne dune 'andit 
nghu danin'azne nts'e 'uhint'oh ndiz t'ebunilhtih et 'ink'ez sih 
t'ebuznoozeh.” 
6'Et Lot dati buts'u teninya yoh dana'dintan. 

7'Ink'ez 'utni, “Awundooh sulhtsinke, tube hoontsi' er dohneh 
junih! 

8Whunulh'en 'andit nane stse'ke 'aw dune t'enuszunne ust'i, enne 
nohghu tebostelh 'ink'ez ntse hukwa' nuhzun k'un'a ne'boolh'en sih. 
Ants'i ndunne dune 'enne buts'ahalhuzoh'ai, njan 'et huwa 'andit 
syoh dahunin'az whe' hint'oh." 

9'Et 'uhutni, ^Udun sinyin!” 'Et 'uhutni, “Ndun 'andit 'ants'iya 
whusainya 'ink'ez 'ants'i nahiyilh-un le' 'utni sih! Nyun 'onus 
nts'itilelh Kar ndune dune lhabuzdinla de!” 'Ink'ez Lot tube cho 
n'un hinilht'i 'ankw'us dati dahidanyuz. 

10'Et hoonts'i nyoonne dune nane 'az tehudilne 'ink'ez Lot 
danahinilhtsus 'ink'ez dana'hudintan. 

11'Ink'ez nyoonne az dati higha nane ts'iyawh huhoos'en 
hubuhulhtsi nchane 'ink'ez ntsoolne tubulh, nyoo dati nahuyotan 
ait'oh k'et nehunintsai. 


Keyoh Sodom 'ink'ez Gomorrah 'et hooloh whulhtsi 


12"Ink'ez nyoonne dune Lot 'uhuyulhni, 'Aw eh 'uyoonne cha njan 
hooloh? Nghundan, nye'ke, ntse'ke 'ink'ez mbe njan keyoh dilhts'i 
ts iyawh whusabinle!” 

13Sdabe cha 'uwhudija njan keyoh hoontsi' huwuyaduk, 'et 
huwa njan gak ts'otilhtselh. Moodihti (Yahweh) whunilh'en whe, 
'en Moodihti (Yahweh) 'en ndiz netilh'a' njan gak ts'otilhtselh ha.." 

14'Et Lot teninya 'ink'ez dughundankene ootse'ke ghu dilhts'ine, 
'ink'ez 'ubulhni, “Duduhdilh, njan whuch'asuhdilh! Moodihti 
(Yahweh) njan keyoh gak whutilhtselh!” "Er ooghundankene enne 
buba 'ants'i la 'utni huninzun. 

15Bundada' yulhkai whe nyoonne lizasne Lot huyulhni, “Soo al 
Dudinyaih 'ink'ez n'at cha, ntse' nane cha, njan nzih 'unt'ohne, doo 
ka sih njan nohbulh whudok'un 'ink'ez dzoh notizut!" 

16'Et sa' ne'ut'en 'et nyoonne dune hila ilhchoot, oo'at cha hila 
ilhchoot, 'ink'ez ootse'ke nane 'enne cha bula ilhchoot, Moodihti 
(Yahweh) bugha te'ninzun whe, 'ink'ez teboninla keyoh yoo'az 
tse. 

17'Et 'uhooja ts'iyawh teboninla hiyulhni, “Soo a tulhghas 
'ududoolhyih sih! Khun te Koh naitoht'en junih, k'us njan er te 
dolhts'i' junih, dzulh k'uz ts'e uhdulh doo ka sih gak oohle'!" 

18'Et Lot 'ubulhni, “Sla'uhneh whe, 'awundooh smoodihne! 

25'Et whuz un'a nyo keyoh gak whulhtsi, whunat cha er whut'ine 
cha, yun hanuyeh-i cha. 

26'Et hoonts'i Lot oo'at k'oh whunalh'en whe lisel tse nain'a-i suli'. 

27'Ink'ez Abraham bundada' 'uda' ert nyo whutsoda' Moodihti 
(Yahweh) yubut inyin-un, whuz oozya. 

28'Ink'ez Sodom 'ink'ez Gomorrah whulh yun tubulh nyo whulut 
yun cha oolut 'ants'i dizk'un-i cho le'hoont'oh whe ndo whein'a. 

29'Et 'uhooja Yak'usda (Elohim) nyo keyoh gak whulhtsi 
hukw'elh'az er Yak'usda (Elohim) Abraham nalnih 'ink'ez Lot nyo 
hoot'e-un keyoh gak whulhtsi 'uch'anayulh'a 'ink'ez 'uts'un whe 
yalh'a. 

30'Et Lot Zoar whuch'a nasja 'ink'ez dzulh toh ts'e nenina, 
ootse'ke nane cha huyulh 'ut'en. Zoar whutit'elh-un whenuljut, 
'ink'ez dutse' bulh nyo tse an et huwhuti. 

31'Et 'udetso whuzdli-un en dulhtus 'uyulhni, “Ndun nebá 
tube duneti unli 'ink'ez 'aw ndi yun k'ut dune hooloh suli' bubulh 
'uts'oot'en-un hooloh, ndi yun huk'une'whuten. 

32'Anih nebá ts'ekoo too' buts'oolhnai' 'ink'ez sih oozih ts'ootez, 
'et de la nets'u haindene hoole'" 

33'Et 'ulhdzis dubá ts'ekoo too' higha nilhdzo 'ink'ez 'udetso 
whuzdli-un 'en dubá yuchant'elget 'aw t'eoonuszun ndet 
yuchant'elget, 'ink'ez dunadija-un cha t'eoonuszun. 

34 Et 'uhooja 'om bun 'udetso 'udek'oh 'uyulhni, ^Alha sbá 'ulhdzis 
da' oobulh huste' inle. Hulhgha doo cha za ts'ekoo too' buts'oolhnai' 
'ink'ez nyun bulh hontre. 'Et de la nets'u haindene hoole'" 

35'Et 'ulhdzis duba doo cha za ts'ekoo oo higha nilhdzo 
'ink'ez 'udek'oh-un en duba yuchant'inte’, 'aw t'eoonuszun ndet 
yuchant'elget 'ink'ez dunadija-un cha. 

36'Et whe Lot ootse'ke nahult'oh dubá higholchan. 

37'Udechoo whuzdli-un ooyaz dune suli', ink'ez boozi' Moab yulhni. 
'En Moab dunene didohne, 'enne 'andit dzin whuts'un bubá unli. 

38'Ink'ez 'udek'oh-un 'en cha dune ooyaz suli' 'ink'ez boozi' Ben- 
Ammi yulhni. 'Enne Ammon dunene bubá unli 'andit dzin whuts'un. 


Abraham 'ink'ez Abimelech 


2 0 1'Ink'ez Abraham 'et whedinya whe nyan wheinya, Kadesh 
'ink'ez Shur bulh 'et whulh eguz 'et hoot'e', ink'ez Gerar 
howhutni whuz cha whuloh te whut'i. 

2'Et Abraham nyoon Sarah du at, en 'ubulhni, “Sulhtus 'unt'oh.” 
'Ink'ez Abimelech, Gerar whulerwe, en Sarah yilhchoot. 
3'Et hoonts'i Yak'usda (Elohim) Abimelech 'ulhdzis nute whe 
yughu ninya 'ink'ez 'uyulhni, “A, dune dazsai-un inli whe 'int'oh 
ndun ts'eke ilhchoot-un uyoon dune ‘at 'unt'oh." 
4'Et hoonts'i Abimelech aw yuzih nulhiyal 'ink'ez 'uyulhni, 
“Moodihti (Adonai) dune ts'ih'un 'unt'ohne didohne ts'iyawh eh 
butanghan? 
5'Aw lakw sulhdinel, ‘Sulhtus 'unt'oh sulhdinel? 'Ink'ez 
didutch'oh cha 'utni, ‘Sulhutsin 'unt'oh,’ ni. Sdzi ts'ih'un 'unt'oh 
'ink'ez sla cha aw lhditsun whe njan er dusja.” 
6'Ink'ez Yak'usda (Elohim) 'uyulhni nute whe, “A, t'eoonuszun 
ndzi ts'ih'un 'unt'oh whe 'inja 'ink'ez si cha ninta' tant'elh-un 
whuch'a nyostun whe 'ust'oh 'et huwa 'aw ootalhanal. 
7'Andit er huwa ndun ts'eke ootl'a nayilhtih, nus hoo'en- 
un dune 'unt'oh, 'ink'ez si mba tenadoodli 'ink'ez khona'. 'Aw 
ootl'analhuyilhtel de, 'alha dantantsah whe 'int'oh 'ink'ez mbene la 
nch'e' unline enne cha ts'iyawh." 
8'Et om bun Abimelech 'uda' dudinya 'ink'ez mbene la yuba 
'ut'enne ts'iyawh 'anih budani' 'ink'ez ts'iyawh daja ni la ts'iyawh 
bubudani’, 'ink'ez dune ts'iyawh hunilhjoot. 
9'Ink'ez Abimelech, Abraham 'anih yudani' 'ink'ez 'uyulhni, 
“Dane inla whe 'int'oh? Ndet whe tank'us 'unyusla ha Ihe'hoont'oh- 
un sk'ehoon'ai 'ink'ez njan whulerwe usli-un cha 'ut'en untsi'-i cha? 
‘Aw ndusonle' huba' Ihe'hoot'oh whuz un'a 'usinla." 
10'Et Abimelech 'en Abraham 'uyulhni, *Daja ninzun whe 'inja 'et 
dinja yulhni?" 
11'Ink'ez Abraham 'utni, “Dune Yak'usda (Elohim) ehunuljut-un 
njan keyoh 'aw hooloh nuszun, 'et huwa 'usja 'ink'ez s'at en gha tila 
sozoolhghelh nuszun. 
12'Ft hoonts'i alba sulhtus 'unt'oh. Sbá ootse' unt'oh, 'aw sloo 
ooyaz iloh unt'oh 'ink'ez s'at suli'. 
13'Ink'ez er 'uhooja Yak'usda (Elohim) sbá ooyoh huwutisya whe 
er ndun ts'eke dusni, ‘Njan whe inzoo whe et ts'iyants'uk sba 'et 
doneh ntsoh te nit'as te, sulhutsin 'unt'oh dont" 
14'Et Abimelech 'usbai 'ink'ez musdoos dune cha, ts'eke 'ink'ez 
dune bulh, yunatne' 'ut'enne enne cha, tsiyawh Abraham gha 
buninla, 'ink'ez yu'at cha yutl'anayalhti. 

15'Ink'ez Abimelech 'utni, ^Whunilh'en ndi syun njan mbut 
whuz'ai, ndet hukwa' ninzun-un, et hoont'i.” 

16'Ink'ez Sarah 'en cha 'uyulhni, ^Whunilh'en nyulhutsin 1000 
silver nukat-i i cha oogha inusla. 'I gha mbene la nyulh 'ut'enne 
cha 'ink'ez 'uyoonne nalh cha, awer ts'ih'un mba nawhüsdli' whe' 
hoont'oh!" 'Et whe hukwa' yudani’. 

17'Et Abraham Yak'usda (Elohim) Gun tenadidli 'ink'ez Yak'usda 
(Elohim) Abimelech soo na'yinla, yu'at cha 'ink'ez ts'ekoo yunat 
ne'ut'enne cha, 'ink'ez bubuzke' whuzdli’. 

18'Et whe Moodihti (Yahweh) ndunne Abimelech ooyoh dilhtsine 
ts'ekoo ts'iyawh buchan whudana'dinla, ndun Sarah en gha. 


Isaac whuzdli 


2 1 l'Ink'ez Moodihti (Yahweh) 'en Sarah yughu ninya 'et whe 
ndutínelh ni da’, 'ink'ez Moodihti (Yahweh) en Sarah ba 

nduja, nts'e datni 'et. 

2Sarah en ba Abraham ba ooye' tit'elh en duneyaz tileh. Hoonyan 
whe 'et ndet Yak'usda (Elohim) yuba yulhni-un 'et nduhooja. 

3'Ink'ez Abraham ndun ts'oodun yughu yulhtsi-un, duneyaz, 
Sarah yulhtsi, Isaac yulhni. 

4'Ink'ez Abraham duye' Isaac hukwa dune unli-un yuzt'us 
Ihk'udit dzin be, be inle' whe daja ni la Yak'usda (Elohim) ndoneh 
yulhni 'et nduja. 

S'Et Abraham whunizyat whunizyat be yus k'ut (100) whe 'et 
Isaac yughu yulhtsi. 

6'Ink'ez Sarah 'utni, “Yak'usda (Elohim) usdlo-un sgha oonin'ai. 
Mbene la sudits'one ts'iyawh la sulh hoodloh." 

7'Ink'ez cha 'utni, “Mbe suba Abraham yudoni' Sarah ts'oodun 
e'tilhtuk hidoni' duneti unli, et whe dune ooyaz ba 'ust'i suli'.” 

8'Et ts'oodun nuye 'ink'ez 'ulhtuk-un 'etsul 'uja et dzin et 
Abraham dune ghu nusuya. 


Hagar 'ink'ez Ishmael tebuninyoot 


9'Et Sarah yunilh'en nyoon ts'eke Egypt whut'en ooye' 'unt'oh, 
Abraham dune ghu yulhtsi-un, yughudloh. 

10'Et huwa Abraham 'uyulhni, *Ndun ts'ekoo 'ulhna 'ink'ez buyaz 
bulh tenabuninyoot. Ndun 'ulhna buyaz 'en 'aw syaz Isaac ts'iyai 
nk'elh'az yolhchoot ait'oh" 

11'Ink'ez daja 'utni whe, et Abraham ooba nek'e'hoot'oh nyoon 
ooye' 'en ghun. 

12'Et hoonts'i Yak'usda (Elohim) en Abraham 'uyulhni, “Khun 
te mba dzoh 'uhoot'e' junih, ndun ts'eke k'us duyaz bulh 'en 
bughun, Sarah daja nyulhni la oozilhts'ai, Isaac en la toh ts'e dune 
whutaleh en, nyun nts'u haindene uhutit'elh. 

13'Et hoonts'i ndun ts'eke 'ulhna ooyaz, en gha didoh-un tiselh, 
nts'u hainzut 'et huwa." 

14'Et Abraham bundada' 'uda' dudinya 'ink'ez ut'alh-i 'ink'ez too 
cha, duwus k'eyinla 'ink'ez duye, Hagar ooyaz en yugha ininla, 
'ink'ez whenayalh'a’. 'Ink'ez whenaja ts'eke, Beersheba chunt'oh, 
dune Ihuhóot'ih, 'oh nuya. 

15'Ink'ez nyoo too cha haidalhde, 'ink'ez nyoon duyaz dune 
'ilhoghun duchun sa whus'ih-un er neinilhti. 

16'Ink'ez yanch'az ts'ihyan natl'adida’, k'aza be 'uhututsoh-un et 
'uwhuldzoh, 'ink'ez didutch'oh 'ududutni, “Ndun syaz datitsah-un 
'aw lhozoos'en.” 'Ink'ez yanch'az netladida' 'ink'ez whenintse. 

17'Et Yak'usda (Elohim) ndun ts'oodun utso vuduztsat, 'Et whe 
Yak'usda (Elohim) oolizas 'en Hagar yuts'un huyih yak'uz ts'un, 
'ink'ez 'uyulhni, “Hagar, dainja whe 'udini? Aw whenilhjut iloh! 
Yak'usda (Elohim) ndun duneyaz yudants'o whe 'unt'oh. 

18 Dudinyaih 'ink'ez ts'oodun dudilhtih, 'ink'ez oola oontun, tube 
dune oots'u hatidoh whutiselh.” 

19'Ink'ez Yak'usda (Elohim) ts'eke hoon'en yulhtsi le'yinla 'ink'ez 
nyo too diz'ai-un ka k'et 'et whutilh'en, 'ink'ez nyoo 'uzuz be too 
sulhdzo-i nuya'a-i, i yudilhbun 'ink'ez duyaz cha too yugha nilhdzo. 

20'Et Yak'usda (Elohim) ndun duneyaz yulh 'unt'oh 'ink'ez nizyai. 
'Ink'ez nyo chuntoh er whut'i 'ink'ez k'aza bei tutsoh suli’. 

21 Keyoh Paran huwhutni-un chuntoh 'et whuti 'ink'ez ooloo 
Egypt whut'en-un ts'eke 'en yuba yilhchoot ooat yutaleh ha. 


Ndun Abimelech 'ink'ez Phichol, 'en Abraham huyulh yalhduk 


22'Et 'uhooja 'owhuya whudizulh Abimelech 'ink'ez Phicol, 
Ihuganne bumoodih, Abraham huyulh yailduk 'ink'ez 'uhuyulhni, 
“Nts'oh tila ne'int'en-un tsiyawh Yak'usda (Elohim) nyulh 'unt'oh. 

23'Et huwa Yak'usda (Elohim) nalh sudini sts'u haindene cha ndun 
syaz cha, danyusla la ngha te'nuszun whe ne'nyuzus'en whe nyun 
cha whuz un'a ne'solh'en ndi yun k'ut cha, ookw'ut ninya-i cha." 

24'Et Abraham 'utni, “A whuz un'a nahutisyeh." 

25'Et Abraham, Abimelech hukwa' yudani', di ha Abimelech 
oonatne'ut'enne ndi too diz'ai-un ooghu huhoolhchoot. 

26'Et Abimelech 'utni, "Aw t'eoonuzuzun njan duhooja-un aw 
sulhdinel, 'andit dzin 'et 'andits'iya t'eooniszin." 

27'Et Abraham 'usbai cha, musdoos dune cha, 'i Abimelech gha 
ininla 'ink'ez nahult'oh Ihba khuni be ba Ihaoodulya. 

28'Ink'ez Abraham Ihtak'anti 'usbaiyaz, ts'ekoo 'usbaiyaz 'i udun 
neininla. 

29'Et Abimelech Abraham yoodulhkut, “Dahoont'oh huwa ndi 
Ihtak'ant'i 'usbaiyaz 'udun neninla?” 

30'Et 'uyulhni, “Ndi lhtak'ant'i 'usbaiyaz sla k'ez olhchoot 'i gha 
t'eoonudzun, njan too diz'ai-un si 'uwhusla whe' hoont'oh” 

31'Et huwa njan et Beersheba whulhni nahult'oh Ihts'un 
nahuhisda-un 'et huwa. 

32'Et njan Beersheba 'et khuni buba Ihaoodulya, 'et Abimelech 
dunadija, Phicol Ihuganne bumoodih bulh 'ink'ez Philistinene 
bukeyoh ts'e whuz whenahit'az. 

33'Et Abraham nyo Beersheba er tamarisk duchun 'i nyoh et 
'ainanla, 'ink'ez er Moodihti (Yahweh Olam)* yuka huyih, en 'ilhiz 
wheni Yak'usda (El) unli. 

34'Ink'ez Abraham nyo Philistine bukeyoh er lhat dzin er usda. 


Yak'usda Abraham yoolhdzai 


2 2 1'Et njan hukw'elh'az et 'uhooja, Yak'usda (Elohim), 
Abraham yoolhdzai 'ink'ez 'uyulhni, “Abraham!” 'Et 
Abraham 'utni, “Njan 'ust'en." 
2'Ink'ez 'utni, *Nye' ilhchoot, nye' 'aw 'ilhogun Isaac ilhchoot 
ook'eintsi’, 'ink'ez yun Kut Moriah tse whuz ilhtelh. 'Ink'ez dolhk'un 
nyo dzulh nyu dutasnelh-un, 'et si sts'un dolhk'un sih.” 





*21.33 Ndi boozi' El Olam 'i *Ilhiz Wheni Yak'usda Unli” ni whe 'utni. Ndi 
duchun Abraham 'et 'ainanla, 'i tube sai hanulhyeh 'ink'ez tube dune ba whudizti 
whe' hoont'oh. 'Et John 'Uk'unéyuzguz 1:1-2 'uk'uwhuzguz whe njan ndutni, “Soo 
'udechoo da er khuni hoonli 'ink'ez ndi khuni 'i Yak'usda yulh 'ánt'oh. Ndi khuni 
'i Yak'usda 'unt'oh. Ndun en soo 'udechoo dai whuts'un Yak'usda bulh 'unt'oh." 'I 
be whuts'odul'eh, Sizi Gri ndi duchun k'un'a 'en 'ilhiz wheni Yak'usda unli. Whuz 
un'a ndi boozi' “El Olam" ni whe 'utni. 'Ink'ez Paul Rome Whut'enne Buts'ó 
K'eyanguz-i 1:20, 'ink'ez 1 Timothy Ts'ó K'eyanguz-i 1:17 ‘et cha nduwhtitni. 


t 

3'Et Abraham 'ombun 'uda' dudinya, donkey hik'e 'inla 'ink'ez 
nane chilke 'enne cha dudulh hubutilh'az, 'ink'ez ooye' Isaac cha. 
Tsuz cha lhts'uneidilhnat yudutalhk'un wheni, 'ink'ez dudinya. 
Whuz Yak'usda (Elohim) whuyuntilhtun-un tse whuz whenya. 

4'Et whulh tat dzin Abraham er Abraham ndo yutan'en, et nyo 
nilhdza' 'et whutilh'en. 

5'Ink'ez Abraham nyoonne chilkeyaz 'ubulhni, “Njan donkey 
oozih suhke ndun tsoodun 'ink'ez n'un tat'us 'ink'ez Yak'usda 
(Elohim) oots'u teni'uznilhdzun, 'ink'ez sih nohghu naoot'as." 

6'Et Abraham nyoo tsuz lhts'e nidilhnat-i yilhchoot 'ink'ez Isaac 
en yut'uyuzai yutooghe' ha. Didut kwun ‘i yutiz'ai 'ink'ez Ihuzti' 
cha 'ink'ez whehan'az. 

7'Ink'ez Isaac, Abraham duba yulh yatilhduk 'ink'ez 'utni, “'Uba!” 
TInk'ez Abaraham 'utni, “Sye', njan si 'ust'oh." 'Ink'ez Isaac utni, 
^Whunilh'en! Kwun cha tit'ai 'ink'ez tsuz cha, 'ink'ez 'usbaiyaz 
dutalhk'un-i daja?” 

8'Ink'ez Abraham 'utni, ^Sye' Yak'usda (Elohim) didutch'oh la ndi 
'usbaiyaz netla yoolhtelh,” 'ink'ez nahult'oh whehan'az. 

9'Et ndet Yak'usda (Elohim) whenilhtan-un 'et nehunin'az 'ink'ez 
Abraham loodel 'inla 'ink'ez tsuz cha yuk'edinla 'ink'ez duye' Isaac 
yulhghel 'ink'ez tsuz yuk'eyilhti. 

10'Ink'ez Abraham lhuztih yilhchoot 'ink'ez duye' yutuzilhghelh 
ha do dutilhni. 

11'Et hoonts'i Moodihti (Yahweh) oolizas yak'uz whuts'un yukahizya 
inkez 'utni, “Abraham! Abraham!” Er Abraham 'utni, “Njan 'ust'oh." 

12'Ink'ez 'uyulhni, *Nye' ook'edolnih junih k'us hoonli 'onle' 
junih! 'Andit t'eooniszin Yak'usda (Elohim) be niljut, nye' en 
hoonts'i ooch'a lIhuyoontun ‘aw 'ilhoghun nye’, si scha Ihoontun." 

13'Et Abraham ndo yutan'en 'ink'ez whunilh'en njan oot'a 'et 
'usbai dune whutoh ts'uldílhtan, et oode be usdlooh. "Er Abraham 
whuz whenya 'ink'ez 'usbai dune yílhchoot 'ink'ez 'i be yuts'e' 
dalhk'un ooye' yuk'edalhti. 

14 Abraham nyo hoozi' whulhtsi, “Moodihti En Negha 'oo'alh 
(Yahweh-Yireh) *,” whulhni. 'Et andit whuts'un 'i boozi unli, 
“Moodihti (Yahweh) oodzulh kut 'et la negha 'oo'alh." 

15'Et Moodihti (Yahweh) oolizas en ndo yak'uz ts'un whulh nat 
hikahuyih, 

16'et 'utni, ^Sich'oh ooghu nahizusya,” ni Moodihti (Yahweh), 
njan er dinja-un huwa, aw nye' en hoonts'i aw 'ilhoghun nye' en 
hoonts'i sch'a lhoontun. 

17Be soo hoonzoo-un ‘i 'utisdlilh, mba soo hoonzoo-un tileh. "Ink'ez nts'u 
haindene Ihane whutaleh, sum una huldlai tileh, sai taba usdzai-i cha et 

> 'ultsuk-i hutileh nts'u haindene, 'ink'ez 

nch'az ditnine bukeyoh 'i huyootatun. 

18 Nts'u hainde-un ndi yun k'ut 
dune ts'iyawh soo hoonzoo-un 
bugha hóotalts'ulh, sk'un'a 'inja er 
huwa." 

19'Et Abraham chilkeyaz bughu 
nahunt'az, dunahudit'az 'ink'ez 
(22.13) keyoh Beersheba ts'e whehandil, 








* 22.14 Ndi boozi' Yahweh Yireh 'i *Moodihti en Haooti'alh" ni whe 'utni. 
Yak'usda dich'oh za ndi 'usbai dune yuk'édalhti Abraham en ooye' ts'u yutsu 
'udutalhk'un ba yuk'edanya. 'Et whuz un'a Yak'usda en aw 'ilhoghun za ooye' 
negha nilhti tulalhgus Kur nek'edanya ha. 'Ink'ez John 'Uk'unéyuzguz 1:29 'et 
ndutni, “Sizi yuts'un uyalh whe John yutilh'en, 'ink'ez 'utni, 'Nulh'en, Yak'usda be 
'usbaiyaz. "En 'ut'en, yinka dune'ne bulubeshi buts'u hanáyule." 'Et whuz un'a ndi 
boozi' “Yahweh Yireh" ni whe 'utni. 

MUT 23'Ink'ez Bethuel 'en Rebekah 
ooyaz suli', ndune Ihk'udine 
(22.13) 'enne Milcah, Nahor bubulhtsi, 


Abraham bulhutsin. 
24 Nahor ndun oo^at en yugha yulhtsi 'unt'oh, en boozi' Reumah, 
'en cha buzkeh hooni: Tebah, Gaham, Thahash, 'ink'ez Maachah. 


Abraham du'at Sarah nyo tse'an 'et 'ayalhti 


2 3 1Sarah en 127 be yus k'ut whe dazsai. 'Et njan 
duwhuldzoh Sarah khana’. 

2'Et Sarah 'en keyoh Kirjath Arba, (Hebron 'uhoont'oh) Canaan 
keyoh 'et dazsai 'ink'ez Abraham whusainya 'ink'ez Sarah 
yuk'enudleh 'ink'ez yuk'etso. 

3'Et Abraham oocha dazsai-un oobut dudinya 'inkez Heth buzkeh 
‘ubulhni, 

4“Udun keyoh whut'en-un usli 'ink'ez ants'i nohtoh nusya. Yun 
sgha nuh’aih, ts'unk'ut wheni nohtoh sghu yaidlane er si 'abooslelh." 

5'Ink'ez Heth ooye'ke 'uhuyulhni, 

6“Nemoodih, neoozilhts'ai, lerwe ye' dune uncha-un inli whe 
'int'oh netoh, ndet hukwa' ninzun-un hoonzoo-un er nghu yaidlane 
'abinle, 'aw nch'a ts'uhotun ait'oh. Dune 'atanlelh-un 'et si nghu 
yaidlane 'abonlelh." 

7"Et Abraham dudinya 'ink'ez Heth buzkeh soo yun bubut nachaniti. 

8'Ink'ez 'ubulhni, *Hukwa' nahzun de njan snanto er abuhoolelh, 
soo zulhts'ai, Ephron, Zohar ooye' 'en bulh yalhduk. 

9Njan nyun k'ut whuz’ai-un ts'e'an Machpelah ooch'e, et sgha 
ho'alh, ndet 'ultsuk-un er la hosket 'ink'ez dune ‘atislelh-un.” 

10'Et Ephron, Heth buye'ke butoh whut'i 'ink'ez Ephron Hitt 
whut'en-un 'unt'oh, 'en Abraham 'uyulhni. Heth buzkeh bunalh, 
njan keyoh whuti dati-un dandilhne 'uyulhni, 

11"Awundooh smoodih! Soo zilhts'ai, njan yun 'ink'ez tse'an 
hukw'uh whuz'ai, nduwhulcho ngha oonus'ai ndune sdune'ne 
buzkeh bunalh ngha oonus'ai 'et nghu yaidlahne 'abinle." 

12'Et Abraham ts'iyawh yun k'ut whut'enne bubut nachanitno, 

13'Ink'ez Ephron bulh yalhduk nyoonne dune bunalh ubulh 
'uyulhni, “Et sgha oonin'aih de soo zilhts'ai, sooniya hukw'elha 
tiselh njan yun, sooniya ilhchoot 'ink'ez 'et si sghu yaidlane 
'abooslelh."^ 

M'Ink'ez Ephron, Abraham 'uyulhni, 

15“Smoodih soo zilhts'ai, ndi yun dit whunizyat whunizyai 
(400) 'ultsuk-i silver 'et di whutaleh da' nyun si bulh eguz, 'et nghu 
yaidlane 'abinle." 

16'Ink'ez Abrham Ephron yoozilhts'ai, 'ink'ez Abraham nyoo 
silver nuyulhdaz Ephron yuts'iyoozi-i nyoonne Heth buzkeh 
bunalh, dit whunizyat whunizyai (400) silver er 'ultsuk-i, 'oh da' 'i 
yutl'ayandzai. 

17'Et Ephron ooyun Machpelah 'uhoont'oh inle, Mamre whuzih, 
yun 'ink'ez tse'an cha 'ink'ez duchun cha nanudiz'a-i ts'iyawh 
yuyonket. 

18'Et Abraham nyoonne Heth buzkeh bunalh, 'ink'ez keyoh whuti 
dati 'et dandilhne cha, 'enne bunalh 'i oogha ininkat. 

19'Et hukw'elh'az Abraham du'at Sarah nyo tse'an 'et 'ayalhti, 
Machpelah ooyun k'ut, Mamre whuzih (Hebron 'unt'oh), Canaan 
keyoh 'et. 

20'Et nyo yun k'ut 'ink'ez tse'an cha ook'ut whuz'ai, i Abraham 
yonket, Heth buzkeh 'enne bubuyonket dune 'adutilalh wheni. 


Isaac 'awet 'at tit'elh 


2 4 1 Abraham 'awet tube yoo'un uzulh 'ink'ez Moodihti 
(Yahweh) ts'iyaitsuk Abraham soo hoonzoo-un ba whulhtsi. 
2'Et Abraham yuba 'uten-un yoo'un uzulh-un, 'en yoh yuba 
huwunli-un ts'iyants'uk whumoodih yilh'i-un, 'en 'uyulhni, ^Anih 
njan swuz t'ah nedilnih. 

3'Ink'ez Moodihti (Yahweh) yak'uz whuYak'usda (Elohim), 'ink'ez 
yun k'ut whuYak'usda (Elohim) cha, 'en nalh sts'un nahitanyeh, 'aw 
njan Canaan whut'enne, enne butoh whust'ine buyaz ts'eke en sve 
dune aw enne butoh aw oo'at sba tizulalhchulh. 

4'Et hoonts'i sich'oh skeyoh 'ink'ez sich'oh snatneke enne butoh 
et sye' Isaac oo'at ooba yitalhchulh.” 

5'Et nyoon yuba 'uten-un 'uyulhni, "Ink'ez nyoon (Sele 'aw ndiz 
hukwa lhe'nizun tila, et nye’ whuz eh tistelh nts'ez de hakedanzut ts'e?" 

6'Et Abraham 'utni, ^Huwinli aw sye' whuz tolhte' ait'oh. 

7Yak'uz whuMoodihti Yak'usda (Yahweh Elohim) 'en sbá ooyoh 
'ink'ez ookeyoh whuz de hasalhti, sulh yailhduk 'ink'ez sts'un nahizya 
'usulhni, ‘Mbene la nts'u haindene ndi yun bugha inus'ai.' 'En la oolizas 
ntso yutilh'alh 'ink'ez sve oo'at yutaleh-un en whuz de hatalhtelh. 

8'Et ndun ts'eke 'aw ndiz nyulh natit'us hukwa lhe'nizun de, et 
de ndi khuni be sts'un nahizinya-i gak natidleh, 'et hoonts'i 'aw sye' 
whuz tolhte' ait'oh.” 

9'Et nyoon hiba 'uten-un yuwuz t'ah nedilni Abraham 'ink'ez 
'uyulhni, yutsu nahizya daja yulhni. 

10'Et nyoon yuba 'ut'en-un, whunizyai oomoodih ooch'e' khuna-i, 
camel huyulhni, yilhchoot 'ink'ez whenya. Ndai la oomoodih 
ooch'e' tsiyawh didut oola k'et yuzdla whe' hoont'oh 'ink'ez dudinya. 
TInk'ez yun k'ut Mesopotamia, Nahor ookeyoh, et whuz whenya. 

I1'Ink'ez nyo keyoh whughu ninya whe tadiz'ai, too k'et whuzai, 
'et nyoo camel dugwut ts'i be 'et nebuninla, 'owhuya whudizulh 'et 
ts'ekoo too huhudilh 

12'Ink'ez 'utni, ^ O Abraham smoodih ooMoodihti Yak'usda 
(Yahweh Elohim), soo ts'ih-un un'a lhaoodoosleh-un et sgha 
oonin'aih 'ink'ez smoodih Abraham soo te'ninzun-i be ne'olh'en. 

13Whunilh'en njan too diz'i-un et whuzih susyin, 'ink'ez njan 
keyoh whudune'ne butse'ke, too huhutidulh awer nilhdukw. 

M'Et Ihaoodonleh mbe la ts'ekeyaz 'udutasnelh-un, nyoo too be 
silhdzo-i yun nenin'aih oosnai' sih dusni-un, en sih dooni', ‘Too 
intnai 'ink'ez nyoo camel 'i cha si oogha taoo'alh,' sulhni-un, en 
'oot'e, mba 'ut'en-un Isaac oo'at wheni et si t'eoonoszin, 'awet 
smoodih oogha t'e'ninzun hukw'una 'inla." 

15'Et 'uhooja 'awhuz yalhduk whe er Rebekah huyulhni-un, 
Bethuel ootse', Milcah ooyaz, Nahor oo'at, Abraham bulhutsin, 'en 
'owhuya too ha tizya 'oosa' duwus k'ut yulhai. 

16'Et nyoon t'etyaz, tube ts'ekezoo' 'aw dune yat'alhasnai 'awhuz 
unli, et nyooz too ha tizya nyoo dude 'oosa' yudilhbun 'ink'ez nyus 
de hanaja. 

17'Ink'ez nyoon Abraham yuba 'ut'en-un yududilhgai 'ink'ez 
'uyulhni, “Sla 'ineh whe nyoo nye'oosa' be sulhdzo-i, too oosnai'-un 
sgha ooninaih." 

18'Et ts'ekeyaz 'uyulhni, “Too intnai smoodihti.” 'Ink'ez 'aho dude 
'oosa' duwus k'eitiz'ai 'ink'ez dula ts'un ye neinin'ai, 'ink'ez yugha 
tanilhdzo. 

19'Et hukw'elh'az too utnai lhadutja whe et 'utni, “Nyoon camel 'i 
cha sih too nahootnai’.” 

20'Et soo 'aho 'et nyoo huye tatnai-i duchun 'i too huba idilhbun, 
'ink'ez too diz'ai-un whuz whenalgih whe ndi camel ts'iyawh 
hititnelh huba. 

21'Ink'ez nyoon dune t'edusnih 'et la Moodihti (Yahweh) 
whusainya-un, ts'iyawh lhaoodutneh tila k'us gak tila. 

22'Et doo cha nyoo khuna-i camel tanatnai' hukw'elh'az et nyoon 
dune nyoo gwul dult'oh-i bunintsis huba, 'ilho shekel huyulhni, 
'ilhudzin dune yuk'elha 'ut'ih-i 'uldaz Ihulcho 'ink'ez nanki lachun 
huyulhya-i, 'i whunizyai shekel, 'i cha ts'iyawh gold 'unt'oh. 

23'Ink'ez 'utni, “Mbe ootse' inli whe 'int'oh? Sudini, mba ooyoh 
neba soo' whulcho tilah et uztitez huba.?” 

24'Et 'uyulhni, “Si Bethuel ootse' Milcah ooyaz, en Nahor ooghu 
yulhtsi-un 'ust'oh." 

25'Ink'ez 'on un cha 'uyulhni, ‘Tl'o cha lhai ts'ut'i, 'ink'ez tihtez- 
un cha soo' whulcho." 

26'Et dune yo nenint'ai 'ink'ez Modihti (Yahweh) yuts'un teni' 
nalhdzin. 

27'Ink'ez 'utni, “Ooba 'ust'en-un Abraham ooYak'usda (Elohim) 
'ink'ez ooMoodihti (Yahweh) cha 'en doti'. 'Aw ndun ooba 'ust'en-un 
ye yugha te'ninzun 'ink'ez ye ts'ih'un 'unt'oh-i cha yulalhditnih. 'Et 
si owhuya usyalh Moodihti ( Yahweh) 'en ndun ooba 'ust'en-un 
oonatneke 'en whusunilhtan, 'et whuz oozusya." 

28'Et nyoon t'etyaz yoh Gu whelgai 'ink'ez duloo ooyoh tse hubudani'. 

29'Et Rebekah bulhutsin, Laban huyulhni, 'ink'ez Laban en naz yuts'un 
telhgai 'ink'ez nyoon dune too dizai-un yuzih usyin-un, en yuzih neninya. 

30'Et 'uhooja nyoo yuni wheni yugha ininla 'ink'ez nyoo lachun 
wheni gha ininla 'i cha yunilh'en 'ink'ez nyoon dulhtus ooghuni 

yudants'o er 'ink'ez 'utni, ‘Whuz un'a dune sulh yalhduk, 'ink'ez 
nyoon dune yubut neninya 'ink'ez 'et yubut usyin nyoo camel oozih 
cha too k'et whuzih. 

31'Et 'uyulhni, “Daninyaih Moodihti (Yahweh) dawhuldzoo'-un 
oogha whults'ut! Di ha dati sinyin? Yoh Ihaoodusla 'ink'ez khuna-i, 
Camel, cha ba lhaoodusla.” 

32'Et nyoon dune yoh daninya 'ink'ez nyoo khuna-i camel, 'i cha 
yuk'e' tizdla 'ink'ez tl'o cha yuti'ulh-i cha yubut neidilhdze. 'Ink'ez 
too duke ye tunatigus-i cha 'ink'ez nyoonne dune yulh nudilhne, 
'enne cha buke huye tunatigus inle' buba 'et neininla. 

33'Ink'ez ut'alh-i cha bubut nehuninla 'ink'ez 'utni, 'Ndet huwa 
njan whusasya-un 'awhuz lhunoduzusnih whe 'oos'alh ait'oh." 
Tnk'ez 'uyulhni, ^A, yailhduk!” 

34'Et 'utni, “Abraham ba 'ut'en-un usli whe 'ust'oh. 

35Moodihti (Yahweh) 'en smoodih tube soo hoonzoo-un yuba 
whulhtsi 'ink'ez dune ncha-un suli'. Khuna-i didoh-i ts'iyawh 'ink'ez 
silver 'ink'ez dizti'-i gold dunt'i-i, ink'ez dune cha, ts'ekoo yuba 
'ut'enne cha 'ink'ez ndi camel cha 'ink'ez donkey cha Ihai yugha ninla. 

36'Ink'ez Sarah, smoodih oo'at, en dune ooyaz suli', tube hoonyan 
unli, er hoonts'i. 'Ink'ez en huye ts'iyai ut'i ts'iyawh yugha ininla. 

37'Et smoodih nahinyeh sulhni, 'inka nahizusya, “Aw Canaan 
whut'enne buyun k'ut whust'ine 'enne buts'u hainzut-un sye' oo'at 
olhchoot juni. 

38'Et hoontsi sba ooyoh 'ink'ez snatneke butoh 'et sye' ba ooat olhchoot. 

39'Ft smoodih 'udusni, ‘Ndun ts'eke aw sulh natit'us hukwa lhe'nizun 
de?” 

40'Et hoonts'i 'usulhni, ‘Moodihti (Yahweh) mbe la ootso 
nusya-un ,en lizas yulh ti'us ha yutl'aitilhtelh 'ink'ez inyalh whe 
soo' hoont'oh whe sye' ba oo'at snatneke butoh 'ink'ez sbá ooyoh 
whuts'un, whuz de hainzut-un 'en ooba yutalhchulh. 

41 Ndet la snatneke butoh ninya de, ndun ts'eke 'aw hukwa 
Ihe'hunizun de, be ts'u nahizinya-i gak natidleh. 

42'Et 'andit dzin nyo too diz'ai-un et nenusya whe 'udusni, ‘O 
Moodihti (Yahweh), ooba 'ust'en-un Abraham ooYak'usda (Elohim), 
soo sba Ihaoodonleh nts'e usyalh-un. 

43Nulh'en too diz'ai-un whuzih susyin whe er de la 'uhoneh 
t'et oot'alhe'asnai-un, too ha tiyalh 'ink'ez 'udusni, ^Tooyaz sgha 
nilhdzeh nyoo nye 'oosa' be." 


L 

44'Ink'ez 'usudutanelh, “Too intnai 'ink'ez nyoo nghuna', Camel, 'i 
cha sih too ooba 'oosleh ititnelh-i,” Moodihti (Yahweh), 'en ts'eke 
'oot'e' smoodih ooba 'ust'en-un, ooye' en ba oot'e'/ 

45'Et hoonts'i 'awhuz sdzi bez yasduk whe Rebekah 'owhuya 
uyalh dude 'oosa' duwus k'uyulhai 'ink'ez too diz'ai-un ts'e tainkai 
'ink'ez 'udusni, ‘Awe' too sgha nilhdzeh tisnelh-i." 

46'Ink'ez soo 'ahoh ert dude 'oosa' duwus k'etiz'ai 'ink'ez 'usulhni, 
‘Too intnai 'ink'ez nghuna' enne cha sih too buba 'oosleh.' 'Ink'ez 
too usnai' 'ink'ez sghuna’, 'i cha too yutitnelh-i ba Ihaidinla. 

47'Et ooduskut 'ink'ez 'udusni, ‘Mbe oots'e' inli whe 'int'oh?' 'Ink'ez 
'utni, ‘Bethuel ootse', Nahor ooye' Milcah ghu yulhtsi-un inle-un.' 'Et 
nyo ooni huba cha 'ink'ez lachun huba cha 'i oogha inusla. 

48'Et stet be yo 'usja 'ink'ez Moodihti (Yahweh) ts'un tent 
nalhdzin, 'ink'ez smoodih Abraham 'en ooMoodihti Yak'usda 
(Yahweh Elohim) 'en ooba soo hoonzoo-un whulhtsi, en whuz be 
nts'e ts'ihnus ts'un 'utisnelh whe smoodih be 'ilhoghun en ootse', 
en 'utahatálhtelh smoodih ooye' ba. 

49'Et soo tenuzun whe ts'ih'un 'un'a smoodih 'utilelh suduhni, 'et 
'awundooh de, er de natisdalh nailhnih ts'unk'us tila toosya', k'us 
'intl'us ts'e tila natooja’, er sudohni.” 

50'Et Laban 'ink'ez Bethuel bulh 'uhuyulhni, ^Moodihti (Yahweh) 
ts'u hahoolts'ut whe' hoont'oh, 'aw hoonzoo-un hukw'un'a k'us 
hoontsi' k'un'a nyulh yats'oolhduk ait'oh. 

51Njan Rebekah, mbut usyin ilhchoot 'ink'ez naindalh. "Bn ooba 
'int'en-un ooye', oo at ooleh sih, Moodihti (Yahweh) yatilhduk 
hukw'un'a." 

52'Et hukw'elh'az Abraham ba ne'ut'en-un ndi khuni yudants'o whe, 
‘awet yun nachaniti 'ink'ez Moodihti (Yahweh) yuts'un tent nalhdzin. 

53'Et nyoon Abraham yuba 'ut'en-un, dizti'-i khuts'ulhya-i, silver 
cha, 'ink'ez gold cha 'unt'oh 'ink'ez naih cha, 'i Rebekah yugha 
ininla, 'ink'ez dizti-i bulhutsin cha 'ink'ez ooloo cha 'i bugha 
ininla. 

54'Et whe didut 'ink'ez dune hiyulh nudilh 'enne 'uhan'alh 'ink'ez 
tahitnai' 'Et 'ulhdzis nduhoolhyiz er hantez. 'Et whe bundada' 
duhudindil 'ink'ez er 'utni, ^Sumoodih ts'un nasalh'alh.” 

55'Et hoonts'i Rebekah bulhutsin 'ink'ez ooloo cha 'uhutni, 
^Whute ndet t'et 'atsul nezih naooda' whunizyat dzin at'en, 'et de 
hukw'elh'az 'et sih nyulh natoo'as." 

56'Et 'ubulhni, “Dah sudohni' junih! Moodihti (Yahweh) en 
lhe'whuldzoo'-un sba whulhtsi. Sk'oh ndiz nutisyalh-un, whute 
nasilh'alh smoodih ts'un natoosja’.” 
57'Et 'uhuyulhni, *Ndun t'etyaz 'anih ts'udoni' 'ink'ez didutch'oh 
ts'oodolhkut." 
58'Et Rebekah, 'anih, hidani', 'ink'ez 'uhuylhni, “Ndun dune bulh 
tan'us eh?" Er 'utni, “A, whuz toosya' lah." 
59'Et 'inka Rebekah dudulhtus 'ink'ez yughunli-un ts'eke, 'ink'ez 
Abraham yuba 'ut'en-un 'ink'ez dune tubulh ubulh whe huyalh'a’. 
60'Ink'ez Rebekah soo hoonzoo-un hiba tenadidli 'ink'ez 
‘uhuyulhni, 
“Neulhtus, lhez te whunizyai Ihk'uz te (100,000,000) dune 
buloo onle' sih 
'nk'ez nts'u haindene mbene la buts'u dutnine hukwuti-un 
dati 'i himoodih oole'" 
61'Et Rebekah 'ink'ez mbene la yuba 'ut'enne ts'ekoo, dodindil 
'ink'ez nyoo Camel hik'etl'adiltsi’, nyoon dune huyuntizdil 'ink'ez 
Abraham hiba 'uten-un, Rebekah hubilhchoot 'ink'ez nahutisdil. 
62'Et Isaac nyan whut'i Beer-lahai-Roi huwhutni, nts'un tsun 
whuz whut'. 
63'Et Isaac hulhgha nus 'a yun k'ut nuninuzut ha whuz oozya. 
Ndo yutan'en 'ink'ez whunilh'en, 'et nyo camel whuz de nal'us. 
64'Et Rebekah ndo yutan'en 'ink'ez Isaac yunilh'en whe camel 
yuk'utizya, nyoo khuna-i k'usda-i. 
65'Et nyoon ba 'ut'en-un yoodulhkut, *Nyoon dune nets'oyalh-un, 
mbe whe 'ut'en?" 'Et ndun ba 'ut'en-un 'uyulhni, “Smoodih 'ut'en." 
'Et Rebekah dunin k'e'nilhbal. 
66'Et nyoon Abraham yuba 'ut'en-un nts'oh tila dat'en-un er Isaac 
yudani. 
67'Et Isaac duloo Sarah oonimbali t'ah tse Rebekah dainilhti 
'ink'ez Rebekah yu'at suli', ink'ez yuk'entsi'. 'Et Isaac ooloo dazsai 
whe tube k'enainin'a. 


Abraham 'ink'ez Keturah 


2 D 1'Et Abraham oo'at cha, Kuturah huyulhni, en yughu 
nasda. 
2'En cha yuba buzkeh hooni, Zimran, Jokshan, Medan, Midian, 
Ishbak, 'ink'ez Shuah. 

3 Jokshan en Sheba 'ink'ez Dedan bulh buzkeh suli', 'ink'ez 
Dedan ooye'ke 'enne Asshurim Lutushim 'ink'ez Leumim. 

^'Ink'ez Midian ooye'ke, enne Ephah, Epher, Hanoch, Abida 
'ink'ez Eldaah enne ts'iyawh Kuturh buzkeh. 

5'Ink'ez Abraham ndai la yut'i-i ts'iyawh Isaac gha ininla. 

6'Et hoonts'i Abraham 'uyoonne ts'ekoo oo'at bugha nyus 
'uhint'ohne, enne bubuzkeh enne cha buts'e'tilhdil, butl'aandla 
'ink'ez ooye' Isaac yuch'az oda 'uts'un keyoh ts'e whuz whe 
balh'a'. 


Abraham dazsai 'ink'ez 'ahuyalhti 


7Njan duwhultsuk yus k'ut 'et ndi yun k'ut inda' Abraham 175 
yus Kut er ndi yun Kur inda'. 

8'Et Abraham en 'udek'ez hanaji 'ink'ez soo hoonyan suli' whe 
dazsai. Tube hoonyan 'ink'ez ndi yinka inda' 'et ba whudizbun. 'Et 
whe dudune' 'enne buts'un whenaja. 

9'Ink'ez ooye'ke Isaac 'ink'ez Ishmael, 'enne nyo Machpelah 
tse'an et 'ahuyalhti. Mamre whutso Ephron ootl'o Kut, Zohar Hitt 
whut'en-un, en ooye', et nyo tse'an et 'ahuyalhti. 

10 Nyoo tl'o Kut Abraham Heth buzkeh buts'un yonket-i, er Sarah 
oozih 'et Abraham 'ahuyalhti. 

11'Et whe lhuwhuzut Abraham dazsai hukw'elh'az, er Yak'usda 
(Elohim) 'en ooye' Isaac soo hoonzoo-un yuba' hoonla. 'Ink'ez Isaac 
en Beer Lahai Roi er whut'i. 


Ishmael 'ink'ez Isaac ts'u haindene 


12 Ndunne enne Ishmael ts'u haindene: Ishmael en Abraham 
ooye', Hagar Egypt whut'en-un, en Sarah yunatne'ut'en-un, en 
ooyaz, en Abraham yughulhtsi-un ooye'. 

13 Ndowhi 'i Ishmael ooye'ke buboozi': 'udechoo Nabaioth, et 
hukw'elh'az Kedar, Adbeel 'ink'ez Mibsam, 

14Mishma, Dumah, Massa, 

15 Hadar, Tema, Jetur, Naphish, 'ink'ez Kedemah. 

16'Enne Ishmael ooye'ke 'uhint'oh. Ndi 'i buboozi ntse bukeyoh 
'ink'ez hudilhts'i 'et. Whunizyai on at nanki (12) budayiyaz, enne 
nts'e hahande hukwa sih boost, 

17Ishmael ndi yun Kur inda-un, 137 be yus Kut 'et dazai. 'En cha 
whutsoda' yulh 'unt'ohne buts'un whenya. 

18 Yun Kur Havilah 'ink'ez Shur er 'uwhuldzoh, Egypt whanda', 
Assyria ts'u wheti, 'oh huwhut'i 'ink'ez Ishmael dunatneke butoh er 
dazsai. 

19Ndi 'i Abraham ooye' Isaac oots'u hayandene. Abraham 'en 
Isaac ooba. 

20]saac en dit whunizyai (40) naoodizut whe oo'at Rebekah en 
yughusda. Bethuel ootse' en Syria whut'en, Padan Aram keyoh, er 
Laban, en Syria whut'en en bulhtus. 

21'Et Isaac en Moodihti (Yahweh) yuts'u tedudlih du'at ba, aw 
buzkeh hole' ait'oh. "Er Moodihti (Yahweh) et yugha oonin'ai 'ink'ez 
Rebekah ulchan.. 

22'Et nyo oochan ts'e nane nukahulhoh, “Soo 'ust'oh er hoonts'i 
'et di ha njan dust'oh?" ni, 'ink'ez Moodihti (Yahweh) yoodalhkut. 

23'Et Moodihti (Yahweh) 'en Rebekah 'uyulhni, 

“Nawh didohne enne nchan 'uhint'oh. 
Nawh didohne 'enne hubutalhtsi, 
'ilhoh didoh-un en onghun-un hanus 'ulhtus, 
'ink'ez 'udetso whutileh-un en duk'oh-un yuba ne'tit'en." 
24'Et 'awet ooba newhults'ut ooyaz whutaleh ha, 'et nane 
Iht'udinke oochan. 

25'Udetso whuzdli-un en dulk'un 'ink'ez ants'i naih 'ugha unli 'i 
yesda le'unt'oh ndulcho whe ooyust'e, 'en Esau huyulhni. 

26'Et hukw'elh'az bulhutsin en whuzdli, 'ink'ez Esau ookentsul 'i 
yilhchoot. 'En Jacob huyulhni. Isaac Ihk'utat whunizyat be yus k'ut 
(60) 'et nyoon ts'oodunne huwhuzdli. 

27'Et nyoonne duneyaz huniyilh, Esau en tube 'uka 'ut'en-un 
'ink'ez chuntoh whudune' whe 'uyoo unli. 'Et hoonts'i Jacob en 
t'edusnih-un dune unli, nimbali t'ah za whut'i. 

28'Ink'ez Isaac 'en Esau yuk'entsi', ndai yughan-i yu'alh, 'ink'ez 
Rebekah en Jacob yuk'entsi’. 


Esau ndai la Kat le oogha itakulh-i, 'i Jacob 'en ye ts'un 'onket 


29'Aw 'et Jacob tazul inla 'ink'ez Esau 'en chuntoh ts'un hanaja 
'ink'ez tube nenintsai. 

30'Et Esau en Jacob 'uyulhni, “Sla'inle whe nyutazul dulk'un, 'i 
za sunail'alh, tube nenisai er huwa.” 'Et huwa boozi' 'i Edom ts'utni. 

31'Et hoonts'i Jacob utni, ^Ndai la mba ootadzilh-i Kar le, 'i 'andit 
be sts'e 'oonket." 

32'Ink'ez Esau 'utni, “Whunilh'en awer datisah! Be daoost'e' suba 
ndi sba huyoozi-i?" 

33'Et Jacob 'utni, ^Andit dzin sts'un nahinyeh." 'Et huwa yuts'u 
nahizya 'ink'ez ndai la Kat le oogha itakulh-i, 'i Jacob en ye ts'un 'onket. 

34'Ink'ez Jacob, Esau ut'alh-i 'ink'ez nyoo yuzdliz-i hanuyeh, 'i yugha 
ininla 'ink'ez 'i yan'al, 'ink'ez dunadija 'ink'ez az whenaja. 'Et Esau ndai 
la Kar le oogha itakulh-i ts'iyawh aw yukalhe'nizun, un yutilhdil. 


Isaac 'ink'ez Abimelech 


2 6 1'Et nyo keyoh dai dinzut, whutso da' Abraham khuna whe 
'et cha dai dinzut inle' 'ink'ez Isaac, Abimelech huyulhni, 

Philistine whut'enne buba lerwe, Gerar whut'i, en buts'un whenya. 

2'Et Moodihti (Yahweh) yunalhts'et hainya 'ink'ez 'uyulhni, "Aw 
Egypt (Su tonya’ junih. Ndet la yun nyudutasnelh-un ert sih hontre. 

3Ndi yun 'i k'ut hont'e 'ink'ez nyulh 'utistelh, 'ink'ez mba soo 
hoonzoo-i ubooselh. Nyun cha 'ink'ez nts'u haindene cha ndi 
yun bugha inus'ai, ndet la mba Abraham oots'u nahizusya-i, 'i 
Ihadutisleh 'et huwa. 

^'Ink'ez nts'u haindene, enne yak'uz whusum k'un'a Ihk'uz te 
huldlai hubutilhtselh. 'Ink'ez nts'u hainde en ts'iyawh njan yun Kut 
bugha óotas'alh. 'Ink'ez nts'u haindene, enne bugha ndi yun k'ut 
dune ts'iyawh huba soo hoonzoo-i 'i butilhtselh. 

5 Abraham en sghuni oontun 'ink'ez sk'oh ts'e ante. sghuni 
‘i yuk'une'ust'en, dadusni, er cha hont'un, 'ink'ez nts'en'a ba 
newhunin'i, er huwa.” 

6'Et Isaac nyo keyoh Gerar howhutni-un er hoot'e’. 

7'Et nyoonne dune et whudune'ne hi'at ka huyoodulhkut 'ink'ez 
'ubulhni, “Sulhtus 'unt'oh.” *S'at 'unt'oh" hubulhni de, doo ka la 
sozoolhghelh ninzun 'awhuz ndun Rebekah ts'eke zoo' er huwa. 

8'Et 'uhooja sa' nyo er keyoh hoot'e' whe Abimelech, Philistinene 
bulerwe, dadint'az k'et az whunilh'en whe Isaac, Rebekah yughu 
dzedzi' whe yunulh'en. 

9'Et Abimelech Isaac, “Anih!” yudani', “Alha 'uhoont'oh whe 
ndun ts'eke n'at 'unt'oh 'ink'ez nts'en'a 'udini ‘Sulhtus 'unt'oh, dini?" 
‘Ink'ez Isaac 'uyulhni, “Doo ka sih ook'uz daoosah ‘inka 'udusni.” 

10'Ink'ez Abimelech 'utni, “Et dane'inla whe ne'inla? Nyoonne 
dune 'ilhoghun te da, nyoon n'at yuchan t'eoote' oole! Njan 


12 


lhe'hoont'oh-un er dai nek'eholts'it oole'. 

11'Et Abimelech mbene la dudune'ne 'ubulhni, “Ndun dune k'us 
oo'at te oot'aizahnai de, datihtsah.” 

12'Et Isaac nyo yun k'ut 'a' nanla 'ink'ez yus Kur ha'nanla. Lhai 
ha'nanla, 100 er 'uwhultsuk, 'ink'ez Moodihti (Yahweh) soo 
hoonzoo-un yuba whulhtsi. 

13'Et ndun dune 'awet hoonzoo wheninle' 'ink'ez Ihk'uz te whe 
tube hoonzoo suli'. 

14'Usbai 'i yulh Ihai suli', musdoos 'i cha lhai whe yut'i suli', 
'ink'ez hinatne'ut'en enne cha huldlai. 'Et whe Philistine whut'enne 
highe 'oolnih huzli'. 

15'Et nyoonne Philistinene nyo too dizdla-un 'uhuhoonla-un, ts'tyawh 
Ihez buch'a 'ananuhulhkat, Abraham yuba 'ut'enne, 'enne hahuhonkai, 
Abraham khuna whe, 'ink'ez nyoonne sai dizbun whe 'ananulhkat. 

16'Ink'ez Abimelech, Isaac 'uyulhni, *Nech'a naindalh! Neanus 
'ilhtus whe 'int'oh.” 

17'Et Isaac nyo huwu natisja 'ink'ez dzulh eguz, Gerar, er nimbali 
neninai 'ink'ez et whut'i. 

18'Ink'ez Isaac doo cha nyo too k'et na'hoonla, mbe la oobá 
‘ulhuhoonla-un inle'-un. Ob dai ts'iyawh nyoonne Philistinene 
tsiyawh lhez 'anunahulhkat inle’. 'Ink'ez ndai la nyo too dizdla-un 
oobá ye honzi'-un, whuz un'a hoozi' nawhulhtsi. 

19'Ink'ez Isaac yuba 'ut'enne nyo dzulh eguz ha huhonkai, er doo 
cha too unzoo hoonli-un er nahuhoonai. 

20'Et hoonts'i nyoonne Gerar whut'enne khuna ghunline, Isaac 
khuna' ghunline tube hube hududulh. Nyoonne Gerar whut'enne 
hutni, ^Ndi too nech'e' 'unt'oh!" hutni, 'et nyo too k'et, 'et Esek 
yoozi', hiye dindil et huwa. 

21'Et doo cha 'udun too diz'ai-un 'uhuhoonla. 'Et nyo et cha 
hukwa lhehudindil, er cha hoozi' whulhtsi, Sitnah whulhni. 

22'Et nyo tizna 'ink'ez doo cha 'udun too k'et 'uhuhoonla. 'Et 'aw 
hukwa lhelhdulhyoh lhe'huditnelh er huwa, Rehoboth whulhni. 'Et 
'utni, ^Andit njan Moodihti (Yahweh) hooncha neba whulhtsi, soo 
Ihai cho la 'uts'ooleh ndi yun k'ut.” 

23'Ink'ez 'et whedinya ndo Beersheba ts'un whenya. 

24'Et 'ulhdzis za Moodihti (Yahweh) yunalhts'et hainya 'ink'ez 
'utni, “Mba Abraham ooYak'usda (Elohim) 'ust'oh. Whenilhjut iloh, 
nyulh 'ust'en 'ink'ez soo hoonzoo-un mba whutiselh 'ink'ez nts'u 
haindene cha lhane hutileh, ndun sba 'ut'en-un Abraham en gha. 

25'Et nyo loodel 'inla 'ink'ez Moodihti (Yahweh) yukahuyih 'ink'ez 
et nimbali nenin'ai. "Er doo cha Isaac yuba 'ut'enne too k'et hahonkai. 

26'Et Abimelech yughu ninya keyoh Gerar ts'e hainya, ook'eke 
'ilhoghun Ahuzzah huyulhi, 'ink'ez Phichol Ihuganne bumoodih en 
tubulh. 

27'Ink'ez Isaac 'ubulhni, “Et di ha sghu nuhdil, sts'u duhni 'ink'ez 
whenasuniyoot inle'?" 

28'Et hoonts'i uhuyulhni, “Soo ts'ih'un alba t'ets'onanzin 
Moodihti (Yahweh) nyulh 'unt'oh. 'Et' uts'utni, ‘Nats'uhooyeh nyun 
'ink'ez wheni tubulh nats'uhooyeh,’ huyulhni. 

29'Aw hoonli hoontsi' hukw'un'a ne'onleh ait'oh, 'aw nt'alhts'inalh 
'et huwa. Hoonzoo-un te za ne'unts'uyulh'en, dalhts'inelh whe za 
whenants'uyalh'a. Moodihti (Yahweh) soo hoozoo-un ngha óoninai inli.” 

30'Et bughu nusuya 'ink'ez 'uhan'alh 'ink'ez tahitnai’. 

31'Et bunda' 'uda' duhudindil 'ink'ez Ihts'unahuhisda whe Isaac 
'un whenabalh'a 'ink'ez budzi dizghel whe whenahidil. 

32'Et nyoonne 'et dzin za Isaac yuba 'ut'enne, doo cha za too 
hoonli hahonkai 'ink'ez highu nindil 'ink'ez 'uhuyulhni, “Too k'et et 
'uts'uhoonla!” 

33'Et nyo too k'et et Shibah whulhni, er huwa nyo keyoh whuti 
'andit dzin whuts'un Beersheba huwhutni. 

34'Et Esau dit whinizyat (40) be yus Kut whe ts'ekoo nane enne 
bughusda. 'lhoghun Judith, Beeri ootse', Hitt whut'en-un 'unt'oh, 
'ink'ez Basemath, Elon, Hitt whut'en-un, en ootse' bulh. 

35'Ink'ez nyoonne ts'ekoo, Isaac 'ink'ez Rebekah bulh budzi 
hundulhda. 


Isaac en Jacob ooba soo hoonzoo-un 'uyulhni 
27 1'Et 'uhooja Isaac duneti suli' 'ink'ez oona cha 'awet tetsun 


suli' whe, Esau, ooye' 'udetso-un en yuka' dani’, *Sye'" 
yulhni. 'Et 'utni, ^Njan 'ust'oh." yulhni. 

2'Et 'utni, ^Whunilh'en 'andit duneti susli', ndet dzin datisah-un 
'aw t'eoonuzuszun. 

3'Andit whe sla'ineh, be 'uka 'int'en, k'aza zus, 'ink'ez k'aza bulh 'i 
tonla. 'Et tl'o Kuz ts'e tonya’, 'ink'ez khuna-i sba ka’ 'ont'en. 

^'Ink'ez nyoo ndai la oonust'i-i, 'i sba 'inleh, 'ink'ez sts'u tonka', 
'et de sih oos'alh. 'Et de sih szul be soo hoonzoo-un nts'un tizoo' 
datisah whutso. 

5'Et Rebekah yoozilhts'ai whe 'utni Esau bulh yalhduk, 'ink'ez 
Esau whenya 'uka' tit'elh ha 'ink'ez whusaitilelh. 

6'Et Rebekah en duye' Jacob 'uyulhni, “Ilhiz soo oozolhts'ai' mba 
en Esau 'uyulhni, njan ndi yulhni, 

7'Silhghe-i sts'inlelh 'ink'ez nzoo-i sba 'inleh, tis'ulh ha datisah 
whutso Moodihti (Yahweh) oonalh 'et sih soo hoonzoo-un nts'un 
tiszoo'' 

8'Et huwa sye' daja nyudusni la er soo zilhts'ai. 

9'Az inyalh 'ink'ez khuna-iyaz toh ts'e nanki dübe uzkehyaz 
soo unzoo-i, 'i si mba 'oosleh, mbá oogha itankalh wheni, nts'en'a 
yoont'i', whuz un'a. 

10'Ink'ez ndi mba oogha ininkaih 'ink'ez yooalh sih 'ink'ez 
datitsah whutso 'et 'en gha soo hoonzoo-un ngha hootalts'ulh." 

11'Et Jacob ooloo Rebekah en 'uyulhni, ^Whunilh'en sulhutsin 
Esau tube dughai whe 'unt'oh 'ink'ez 'aw si ndulhust'oh. 

12 Ndun sbá ndi sla tila yukunudoolnih 'ink'ez nanis'a 'ink'ez 
sich'oh, sk'e hooyeh tila 'ink'ez 'aw soo hoonzoo-un sgha holts'it 
ait'oh." 

13'Et hoonts'i ooloo 'uyulhni, *Whute ye nk'ehizya-i si sih 
sk'uz'ooneh! Sye’, 'ants'i soo zilhts'ai 'ink'ez ndi khuna-iyaz sba 
ookainyalh!” 

14'Ink'ez ndi khuna-iyaz yilhchoot 'ink'ez duloo gha ininla 'ink'ez 
ooloo yuba yuzdliz, ndai la ooba ooba yinzoo-i. 

15'Et Rebekah duyaz 'udetso-un Esau, en oonaih k'us unzoo-i yoh 
yuzdla-i, 'i Jacob 'udek'oh-un, 'en ye yalhti. 

16'Ink'ez nyoo dübe buzkeh oozuz 'i yula yugha iyozduz, 
oots'ilchun cha yugha iyozduz. 

17'Ink'ez nyoo yuzdliz-i 'ink'ez ut'alh-i cha 'i duyaz Jacob yutl'ayanla. 

18'Ink'ez duba yuts'u yoozdla 'ink'ez 'uyulhni, “Ubá.” “Njan 
'ust'oh. Sye' mbe inli whe 'int'oh?" ni. 

19'Et Jacob duba 'uyulhni, “Nye', 'udetso whuzdli-un, Esau 'ust'oh. 
Daja sudani' la whuz un'a 'usja. Dudinyaih 'ink'ez njan sinda 'ink'ez 
ndi sisghi-i in'alh, er de sih nzul be soo hoonzoo-un sgha hoolts'it." 

20'Et hoonts'i Isaac duye' 'uyulhni, “Sye’, et nts'en'a a cho naindla 
'i silhghi?" 'Ink'ez 'uyulhni, *Moodihti nYak'usda (Yahweh Elohim) 
'en sgha ininla 'et huwa." 

21'Et Isaac, Jacob 'uyulhni, *Njan szih neninyaih 'ink'ez sih 
nk'unudooznih, sye' 'alha Esau tila 'int'oh." 


Genesis in Central Carrier, Canada. 1st ed. € 2011, Wycliffe Bible Translators, Inc. 


Soo 'Udechoo Whe'whudit'en-i 27 60 


22'Et Jacob duba Isaac yuzih neninya 'ink'ez yuk'unudilhni 
'ink'ez 'utni, ^Nyiz yailhduk, et Jacob ooyiz 'utni, er hoonts'i ndi 
nla 'i Esau oola 'unt'oh." 
23'Ink'ez 'aw nalhuyóolts'ulh, nyoo oola dughai Esau oola k'un'a, 
"mka soo hoonzoo-un be ubulh yalhduk. 
24 [nk'ez 'utni, ^Alha eh sye' Esau 'int'oh?" “A,” yulhni. 
25'Ink'ez 'utni, ^Szih nenin'aih nyoo sye' yanghan-i, 'i sih oos'alh 
'ink'ez ndi szul be soo hoonzoo-un ngha hóotalts'ulh sih.” Yuzih 
neninkai 'ink'ez yan'al 'ink'ez ts'ekoo too' cha yugha nilhdzo 'ink'ez 
5 cha yitnai'. 
26'Et oobá Isaac 'uyulhni, * Sye' szih neninyaih 'ink'ez 
nasudints'oos." 
27'Ink'ez yuzih neninya 'ink'ez naidits'ooz 'ink'ez nyoo naih 
yunahoolhtsun 'ink'ez soo hoonzoo-un ootl'aookat, 'ink'ez 'uyulhni, 
“Alha soo ts'ih'un sye' aw hukw'un'a oonawhultsun, 
ndai la Moodihti (Yahweh) tl'o k'ut soo hoonzoo-un 
whulhtsih. 
28'Et huwa Yak'usda (Elohim) yak'uz nanaduldzoh-i, 
'i ngha yolhdzeh 'ink'ez ndi yun Kur ndai la nzoo-i ts'iyawh 
cha, 
hanuyeh cha 'ink'ez ts'ekoo too' cha lhai 'i ngha yolelh. 
29 Dune cha nyunat ne'hoot'en 'ink'ez didohne cha mba nacha 
hunooldulh. 
Nyulhutsinke cha bumoodih onle', 
'ink'ez nloo buzkeh, 'enne cha mbut nachahunooldulh. 
Mbene la nk'ehuyihne 'enne cha buk'ehoodeh, 
mbene la soo hoonzoo-un nts'un hutizoo', 
enne cha soo hoonzoo-un bugha hóotalts'ulh." 
30'Et 'uhooja Isaac, Jacob yuba soo hoonzoo-un za ootlaookat 
'etsul 'udija ,'ink'ez Jacob 'awhuz n'az nalhtusdai, er Esau bulhutsin 
daninya ndai la yuka 'it'en-i bulh. 
31'En cha ndi t'alh-i nzoo-i 'uyinla 'ink'ez dubá yughu daininkai 
'ink'ez duba 'uyulhni, *Sbá dudoya' 'ink'ez ndi ooye' yuzilhghi-i 
yoo'alh, er la nzul be soo hoonzoo-un sgha hootalts'ulh.” 
32'Ink'ez oobá Isaac 'uyulhni, “Mbe inli whe 'int'oh?" 'Et 'uyulhni, 
“Nye' 'ust'oh. Nye' 'udetso-un Esau.” 
33'Et Isaac soo tube cho er ditlut 'ink'ez 'utni, “Mbe ua khuna-i 
yuzilhghi-i 'ink'ez sghu daininkai? Ts'iyawh us'al dantanyalh 

whutso 'ink'ez en soo hoonzoo-un oots'un uszoo'. 'Ink'ez alba en 
soo cho oobulh 'uwhutat'elh.” 

34'Et Esau duba ooghuni yudants'o whe soo 'ultus-un intse 'ink'ez 
duba 'uyulhni, “Sba si cha O sbá soo hoonzoo-un sghá holts'it!” 

35'Et hoonts'i 'uyulhni, “Nyulhutsin whunut'i' 'i be sghu daninya 
'ink'ez ndi mba soo hoonzoo-un ngha hóotalts'ulh, 'i yilhchoot. 

36 'Ink'ez Esau 'utni, ^Alha 'i be Jacob 'uyulhni, awer nat 'usinla, 
'udechoo ndi sts'u oozinzi-i cha sghu yilhchoot 'ink'ez whunilh'en 
'andit be soo hoonzoo-un sgha hóotalts'ulh, 'i cha yilhchoot!” 'Ink'ez 
'utni, ^Aw eh 'uyoo soo hoonzoo-un sgha hóotalts'ulh sba lhint'ih?" 

37'Et Isaac en Esau 'uyulhni, “A, nyumoodih susi. Bulhutsinke 
enne cha hibut ne'tit'en whuzusi. Hanuyeh cha 'ink'ez ts'ekoo too' 
cha ts'iyawh 'i oogha inusla. Sye', ndet mba dawhutislelh'?” 

38'Ink'ez Esau dubá 'uyulhni, “Sba, 'ilho soo hoonzoo-un za int'i 
eh? Sbá si cha O sbá soo hoonzoo-un sgha hóotalts'ulh!" 'Ink'ez 
Esau tube cho whenintse. 
39'Et Isaac oobá 'uyulhni, 
“Whunilh'en hoont'i-un ndi yun Kut nzoo-i whutaleh, 
'ink'ez ndo yak'uz naduldzoh-i 'i cha tant'elh. 
40 Nla luzti 'i be hutanalh 'ink'ez nyulhutsin ooba 'utant'elh. 
‘Ink'ez uwhutanelh mba whe' hoont'oh hooloh suli' de, 
ndai la nts'ilchun ye yoontun-i k'utanyus." 

41'Et huwa Esau, Jacob yuts'u dutni ndai la yube soo hoonzoo-un 
oogha whátilts'ulh, yilhchoot, 'ink'ez Esau dudziyo tse 'utni, ^Sbá ook'eni 
whuntidleh-un 'awet nilhdukw, 'et de Jacob sulhutsin tuzisghelh. 

42'Ink'ez Esau ooghuni 'udetso ooyaz-un Rebekah hidani' 'Et 
Rebekah Jacob 'anih yudani' 'ink'ez 'uyulhni, ^Alha nyulhutsin 
Esau nyutuzilhghelh er whe hazih k'enadunit'ah. 

43'Et huwa syaz sghuni ook'oh ts'e 'ineh. Dudinyaih 'ink'ez 
sulhutsin Laban, Haran whut'i-un, en oots'ilgih. 

44'Ink'ez oozih sinda, 'atsulyaz nyulhutsin ye hunilch'e-i gak naoodleh sih. 

45Nyulhutsin ye hunilch'e-i nch'az na'ootneh, dainla la 
whunaoodilhnoh de, er sih nka nawhutoos'a 'ink'ez whusanaoonja’. 
'Et di ha nyun cha nk'eni untisleh 'ilhudzin za?" 

46 Rebekah en Isaac 'uyulhni, "Awer tube be khüsna-un be 
nenisai, be khüsna-un be nenisai ndunne Heth butse'ke k'uz. 
Ndunne ndi yun k'ut whut'enne whutse' le'hint'oh. 'Et Jacob, 'en 
Heth butse' ghusda te, 'et dant'i whe be khüsna-un sba oole' ha?" 

2 8 1'Et Isaac, Jacob 'anih yudani' 'ink'ez soo hoonzoo-un 
yuba whulhtsi, 'ink'ez 'uyulhni, *Aw Canaan whuts'eke' 

'ilhoghun, en n'at wheni olhchoot junih. 

2Dudinyaih 'ink'ez Paddan Aram, Bethuel ooyoh ts'e inyalh, nloo 
ooba, 'ink'ez er ts'eke n'at wheni ilhchoot, Laban buzkeh 'ilhoghun 
nloo bulhutsin. 

3Yak'usda 'Uk'enus 'Ultus-un 'Ust'oh (El Shaddai) soo cho-un 
cha mba hoonzoo-un ngha hóotalts'ulh 'ink'ez Ihane hooleh dune 
huldlaine oohleh. 

^ Abraham ye soo hoonzooo-un whusaínkat, 'i cha nts'un tookat, 
nyun cha 'ink'ez nts'u hahande nyulh 'uhint'oh enne cha. 'Et 
sih njan yun Kut nohch'e' oolel, et 'uts'un hoont'en inli. Njan et 
Yak'usda (Elohim) en Abraham yugha óoni'ai inle'.” 

5'Et Isaac, Jacob wheyalh'a 'ink'ez yun Kur Paddan Aram 
tse whenya, Laban, Bethuel ooye' Syria whut'en, en Rebekah 
bulhutsin Jacob 'ink'ez Esau buloo. 


Esau 'en Mahalath yughusda 


6'Et Esau, Isaac, Jacob en soo hoonzoo-un ubulhni 'ink'ez 
wheyalh'a' yun k'ut Paddan Aram, oo'at yutaleh-un yolhchoot 
ha, 'ink'ez yuba soo hoonzoo-un whulhtsih whe 'et njan 'uyulhni, 
“Nyun Canaan whut'enne ts'ekoo butoh, enne n'at wheni olhchoot 
junih!" 

7'Ink'ez Jacob duba yuk'oh ts'e 'uja, duloo cha yuk'oh ts'e 'uja, 
'ink'ez yun Kur Paddan Aram ts'e whenya. 

8'Ink'ez cha Esau, Canaan whut'enne whuts'ekoo dubá 'aw hukwa' 
alhe'nizun. 

9'Et Esau, Ishmael, Abraham ooye’, en Gu whenya, 'ink'ez Ishmael, 
'en ootse' Mahalath, 'en du'at wheni yilhchoot. Ishmael ootse' Nabaioth, 
en bulhtus 'unt'oh, Mahalath, en cha oo at vole. 'uyoonne ooatke tubulh. 

10'Andit 'et Jacob 'en Beersheba whuz de hanaja 'ink'ez keyoh 
Haran ts'un whenya. 

11'Et 'utsun whenya 'ink'ez 'ulhdzis nduwhulhyiz whe er inda", sa 
yo whin'i et huwa, 'ink'ez nyoo tse, er diz'ai-i 'ilho 'i yuk'ut tse 
nilh'ai nantitelh wheni. 

12'Et nusuti 'ink'ez whunilh'en, kw'ut dughaiti-i ndi yun k'ut 
whedin'a, ndo yak'uz ts'e whein'a, 'et Yak'usda (Elohim) oolizasne 
ndo cha whehudulh 'ink'ez nyo cha whenahudulh. 

13'Ink'ez whunilh'en 

an, ndo Moodihti (Yahweh) 
ENT "M 'en usyin 'ink'ez 'utni, 

"AY 4 “Si Moodihti (Yahweh) 
Abraham ooYak'usda 
(Elohim) mbá cha 
'ink'ez Isaac ooYak'usda 
(Elohim) cha 'ust'oh. 
Ndi yun ookw'ut sinti-i 
'andit ngha tis'alh nts'u 
haindene cha. 

14'Ink'ez cha mbene 
la nts'u haindene ndi 
yun kut lhez lhe'unt'oh. 
Lhai whuz un'a hutildlai’, 
noo' cha 'ink'ez nda 
cha, whuz netihnelh, 
no cha, nyan 'ink'ez 
ntsu hainde-un cha, 
'en gha ndi yun k'ut 
dilhts'ine, enne ts'iyawh 
soo hoonzoo-un bugha 
hóotalts'ulh. 

15Whunilh'en 
nyulh 'ust'oh, ntsoh 
te ninya te, nyulh 
'utistelh 'ink'ez ndi 


NW. vun kut nenyutastelh. 
| \ 'Et 'awet nghu 
> \ natisdulh datisnelh 


la nyudusni-un, 'et 


| | Ne "m 
ff | Ji c ts enandzut 'ink'ez 















Ce 
E | Q4 ée ELS vabwelibaan st 


usda 'ink'ez 'aw azi 

17'Ink'ez nuljut 'ink'ez 'utni, “Tube usla njan huwa 'it'en! 'Alha er 
Yak'usda (Elohim) ooyoh 'ink'ez njan er azi yak'uz ti Ge whudatih!” 

18'Ink'ez Jacob 'uda' dudinya 'ink'ez nyoo tse yuk'utsenalh'a-i, 'i 
nyo whedin'a yulhtsi, 'ink'ez khe yuk'eilhdzo. 

19'Ink'ez nyo 'et boozi' huwadin'ai, Bethel whulhni, 'et keyoh 
whutso dai er Luz huwhutni inle'. 

20'Et Jacob nahizya whe ndutni, “Yak'usda (Elohim) sulh 'unt'oh 
de, 'ink'ez ndiz un'a 'usilhdzun, 'ink'ez tisyalh ts'e ut'alh-i cha sgha 
ti'alh, 'ink'ez naih be dune tisleh-i cha, 

21'Et de sbá ooyoh ts'e soo ts'ih'un sdzi dizghel whe whuz natoosja’, 
et de Moodihti (Yahweh) en sih Yak'usda (Elohim) sba oole'. 

22'Et ndi tse njan nadan'a k'un'a silhtsi, 'i Yak'usda (Elohim) 
ooyoh hole’, 'ink'ez ndai sgha ninla, 'i whunizyai on un (10%) 
nts'un na'óotneh." 


Jacob 'en Rachel yughu ninya 


29 1'Et Jacob tizya tse whenya, oda keyoh whut'enne 
bukeyoh ts'e oozya. 

2'Ink'ez whunalh'en 'ink'ez tl'o Kut whuniz er too diz'ai 'ink'ez 
whunulh'en tawh didoh-i 'usbai, 'i nus ustez nyo too diz'ai-un et 
whutoo-i higha huyulhdzoh, nyo too diz'ai-un too k'et whudah er 
ats'o tse dizi. 

3'Ink'ez nyoo 'usbai ts'iyawh nyo 'et 'ilho ulh'us 'ink'ez nyoo tse 'i 
tso sanahidunulhgih, 'ink'ez 'usbai too highalhdzoh, 'ink'ez nyoo 
tse 'et nenahidu'aih. 

4"Ink'ez Jacob 'ubulhni, “Sulhutsinke nts'ez de hahdil whe 
'uht'oh?" 'Ink'ez 'uhutni, “Haran ts'e hats'andil.” 

5'Ink'ez 'ubulhni, “Nahor ooye', Laban, t'enuhzun eh?" 'Ink'ez 
'uhutni, “T'ezninzun.” 

6'Et 'ubulhni, “Soo 'unt'oh eh?" 'Ink'ez 'uhutni, “Soo 'unt'oh 
'ink'ez whunilh'en ootse' Rachel 'usbai bugha tatilhdzoh ha whuz de 
uyalh.” 

7'Ink'ez 'utni, ^Whunulh'en 'awhuz dzetniz whenghoh, 'awhuz 
khuna-i 'ilhunahuyoontayulh 'ink'ez 'usbai cha higha tatilhdzoh 
'ink'ez bugha' huti'alh-un cha.” 

8'Et hoontsi' 'uhutni, ^Aw et duts'ooneh ait'oh. 'Usbai tsi'yawh 
'Ihunaoolh'az whutso 'ink'ez tse cha too k'et whusanahidunti Ihgih, 
'et de 'usbai oogha tats'ulhdzoh." 

9'Awhuz yalhduk whe Rachel duba be 'usbai bulh whusainanyoot, 
'usbai ghunli-un ts'eke ert huwa. 

10'Ink'ez 'uhooja Jacob, Rachel, Laban ootse', ooloo bulhutsin, 
yutilh'en whe 'ink'ez Laban be 'usbai, ooloo bulhutsin, Jacob er 
nyoo tse whusanaidunalhgai 'ink'ez ooloo bulhutsin Laban be 
'usbai i yugha tanilhdzo. 

11'Ink'ez Jacob, Rachel naidits'ooz 'ink'ez tube cho whenintse. 

12'Ink'ez Jacob, Rachel yulhni, oobá oonadun 'ust'oh, 'ink'ez 
Rebekah ooyaz 'ust'oh, yulhni. 'Et Rebekah whelgai 'ink'ez dubá 
yudani. 

13'Et 'uhooja Laban ndi khuni yudants'o Jacob, bulhtus 
ooyaz, whuz oolhgai 'ink'ez shih be' yilchoot, 'ink'ez 
naidits'ooz. 'Ink'ez duyoh dainilhti. 'Et Jacob Laban ndi 
ts'iyawh vudant, 

14'Ink'ez Laban 'uyulhni, “Alha syust'e 'ink'ez sts'un cha inli.” 
Tnk'ez 'ilhoh sanun yuzih inda'. 


Jacob 'en Leah 'ink'ez Rachel bughusda 


15'Et Laban, Jacob 'uyulhni, “Snadun inli, er huwa aw eh 'ants'i 
'et sba' tant'elh? Sudini, daltsuk k'elha la 'int'en?" 

16 Laban nane ootse'ke hoonli, 'udetso-un en Leah huyulhni, 
'ink'ez 'udek'o-un en Rachel huyulhni.. 

17Leah oona soo lhe'iltus, ert hoonts'i Rachel tubeh soo 'ot'en. 

18'Et Jacob, Rachel yuk'entsi' 'ink'ez 'uyulhni, “Lhtak'antit 
whunizyat (7) yus k'ut 'et mba 'oost'en, Rachel 'udek'oh-un en 
k'elha." 

19'Ink'ez Laban 'uyutni, “'Uyoon dune gha tistelh whutso, et 
'onus soo' hoont'oh nyun ngha tistelh. Szih sinda." 

20'Et Jacob lhtak'antit yus Kur er Rachel yuk'elha 'it'en. 'Ants'i 
'atsulyaz ooba le'hoont'oh, tube yuk'entsi' ket. 

21'Et Jacob, Laban 'uyulhni, “S'at sgha nilhtih, awer dzin 
Ihaoodusla 'ink'ez la oostel" 

22'Ink'ez Laban dune ts'iyawh oodune'ne 'ilhubozdla 'ink'ez dune 
ghu nusuya. 

23'Et 'uhooja 'et hulhgha dutse' Leah yilhchoot 'ink'ez Jacob ghi 
nilhti, en cha oo'at yuzdli'. 

24'Ink'ez Laban yuba 'ut'en-un, Zilpah huyulhni, en dutse' Leah 
yuba 'oot'en ha yugha inilhti. 

25'Et 'uhooja bundada' Leah ats'o 'unt'oh, 'ink'ez Laban 'uyulhni, 
“Dainja whe 'inja, whe' sinla? Rachel iloh lakw mba 'ist'en 'ink'ez di 
ha nasunan'a?” 

26'Ink'ez Laban 'utni, ^Njan nekeyoh, 'aw 'udek'oh-un, 'en, 
'udetso-un ootso dune gha buts'olhtelh ait'oh. 

27'Andit lisman lhaoodinleh, 'ink'ez ndun 'en cha 'ant'en 
hukw'elha ngha ts'oolhtelh. 'Ink'ez doo cha on un Ihtak'ant'it yus 
k'ut, 'et sih sba 'ont'en." 

28'Ink'ez Jacob er lisman lhaoodinla, 'ink'ez dutse' Rachel en cha 
oo'at yutaleh ha yugha inilhti. 

29'Ink'ez Laban, yuba 'ut'en-un ts'eke, Bilhah, 'en dutse' Rachel 
yuba 'oot'en ha yugha inilhti. 

30'Et Jacob, Rachel en cha oo'at yuzdli', 'ink'ez en Leah anus 
yuk'entsi'. 'Ink'ez Laban doo cha Ihtak'ant'it (7) yus k'ut et yuba 'it'en. 


Jacob buzkeh 


31'Et Moodihti (Yahweh), Leah aw dune yuk'elhitsi' 'inka oochan 
yudaha'danai, 'ink'ez Rachel en aw buzkeh hooloh. 

32'Et Leah ulchan 'ink'ez dune ooyaz suli'. Ruban 'i be yoozi 
'ink'ez 'utni, “Moodihti (Yahweh) alba njan whe undusda-un 
whunalh'en, 'et huwa ski sk'eootsi' la." 

33'Et doo cha za ulchan 'ink'ez dune ooyaz suli’. 'Ink'ez 'utni, 
“Dune sk'elhitsi', Moodihti (Yahweh) whudants'o, et huwa dune en 
syaz sgha inilhti." 'Ink'ez 'en Simeon yulhni. 

34'Et doo cha za ulchan 'ink'ez dune ooyaz suli'. 'Ink'ez 'utni, 
“Andit et la ski sk'eootsi' oole' 'awet tane ooye' susi er huwa.” 'Et 
huwa duneyaz boozi, Levi, yulhni. 

35'Ink'ez doo cha za ulchan 'ink'ez dune ooyaz suli’. 'Ink'ez 'utni, 
“Andit er Moodihti (Yahweh) dutasti'!” 'Et huwa yoozi', Judah, 
yulhni. 'Et hukw'elh'az 'et 'awet buzkeh hoonli-un 'etsul 'uja. 
3 0 1'Et 'awet Rachel 'aw Jacob ts'oodunne yughalhilel 

t'eoonanzin, dulhtus en hukwa yughe 'oolnih 'ink'ez Jacob 

'uyulhni, *Ts'oodunne sgha ninle k'us datisah!" 

2'Et Jacob, Rachel yulh hunilch'e 'ink'ez 'utni, “Si eh Yak'usda 
ook'edusda? Si 'unyusla 'aw nyuzkeh hole' ait'oh nyuzusi?" 

3'Et Rachel 'utni, “Ndun sba 'ut'en-un, Bilhah, en oozih sinti 
'ink'ez la 'olhtsi, 'ink'ez sgwut Kut dai ts'oodun 'ink'ez enne suzkeh 
hole’, nghu bulhtsine.” 

4'Ink'ez Bilhah, Jacob gha inilti oo'at yole' ha 'ink'ez Jacob 
yuchant'inte’. 

5'Ink'ez Bilhah ulchan 'ink'ez Jacob duneyaz yughu yulhtsi. 

6'Et Rachel 'utni, “Yak'usda (Elohim) sba nahizya 'ink'ez syiz cha 
yudants'o 'ink'ez duneyaz, syaz oole' ha sgha inilhti.” 'Et huwa Dan 
yulhni. 

7'Ink'ez Rachel yuba 'ut'en-un, Bilhah, en doo cha 'ulchan, 'ink'ez 
Jacob bulh whulh nat-un ooye' ut'i. 

8'Et Rachel 'utni, ^Sulhtus Leah bulh Ihch'a 'oldeh hukwa 'it'en, 
soo 'iltus whe 'ink'ez si whucha' nusde.” 'Ink'ez nyoon ts'oodun 
Naphtali yulhni. 

9'Et Leah 'awet buzkeh hoonli-un 'etsul 'uja, 'et yuba 'ut'en-un, 
Zilpah, 'en Jacob oo'at yole' ha yugha inilhti. 

10'Ink'ez Leah yuba 'ut'en-un, Zilpah, Jacob duneyaz yughu 
sulhtsi. 

11'Et Leah 'utni, “Dune lhuganene az de hidulh!” 'Inka nyoon 
ts'oodun Gad" yulhni. 

12'Ink'ez Leah yuba 'ut'en-un, Zilpah, whulhnat Jacob yughe 
'ulhtsi, duneyaz ooyaz suli'. 

13'Et Leah 'utni, “Hoontst'i', ts'ekoo enne soo hoonzoo-un sgha 
whults'ut-un sodoni' lah." 'Ink'ez nyoon duneyaz Asher yulhni. 

14'Et Reuban ha'nuyeh-un whuz 'ut'en whe et nyoo 'ilho 
hanuyeh-i duchunyoo cha ootoh hoonli-i (nedoh k'oh ts'e 
mandrakes huyulhni) 'i ngha ininla 'ink'ez duloo Leah yughi ninla. 
'Et Rachel, Leah 'uyulhni, ^Nyoo nyaz ngha ininla-i, ooloh sgha 
ninle." 

15'Et hoonts'i 'uyulhni, *Tube hoontsool-un 'inja ski ilhchoot 
ninzun eh? Doo cha syaz ndi mandrake sgha ininla-i, 'i cha sghi 
talhchulh hukwa' ninzun? 'Ink'ez Rachel 'uyutni, ^Andit 'ulhdzis 
ndi 'i k'elha, 'andit 'ulhdzis nzih tidalh." 

16'Et Jacob hulhgha nus 'ut'en-un ts'e hanaja, Leah yududizya 
'ink'ez 'uyutni, ^Andit 'ulhdzis szih onte", ndi syaz naininla-i 
mandrake, 'i k'elha." 'Et 'ulhdzis yuchant'inte'. 

17'Ink'ez Yak'usda (Elohim) Leah yudants'o 'ink'ez ulchan, 'ink'ez 
Jacob whulh kwulane dune ooyaz suli'. 


"30.11 Ndi boost" Gad, 'i *Hoonzoo Negha Whults'ut" ni whe 'utni. 

18 Leah 'utni, “Yak'usda (Elohim) en sba k'elhla whulhtsi. Sba 
'ut'en-un, en ski butl'ayalhti er huwa.” 'Et en boozi' 'i Issachar 
yulhni. 

19'Ink'ez Leah doo cha ulchan 'ink'ez Jacob bulh Ihk'utan-un 
ooye' suli'. 

20'Et Leah 'et 'utni, ^Tube Yak'usda (Elohim) hoonzoo-un sgha 
oonin'ai. Awet 'andit ski szih la ooda’, Ihk'utane dune ooghu susi.” 
'Ink'ez nyoon ts'oodun Zebulun yulhni. 

21 Et hukw'elh'az ts'eke ooyaz suli', en Dinah yulhni. 

22'Awet Yak'usda (Elohim) en Rachel yunalnih et neoodelhdzut 
'ink'ez Yak'usda (Elohim) en yoozalhts'ai whe oochan 'ants'i 
yudaha'dan’ai le'yinla. 

23'Ink'ez ulchan whe dune ooyaz suli’. 'Et 'utni, “Yak'usda 
(Elohim) en sba yooya 'i n'un na'yinla.” 

24'Ink'ez en Joseph yulhni, 'ink'ez 'utni, “Moodihti (Yahweh) doo 
cha sih 'uye' sugha oolhtelh.” 


Jacob 'ink'ez Laban bulh Ihgha' hudija 


25'Et 'uhooja Rachel, Joseph sulhtsi hukw'elh'az Jacob, Laban 
'uyulhni, “Nasalh'alh, sich'oh whust'i-un skeyoh ts'e whuz si natoosja. 

26S'atke cha 'ink'ez suzkeke cha buk'elha 'ist'en, 'ink'ez 
slanaditnih, daja la mba 'ist'en er t'eooninzin." 

27'Ink'ez Laban 'en 'uyulhni, ^Et sinda, mba uszoo de! T'eooniszin 
'awet nyun ngha Moodihti (Yahweh) soo hoonzoo-un sgha oonin'ai." 

28'Ink'ez 'uyulhni, *Daltsuk k'elha 'utant'elh-un sudini 'ink'ez la 
ngha oos'alh." 

29'Ink'ez Jacob 'uyulhni, “T'eooninzun nts'en'a la mba 'ist'en 
ink'ez nghuna' 'i cha ghosle'. 

30Nghu tisyalh whutso tube ntsool-i int'i inle’, 'andit ts'iyawh 'onus 
Ihai suli. Moodihti (Yahweh) soo hoonzoo' mba whulhtsi, si nghu 
nusya whuts'un 'ink'ez nkede sich'oh syoh dilhts'ine buba' tistelh.” 

31'Et 'uyulhni, “Di ngha tis'alh?" 'Ink'ez Jacob 'utni, "Aw hoonli 
sgha Ihtuzan'a. Njan er dusinleh, er de doo cha sih nghuna' cha 
ghosle' 'ink'ez oogha 'oos'aih. 

32'Andit dzin nyoo int'i-i, ts'iyawh ootununoosta'. Ndai la 
ookw'e'nizdla-i ts'iyawh 'usbai 'i cha 'udun neooslelh, 'ink'ez 
dulba-i cha 'usbaiyaz toh 'i cha ts'iyawh, 'ink'ez dube ootoh 'i cha 
ookw'e'nizdla-i, 'i ts'iyawh 'udun neooslelh 'i k'elha 'ist'en whutaleh. 

33'Et de nts'en'a la whe tsih'un 'ust'oh-un, 'et la t'eoonoodzeh. 
Ndai la ook'elha mba 'ist'en-i, doo cha ooghu yatalduk de, ndai la 
dube ookw'ulhe'niloh-i 'ink'ez 'usbai dulba-i cha 'i ts'iyawh nghu 
hidunist'i oole' sih, sba whuz un'a 'uhoont'oh.” 

34'Et Laban 'utni, "Et whuz un'a ncha nghuni k'un'a 'uhooja." 

35'Et dzin Laban en dune dübe ookw'e'nizdla-i 'ink'ez ts'eke dübe 
ookw'e'nizdla-i cha, Ihyul-i ook'ut ut'en-i 'ink'ez ndai la dulba-i 
usbaiyaz toh, 'i ts'iyawh duye'ke bugha ininla. 

36'Et Laban tat dzin 'uwhuldzoh Jacob yuch'a suya 'ink'ez Jacob 
nyoo Laban ooghuna' ts'iyawh bube ulh'alh. 

37'Ink'ez Jacob t'ughus duli-i 'ink'ez nyoo duchun almond 'ink'ez chesnut 
huyulhni, 'i yudilhchoot oot'ooz yuk'eitilhchul 'ink'ez nyo dulyul suit. 

38Nyoo duchun yuke'tilhchuli, 'i nyo 'usbai dilhtsi-un yananuyuz sih, 
ndet la tatnai-un, 'et de sih nyo yuzih nyoo duchun tatnai de oolchan. 

39'Et nyo yuzih nyoo duchun tatnai te, et ulchan ts'iyawh, et 
nyo ts'iyawh 'usbai ook'e'nizdla 'ink'ez Ihyul-i bulh 'uts'un 'ot'en. 

40'Et Jacob nyoo 'usbaiyaz ts'iyawh 'udun nebuninla, 'ink'ez 
nyoo 'usbai on yoghi Laban ooghuna' ts'iyawh lhelhts'un 'ot'en 
ookw'e'nizdla te 'unt'oh, whuntilh'eh wheni. 'Ink'ez didutch'oh 
ooghuna' 'i 'udun nebuninla aw Laban ooghuna' yutalhuyilel. 

41'Et 'uhooja ndet la nyoo k'us ulhtus-i khuna-i ulchan te, nyoo 
duchun 'uyinla-i, 'i nyoo khuna-i yubut neidinla, er de nyo duchun 
ootoh 'et oolchan 'inka. 

42'Et hoonts'i nyoo khuna-i tetsun de, kwa nyoo duchun yuzih 
nelhubilel. Ndai la tetsun-i, i Laban ooghuna' 'unt'oh, 'ink'ez ndai 
la Ihtus-i, i Jacob ooghuna' 'unt'oh. 

43'Et dune tube hoonzoo' 'unt'oh suli'. Ndai la khuna yut'i-i lhai 
suli'. Ts'ekoo 'ink'ez dune yuba 'ut'enne cha 'ink'ez nyoo khuna-i 
camel huyulhni, 'i cha 'ink'ez donkey huyulhni, 'ohwhi cha Ihai suli'. 


Jacob 'en Laban ch'a tsetilhya 


3 1 1'Et Jacob, nyoonne Laban buzkeh yalhulhduk budants'o, 
njan nduhutni, “Jacob ndai la 'ubá ooch'e' ts'iyawh 
yilhchoot 'ink'ez ndai la 'ubá ooch'e' 'i be hoonzoo' 'unt'oh suli'" 
2'Ink'ez Jacob, Laban oonin yutilh'en aw whutso da' yuts'un 
unzoo-un k'un'a ilhoh yunilh'en. 
3'Et Moodihti (Yahweh) Jacob 'uyulhni, “Mba ooyun k'ut ts'e 
naindalh, nyunch'oh nyunatneke butoh ts'e 'ink'ez nyulh 'utist'elh." 

4'Et Jacob, Rachel 'ink'ez Leah bulh nus 'ut'en ts'e khuna-i cha et 
dilhts'i whuz buka' dant, 

S'Ink'ez 'ubulhni, “Mba oonin nus'en whutsoda' hukw'un'a ilhoh 
sulhnilh'en, 'et hoonts'i sbá ooYak'usda (Elohim) en sulh 'ant'e'. 

6'Ink'ez t'eoonuhzun ndet 'ust'oh-un er nohbá oonat ne'zust'en. 

7'Et hoonts'i nohbá nasunana 'ink'ez kw'elha 'ust'en-i cha 'uts'un 
un'a na'hoonla, whunizyat at'en 'et hoonts'i Yak'usda (Elohim) 'aw 
mbá sundolhdah whuch'a sghunli. 

8Nja dutni de, ‘Ndi ookw'e'nizdla-i ook'elha ‘utant'elh,’ 'ink'ez 
khuna-i uzkehyaz ts'iyawh ookw'e'nizdla. 'Ink'ez nja dutni de, ‘Ndai 
la lhents'un-un 'ot'en-i ts'iyawh ook'elha 'utant'elh,' 'ink'ez nyoo 
khuna-i uzkehyaz ts'iyawh lhents'un 'ot'en. 

9'Et whe Yak'usda ndai la mbá ooghuna' ts'iyawh yilhchoot 
'ink'ez sgha ininla. 

10'Et 'uhooja ndet la ndi khuna-i ulchan whe ndo yutas'en ert 
'ink'ez nususti 'ink'ez whunulh'en dübe dune nyoo 'usbai ye k'eilhuk 
tsiyawh nyoo ook'enizdla 'ink'ez ooka dulgi be nodelhgus. 

11'Et Yak'usda (Elohim) oolizas sulh yatilhduk nuste whe 'ink'ez 
'utni, Jacob,’ er 'udusni, ‘Njan 'ust'oh." 

12"Ink'ez 'usulhni, ‘Do yutin'en 'ink'ez nyoo dübe dune 'usbai 
yuk'eilhuk ts'iyawh Ihelhts'un 'ot'en 'ink'ez ook'e'nizdla cha 'unt'oh. 
Nus'en Laban danyalh'en la ts'tyawh whunus'en et huwa. 

13 Bethel whuYak'usda (El) en 'ust'oh. Ndet dai tse whedintsi'-i 
soo 'inla 'ink'ez sts'un nahuzinya 'awet dudinyaih 'ink'ez njan keyoh 
whuch'a nasindaih 'ink'ez nyunatneke bukeyoh (se naindalh."* 

14'Et Rachel 'ink'ez Leah bulh hiyulh yatilhduk 'ink'ez 
'uhuyulhni, ^Awhuz tole uba ooch'e' 'ink'ez neba yootazilh-i cha 
neba hoonli? 

15Wheni cha 'uts'un keyoh neninzun 'ink'ez neye'onket 'ink'ez 
nezooniya gak yulhtsi. 

16 Ndai be hoonzoo' hoont'oh-i Yak'usda (Elohim) 'ubá yughu 
yilhchoot, 'i ts'iyawh nech'e' 'unt'oh neuzkehne ba cha, er 'andit 
Yak'usda (Elohim) daja nyulhni la et whuz un'a er ndoneh.” 

17'Et Jacob dudinya 'ink'ez duye'ke 'ink'ez du'atke cha enne 
tsiyawh nyoo camel k'ebinla. 

18'Ink'ez ndai la khuna-i yut'i-i 'ink'ez oogha ininkat-i cha, njan 
keyoh Paddan Aram ndi khuna-i oogha ininkat-i, oobá Isaac, 
Canaan keyoh ts'e, whuz whe naja. 

19'Et Laban nus 'usbai hatit'us whe er Rachel ndai la nyo yoh ba 
'uk'eltsi hits'u tenadudli-i, oobá ooch'e, 'i ts'iyawh yundunist'i. 

20'Ink'ez Jacob whenanil'i' 'aw Laban t'eoonuszun yuch'a 
nintanatilgih-un, aw Ihidinel. 

21 Ndai la yuti-i ts'iyawh bulh dudinya 'ink'ez 'ukoh yaninya nts'e 
la yun k'ut Gilead whudzulh, whuz whenaja. 


Laban 'en Jacob yuntizya 


22 Whutat dzin-un er 'andit ts'iya Laban hidani' Jacob 
whenatselya. 

23'Et dulhutsinke dulh hubutilhdil 'ink'ez huyuntizyoot. 
Lhtak'ant'it dzin la hidulh 'ink'ez Gilead whudzulh toh 'et yutasuya. 

24'Et hoonts'i 'uldzis 'et Laban, Syria whut'en-un, nusuti whe 
Yak'usda (Elohim) be hóodiltsai 'ink'ez 'uyulhni, “Huwa'oonli Jacob 
bulh yatalhdih te, hoontsi' te k'us hoonzoo k'un'a te bulh yaoolhduk 
junih." 

25'Et Laban, Jacob yut'asuya nyo Jacob nimbali nenin'ai dzulh 
toh, 'ink'ez Laban dulhutsinke tubulh nyo 'et nimbali nehunin'ai 
Gilead whudzulh whutoh. 

26'Ink'ez Laban Jacob 'uyulhni, *Daint'en whe 'int'en whe 
nanalh'i'? T'eoonuzuszun whe 'ink'ez stse'ke cha 'ants'i ulhnane 
hubilhchoot saluzti be k'un'a. 

27Di ha 'inja snanto et whenatseilya? Soo hoonust'i' 'ink'ez shun 
be tubulh da’, be ts'ujun-i cha nanyutoos'a' oole. 

28'Aw sye'ke 'ink'ez stse'ke cha 'aw nalhubudusts'oos? 'Et whe 
tube whuzini whe 'inja 'et ndinja! 

29Soo 'ustus whe 'ust'oh nyunduntasdoh wheni. 'Et hoonts'i mba 
ooYak'usda (Elohim) 'ulhdzis da’ sulh yailhduk 'ink'ez 'usulhni, 
‘Huwinli 'aw ts'ih'un un'a 'uhoont'oh k'us hoonts'i' hukw'un'a te 
Jacob bulh yaoolhduk junih.’ 

30'Et 'andit alba mba ooyoh kw'eni inli 'inka whenainja. 'Et 
hoonts'i di ha nyoo 'uk'eltsi ts'u tenadusdli-i, ts'iyawh 'i dunint'i?” 

31'Et Jacob 'uyulhni, “Whenuzjut et huwa 'usja. 'Et 'udusni, ‘Doo 
ka la ntse'ke nut'i be sgha hanabolyelh,’ dusni. 

32 Ndun nyak'usda bulh nainla , khun hoona' junih. 
Nyulhutsinke bunalh ndai la nch'e' nusle-i, ts'iyawh nahuyolts'it 
'ink'ez nailhchoot!” 'Aw Jacob t'eoonuszun Rachel dubá 
ooyak'usdane yundunist'i-i. 

33'Ink'ez Laban, Jacob oonimbali t'ah ts'e whenya, 'ink'ez Leah 
oonimbali t'ah cha nane yuba 'ut'enne ts'ekoo bunimbali t'ah cha, 
ts'iyawh nusuya 'ink'ez gak, aw nalhe'ileh 'ink'ez Leah oonimbali 
t'ah tenanja 'ink'ez Rachel oonimbali t'ah daninya. 

34'Et whutsoda' Rachel nyoo oobá 'uk'eltsi yuts'utenadudli-i 
yilhchoot, 'ink'ez ndi camel yuk'usda-i, i ookw'uyuzai-i, i ye yanla 
'ink'ez yuk'etl'adida'. 'Ink'ez Laban dulcho nimbali t'ah nuniztai 
'ink'ez aw nalhuyilel. 

35'Ink'ez dubá 'uyulhni, “Khun te smoodihti whuts'un dooni' 
junih, 'aw mbut dudosya' ait'oh, whuz un'a ts'ekoo 'et nduhoont'oh 
nek'un'a 'ink'ez nuniztai." 'Ink'ez gak 'aw nyoo 'uk'eltsi yuts'u 
tenadudli-i nalhuyilel. 

36'Et Jacob hunilch'e 'ink'ez Laban hukwa yidani' 'ink'ez Jacob Laban 
'ulyuhni, *Ndet whe tank'us 'usja ha sdabe soo hunilch'e whe suntinyoot? 

37'Et ndinja, snaih toh whe dulcho nunintai. Dant'i nyoh usla 'i 
nainla? 'I njan nohbut neninle sih, sulhutsin 'ink'ez nyun, nyulhutsin 
bunalh! 'Et enne sih neba nahooyeh nyun 'ink'ez si bulh! 

38Nat whunizyat (20) yus k'ut whuts'un nyulh 'ist'en, 'usbai ts'eke 
'ink'ez dübe ts'eke, aw 'ilhoh hoonts'i Ihuhiyat 'ink'ez 'usbai dune 
cha 'aw Ihus'ulh. 

39Ndai la khuna-i yayidalhch'ulh-i, 'aw ntl'a lhuslel ts'iyawh 
ook'elha whuzusi, mba k'elha susi-i slak'et whe ntl'a us'ai, dune 
yudunist'i tila k'us 'ulhdzis tila hidunist'i ts'iyawh. 

40'Et 'ust'oh dzenis whunulwus, chan yit cha 'ink'ez 'ulhdzis cha 
yaootullhuk 'ink'ez 'aw Ihustoh. 

41 Nyoh nat whunizyat (20) yus k'ut 'et 'ist'en, whunizyat 'on 'at 
dit (14) yus Kut et ntse' buk'elha 'ist'en, 'ink'ez Ihk'utat (6) yus k'ut 
cha ndi khuna-i cha ook'elha 'ist'en. Whunizyat (10) er ook'elha 
'ust'en-un lhelhts'un un'a na'hoonla. 

42 Sbá ooYak'usda (Elohim) 'ink'ez Abraham ooYak'usda (Elohim) 
'ink'ez Isaac be nuzjut-un sulh 'uhoont'oh de, er de soo ts'ih'un aw 
slak'et hoonli hooloh whuda' nasutolh'a' oole'. Yak'usda (Elohim) 
ndet la hukw'endusda-un 'ink'ez sla be 'ist'en-un tsiyawh honen 
'ink'ez 'ulhdzis dai hukwa' nyudani'!” 


Laban 'en Jacob yut'sun ts'ih'un nahizya 


43'Ink'ez Laban, Jacob 'uyulhni, *Ndunne stse' 'uhint'oh 'ink'ez 
bubuzkeh cha suzkeh 'uhint'oh, 'ink'ez ndi khuna-i cha sch'e' 'unt'oh. 

Ndai la nilh'en-i, ts'iyawh sche 'unt'oh, er daoosneh subah stse'ke 
k'us bubuzkeh te? 

44'Et huwa 'anih khuni 'olneh, nyun si bulh daja datni' lah, er 
t'eoonodzin.” 

45'Et Jacob tse 'ilho dilhchoot 'ink'ez et neidin'ai. 

46'Ft Jacob dulhutsinke 'ubulhni, “Tse nadulhdzooh 'ink'ez tse 
nahadalhdzoo' 'ink'ez Ihk'ehidinla." 'Ink'ez nyo tse ook'ut 'et na'hit'al. 

47Laban nyoo tse 'uwhulhni, “Jegar Sahadutha,” er hoonts'i 
Jacob en “Galeed,” whulhni. 

48'Et Laban en 'utni, “Ndi tse Ihk'udizdla-i, i nyun si bulh khuni 
'ilya-i, i oonalh 'uhoont'oh." "Er huwa Galeed hidoni'. 

49 Mizpah 'i cha 'et njan 'uwhulhni, 'et huwa ndutni, ^Moodihti 
(Yahweh) nyun, si bulh ne-eguz nenilh'en Ihch'oh 'it'oh te cha. 

50Stse' dzoh nubilhdzut de, Kus 'uyoonne 'atke te ilhchoot de, et 
hoonts'i Yak'usda en nyun, si bulh ne-eguz hoonilh'en whe' hoont'oh." 

51'Et Laban, Jacob 'uyulhni, “Ndi tse Ihk'udizdla-i, 'i 'ink'ez njan 
nain'a-i cha nyun, si bulh ne-eguz 'usla-i. 

52 Ndi tse Ihk'udizdla-i, 'i t'eooninzun 'ink'ez ndi nain'ai-i cha 
t'eooninzun ndi 'aw ba n'un toosya' ait'oh 'ink'ez nyun cha ndiz un'a 
op 'un tonya’ ait'oh Ihunduntaldah hukwa. 

53 Abraham ooYak'usda (Elohim), Nahor ooYak'usda (Elohim) 
'ink'ez bubá buYak'usda (Elohim) cha, en ne-eguz nahotiyeh." 
TInk'ez Jacob duba, k'us mbe ye nuljut-un, en 'i be nahizya. 

54'Et Jacob nyoo dzulh k'ut 'et khuna-iyaz dalhk'un 'ink'ez 
dulhutsinke 'uhoo'alh hubulhni. Nyoo ut'alh-i han'al 'ink'ez 'ulhdzis 
dulyiz whe dzulh k'ut 'et hudalts'i'. 

55'Et bundada' 'et 'uda' Laban dudinya 'ink'ez duchaike, dutse'ke 
tubulh nabudits'ooz, 'ink'ez soo hoonzoo-i za butl'aookat 'i be soo 
hoonzoo-un be ubulh yalhduk 'ink'ez whenaja, 'ink'ez duyoh ts'e 
whenaja. 


Esau 'en Jacob yududizya 


3 2 1'Et Jacob whenya nts'e tizya ts'e 'ink'ez Yak'usda (Elohim) 
oolizasne hidudizdil. 
2'Et hubutilh'en whe 'utni, *Njan 'et Yak'usda whut'i-un 
'uhoont'oh,? 'ink'ez nyo hoozi' et Mahanaim whulhni. 
3'Et Jacob dutso khuni nu'ane 'enne dulhutsin Esau whuz whe 
balh'a, yun k'ut Seir huwhutni-un Edom keyoh. 

^'Ink'ez 'ubulhni, “Smoodih Esau nja dudohni', ‘Nyunatne 'uten- 
un Jacob nja dutni, “Laban en 'oozih hoost'e' 'ink'ez ert usda 'andit 
whuts'un. 

5Khuna-i lhai ust'i, musdoos cha, donkey cha, 'ink'ez dune 
'ink'ez ts'ekoo sba 'ut'enne cha, hoonint'i' whe la sonen 'inka nts'un 
whebis'a'." 

6'Et nyoonne nukhuni nu'ane Jacob highu nandil 'ink'ez 
'uhuyulhni, *Nyulhutsin Esau ooghuznindil. Didut cha ndiz 
nyudutiyalh, dit whunizyat whunizyat (400) 'et 'enne dune 
hiyulhtidulh." 

7'Et Jacob tubeh nilhjoot 'ink'ez huwuni suli', dudune' ts'iyawh 
nawh hidulh whe Ihk'ebanla, ndai la khuna-i 'ink'ez musdoos cha 
tsiyawh nyokhi camel 'i cha nawh ukulh whe Ihk'eyanla. 

8'Ink'ez 'utni, “Esau njan 'ilhoh udulhne bughu ninya 'ink'ez whe 
buninghan de, 'onghuni 'udun ulh'usi 'ila yuch'a nintaoolhghas." 

9'Ink'ez Jacob 'utni, “O sbá Abraham ooYak'usda (Elohim), sbá 
Isaac ooYak'usda Moodihti (Elohim Yahweh) 'usulhni, *Nkeyoh ts'e 
naindalh 'ink'ez nyunatneke buts'un 'et whuz hoonzoo whe 'utanelh 
mba ootiselh'. 

10'Aw sgha te'ninzun 'ink'ez ts'ih'un khuni be cha sulh yailduk, 'i 
aw soo ba lhe'uzdzoo' whe 'ust'oh. Mba 'ut'en-un whunilhtan njan 
'ukoh Jordan yanusya ndai la stuz cha nustun 'ink'ez nawh udulhne 
ts'uzdli'. 

11 Nts'u tenadusdli sulhuts'in Esau, 'en oola 'i ch'a. 'En be nuzjut doo 
ka sih ndiz sghu ninya 'ink'ez seooya' 'ink'ez suzkeh buloo tubulh. 

12'Usudini inle', Hoonzoo mba ootiselh sudini inle. Mbene la nts'u 
haindene yatooba sai et 'uhultsuk, 'aw butsolhto ait'oh butalhtselh."" 

13'Et 'ulhdzis nyo et hantez 'ink'ez ndai la yula k'eyankat-i, 'i 
dulhutsin Esau yuts'i yilhdulh. 

14Nat whunizyai whunizyai (200) ts'eke dübe, 'ink'ez nat 
whunizyai (20) dune dübe, 'ink'ez nat whunizyai whinizyai (200) 'i 
'usbai ts'eke, 'ink'ez nat whunizyai (20) 'usbai dune cha. 

15Tat whunizyai (30) nyoo camel uljas-i ooyazke cha, dit 
whunizyai (40)musdoos, 'ink'ez whunizyai (10) musdoos dune, nat 
whunizyai (20) donkey ts'eke, whunizyai (10) buzkeh cha. 

16'I nyokhi yuba 'ut'enne tl'ayanla dich'oh whe 'ink'ez yuba 
'ut'enne 'ubulhni, “Senghoozuhdilh 'ink'ez nilhdza' beguz whuzdla 
whe ndi whuz nihyulh khunai uh'ulh whe.” 

17'Ink'ez 'udechoo khuni yutl'ayan'ai 'uyulhni, *Ndet la sulhutsin 
Esau nohdudizya 'ink'ez nohoodulhkut de, “Mbe ch'e' uhli whe 
'uht'oh?' nohulhni de , 'ink'ez, *Nts'e tihdil?’ ni de, “Mbe ooch'e' 
'unt'oh ndi nohtso usdla-i?’ 

18'Et 'udoohni', ‘Mba 'ut'en-un Jacob ooch'e' unt'oh. Oomoodihti 
Esau ts'otl'ayanla, 'ink'ez whunilh'en 'udek'oh nehuniyalh."' 

19'Et 'ulhnane bulh nat, bulh tane cha 'ink'ez khuna-i yunidulhne 
'ubulhni, ^Et whuz un'a Esau bulh yatilhduk nalhti de. 

20'Ink'ez er cha ndudoohni', ‘Whunilh'en nyunatne'ut'en Jacob en 
nek'oh uyalh.' 'Et 'uninzun, “Ndi stso ulh'us, 'i bugha ininla 'ink'ez 
'et hukw'elh'az oonin nilh'en de, 'et de sih soo sulh neho'alh." 

21'Et huwa ndi yuts'i tilhdil-i yutso 'uja, er hoonts'i didut nyo et 
'ulhdzis et nimbali nenin'ai 'ink'ez ert hantez. 

22'Ink'ez er 'ulhdzis dudinya 'ink'ez du'at nahult'oh cha, buba 
'ut'enne cha 'ink'ez whunizyane 'on ar 'ilhune (11) ooye'ke cha, et 
nyo yahunindil 'ukoh. 

23'Enne hubilhchoot 'ink'ez 'ukoh whuyaz yahunindil, ndai la 
yuts'i tilhdulh-i cha. 


Jacob Yak'usda (Elohim) bulh nulhuhulte 


24'Et Jacob dich'oh za 'et nelts'ut 'ink'ez Dune bulh nulhuhulte, 'et 
'ulhdzis nduhoolhyiz yukaih whuts'un. 

25'Et nyoon Dune t'eooninzun aw Jacob ch'a Ihe'ilhdoh, et nyoon Dune 
Jacob bulh nulhuhulte whe Jacob ook'i Ihghu nawhudulhghuz-un, 'et 
yutaiznai 'ink'ez et nyoo Jacob ook 'i k'ulkut. 

26'Ink'ez ndun Dune, en er 'utni, “Slanadintnih awer hoot'en." 
'Et hoonts'i 'uyulhni, *Aw nlanadoosnih ait'oh soo hoonzoo-un bulh 
'usinla 'andit za.” 

27'Et 'uyulhni, *Ndai la nyoozi'?” 'Ink'ez 'utni, “Jacob.” 

28'Et 'utni, ^Aw nyoozi' on un Jacob lhunyodutasnel. Israel nyo 
dutanelh. Yak'usda (Elohim) en bulh nulhuzilti', dune cha, ink'ez 
enne buch'a' nilhde.” 

29'Et Jacob yoodulhkut, “Nts'u tedusdlih, nyoozi' 'i sudini?” 
‘Ink'ez er 'utni, “Di ha soozi 'i ooka 'oodilhkut?" 'Ink'ez awer whe 
soo hoonzoo-un oogha whults'ut. 

30'Ink'ez Jacob nyoo boozi, “Penuel,” whulhni, *Yak'usda soo 
oonin ts'e us'en 'ink'ez 'aw dalhusnel," ni 'et huwa. 

31'Et soo nyo Penuel yaninya whe 'et sa hain'ai 'ink'ez nunulk'i suli'. 

(32.26) 


32'Andit dzin whuts'un Israel oots'u haindene, enne nyoo 'uk'i 
tseh (Sung 'aw lhuhayus'al, ndun Dune ook'i yut'aiznai er huwa, 
'ink'ez nyoo oots'eh sugi suli'. 


Jacob 'ink'ez Esau Ihghu hudist'az 


3 3 1'Et Jacob ndo yutan'en whe dulhutsin Esau az de uyalh 
yutilh'en, dit whunizyai whunizyat (400) dune 'et 'uhultsuk, 
'enne hiyulh udulh whe 'et duduzkeh Ihk'ebanla, Leah cha, Rachel 
cha 'ink'ez nyoonne nane buba 'utenne cha butabuninla. 
2'Ink'ez ndune ts'ekoo yuba 'utenne 'ink'ez tsoodunne cha dubut 
nebuninla 'ink'ez Leah duduzkeh te ooniz de nebuninla. 

3'Et whe butso neninya 'ink'ez yubut nachaniti, Ihtak'ant'it et 
yubut nachaniti 'et dulhutsin yuzih neninya. 

4'Et hoonts'i Esau az de tilhgai, yududilhgai 'ink'ez yilhchoot 
‘ink'ez yuts'ilchun k'et er naidits'ooz 'ink'ez nahult'oh hantse. 

5'Ink'ez ndo yutan'en, et nyoonne t'sek'oo 'ink'ez ts'oodunne te, 
enne butilh'en 'ink'ez utni, “Ndunne enne mbene whe' hint'oh?" 'Et 
'uyulhni, *Yak'usda (Elohim) ye unzoo-i gha mba 'ut'en-un bugha 
buninla 'uhint'oh.” 

6'Et nyoonne ts'ekoo natne'ut'enne 'ink'ez ts'oodunne tubulh nus 
hutizdil 'ink'ez yubut yo 'untutsulh. 

7'Ink'ez Leah cha duduzkeh tubulh hibut nenindil 'ink'ez hibut yo 
'untutsulh, ert hukw'elh'az Joseph 'ink'ez Rachel bulh hizih nenin'az, 
'enne cha hibut yo untizsel. 

8'Et Esau 'utni, “Daja ninzun whe ndi lheltsuk-i nyulh 'uhint'oh?" 
'Et 'uyulhni, “ 'I bududisya, er de la soo cho sunolh'en smoodih." 

9'Et hoonts'i Esau 'utni, “Soo 'ultsuk-i ust'i sulhutsin, ndai la 
int'i-i nyunch'h int'i.” 

10'Et Jacob 'utni, “‘Awundooh! Slaineh, 'andit 'awet soo sunalh'en, et 
de ndi nts'u tisdil-i ilhchoot ndet la nyisen whe ‘ants'i Yak'usda (Elohim) 
oonin nus'en sba le'hoont'oh 'ink'ez tubeh hoonint'i' whe sunilh'en. 

11Ndi soo hoonzoo-i sgha whults'ut ngha nus'ai-i ilhchoot, 
Yak'usda (Elohim) tube sts'un nzoo inle' 'ink'ez ts'iyai lhai ust'i." 'Et 
doo cha 'uyulhni, 'inka yilhchoot. 

12'Et Esau 'utni, “Dugwe' awer uztoodilh 'ink'ez ntso sih natoosja'.” 

13'Et hoonts'i Jacob en 'uyulhni, *Smoodih t'eooninzun 
ts'oodunne tehutsun, 'ink'ez ndi khuna-i whulukhi be 'udulhtuk 
whe 'unt'oh, 'i cha sulh 'unt'oh, 'ink'ez dune tube 'ilhudzin hiniyulh 
de nyoo khuna-i yaoodlah lah. 

14Whute smoodih! Stso inyalh, mba 'ut'en-un ootso inyalh, 
ink'ez ndune butso toosya' sih nanilhtsulya, khuna-i cha 'ink'ez 
ts'oodunne cha, ndet la buba soo' hoont'oh-un 'ink'ez smoodih 
keyoh Seir er la ooghosya’.” 

15'Ink'ez Esau 'utni, “Ndunne sulh nudilhne, oolohne nzih 
neboslelh.” "Er hoonts'i 'utni, ^Smoodih, 'awundooh, soo' hoont'oh! 
Soo cho sunoolh'en sih.” 


' 


Jacob 'en yun k'ut Canaan ts'un whuz oozya 


16'Et Esau 'et dzin whenaja keyoh Seir whuts'un. 

17'Ink'ez Jacob keyoh, Succoth huwhutni, Ge whuz hoozdil. Yoh 
'uhoonla 'ink'ez khuna-i ba cha dilhts'i-un 'uhoonla, et huwa nyo et 
'andit Succoth huwhutni. 

18'Et Jacob soo dalhinel whe nyo keyoh whuti, Shechem huwhutni, 
whuz oozya, Canaan yun Kur et whuzai Paddan Aram ts'e hainya, 
'ink'ez nyo keyoh whuti et yoo az Ge dunimbali nenin'ai. 

19'Ink'ez nyo nimbali nenin'ai-un yun, 'i Hamor buzkeh enne 
bubuyonket. Shechem ooba, whunizyai whunizyat (1000) sooniya 'i 
k'elha. 

20'Et nyo loodel 'inla 'ink'ez El Elohe Israel” whulhni. 


Dinah 'en bulh dzoh 'uhooja 


3 4 1'Et Dinah, Leah ooyats'e, Jacob ghu yulhtsi inle-un, nyo 
tsekoo nyoh whut'ine, 'oh whut'ine, 'enne buts'u tizya 
2'Ink'ez Shechem, Hamor ooye', nyo keyoh lerwe ye' unli, 
yutilh'en whe yilhchoot 'ink'ez yuchant'inte' 'ink'ez ninta' yunilh'en. 
3Oozul tubeh nyoon Dinah ooba yinzoo, Jacob ootse', 'ink'ez 
tube yuk'entsi' 'ink'ez soo cho yulh yalhduk. 

4'Et Shechem dubá Hamor yulh yalduk 'uyulhni, “Ndun ts'ekeyaz 
en s'at tileh wheni sba ilhchoot.” 

S'Et Jacob whulh 'udants'o yutse' Dinah ninta' yunilh'en, 'et 
whulh 'udants'o 'et nyoonne ooye'ke nus khuna-i bulh 'uhut'en 
'ink'ez Jacob aw whusanahidil whuts'un Ihubudinel. 

6'Et Hamor, Shechem oobá, Jacob yughu ninya yulh yatilhduk 
huba. 

7'Ink'ez Jacob ooye'ke nus 'uhut'en whe whuz de hanahidil 
'ink'ez whulh 'uhudants'o tube buba dzoh suli' 'ink'ez honilch'e. 
Lhe'hoont'oh whe una hukwaya hoonli 'uja, Israel ootse' 
yuchant'inte’, 'aw nduhoneh huba lhe'hoot'oh. 


*33.20 Ndi boozi', El Elohe-Yisrael, 'i “Yak'usda En Israel Whut'enne buYak'usda 
Ulhtus 'Unt'oh,” ni whe 'utni. Ndunne Israel whut'enne k'us Jacob ts'u hainzutne 
cha hiyulhni, en duyun k'ut whuz Ihgha nadija tileh. 'Et Yak'usda yuba nahizya 
hoontsi' whuch'a yughu tileh ooyun k'ut whusanátidalh ha. 'Et Israel buyun k'ut 
whusanája whe t'ehoninzun Yak'usda soo ultus dich'oh hoontsi' whuch'a 
bubulhyih. 'Et huwa Yak'usda en “El Elohe-Yisrael 'Unt'oh" en ndi boost, 'Et John 
'Uk'unéyuzguz 10:28 Sizi ndutni, "Ilhiz huye khana, 'i bugha nús'ai. 'Aw 
yalhahitásdla 'ink'ez 'aw dune yula k'éhaboolelhne hooloh." "Er whuz un'a ndi 
boozi' “El Elohe-Yisrael” ni whe 'utni. 

8'Et hoonts'i Hamor bubulh yalhduk 'ink'ez 'ubulhni, “Sye' 
Shechem oozul ntse' tube yuk'eni unli ooat yutaleh wheni oogha 
inilhtih. 

9'Ink'ez nebulh Ihgho dolhts'i'. Ntse'kene enne negha buninle 
'ink'ez wheni netse'ke enne hubilhchoot. 

10'Et de sih nezih hooht'e' 'ink'ez nyo yun cha 'et us'ai, 'i k'ut 
hoont'i 'ink'ez hoohket 'ink'ez 'e'oohket. Te'aht'en 'ink'ez nohnich'oh 
eni nohgha 'oozit sih." 

11'Et Schechem en cha Dinah oobá 'ink'ez bulhutsinke enne 
'ubulhni, *Nohba uszoo oole'. Daja suduhni-un et la nohgha ooslelh. 

12Daltsuk ha'nuhzun 'ink'ez nohts'u tisdulh-i. Daja duhni 
daltsuk-i 'ink'ez ndun ts'ekeyaz s'at tileh huba sgha nulhtih." 

13'Et hoonts'i Jacob ooye'ke Shechem 'ink'ez Hamor bulh 
‘ubuhutni 'ink'ez whunut'ih 'i be bubulh yahulhduk, nyoon 
dudulhtus Dinah ninta' inilh'en 'inka. 

14'Ink'ez 'ubuhutni, ^Aw et duts'ooneh ait'oh, aw neulhtus 'aw 
yuka dune lhitus-un gha ts'oolhtelh ait'oh. Wheni neba hukwaya 
hoonli whe' hoont'oh. 

15'Et njan 'ilhughun huwa 'et de a'ah usdutinelh nek'un'a 
'utant'elh, dune ts'iyawh yuka dune unli-un hubotitus. 

16'Et de la netse'ke nohgha buts'olelh 'ink'ez nohtse'ke 
hubuts'italhchulh 'ink'ez nohzih ts'otitelh 'ink'ez 'ilhoghun yinka 
dune'ne uztileh. 

17'Et 'aw Ihunedahts'il de, 'ink'ez nohka dune uhli-i nohuzt'us de, 
'et de ndun neulhtus nats'italhchulh 'ink'ez naztidulh." 

18'Et ndi khuni 'i tube buba yinzoo Hamor 'ink'ez ooye' Shechem 
'en cha. 

19'Et nyoon chilh 'ahoh 'et duja nyoon Jacob ootse' ooba yinzoo 
'inka 'onus huwa 'it'en-un 'uja oobá ooyoh dilhts'ine buba nus. 

20'Ink'ez Hamor 'ink'ez Shechem ooye' te nyo keyoh whudatih et 
nehunindil 'ink'ez nyo keyoh whudune'ne bubulh yahulhduk. 

21 “Ndunne dune nebulh soo dune hinli whe' hint'oh, er huwa 
njan yun Kur huhoot'e' 'ink'ez 'uhooket te'hoot'en, ndi yun soo 
'ulcho whe 'unt'oh. Butse'ke 'enne buts'olhchoot ne'atke wheni, 
'ink'ez wheni netse'ke bugha buts'olelh. 

22 Njan 'ilhoghun er za nduts'uja te, 'andit za dune neulh dune 
hutileh, whe 'ilho ts'utileh. 'Et ndun nedune 'enne ts'iyawh hika 
dune unli 'i ook'ut ts'oot'us, er didut ts'iyawh nduhint'oh. 

23 Ndi bughuna' huyut'i-i cha 'ink'ez khuna-i ts'iyawh nech'e' 
tileh? 'Ants'i a'ah uzdoonih et de la nebulh dune hoole'" 

24'Et nyo keyoh whuti tenindilne tsiyawh Hamor, Shechem bulh 
ooye, hubodants'o, dune ts'iyawh yuka dune unli-i bubuhuzt'us, 
nyo keyoh tenindilne. 

25'Et 'uhooja whulh tat dzin ts'iyawh bubulh 'ults'ulh, nane 
Jacob ooye'ke Simeon 'ink'ez Levi bulh Dinah bulhutsin, saluzti 
huyilhchoot 'ink'ez soo (Set et nyo keyoh whuti dune ts'iyawh 
hubuhanghan. 

26'Ink'ez Hamor 'ink'ez Shechem ooye'’, enne cha saluzti be 
bubozilhghi 'ink'ez Dinah Shechem ooyoh 'et tenahinilhti 'ink'ez 
tenahundil. 

27 Jacob ooye'ke ndunne huba hanghanne buzih nehunindil 'ink'ez 
nyo keyoh cha ts'iyai hilhchoot, bubulhtus ninta' hinilh'en 'et hukwa. 

28'Et nyoo dude'usbai, musdoos dune cha 'ink'ez khuna-i donkey 
cha, 'ink'ez nyo keyoh usla-i cha nus yun Kur usla-i cha ts'iyawh 
huyilhchoot. 

29'Ink'ez huye hoonzoo' 'unt'oh-i cha ts'iyawh huyilhchoot. 
Ntsoolneyaz 'ink'ez bu'atke cha hubuhilhchoot, 'ink'ez ndai la yoh 
usla-i cha ts'tyawh huyilhchoot 

30'Et Jacob en Simeon 'ink'ez Levi en ndo 'ubulhni, “Tube sba 
dzoh 'uhja! Ndunne dune ndoh whut'ine buba skalh'ehunizun suli'. 
Canaan whut'enne 'ink'ez Perizz whut'enne, tube wheni ts'intsool 
whe' ts'int'oh, ts'iyawh 'ilhohozdil 'ink'ez la sch'az nehudindil 'ink'ez 
la sozoolhghelh. Gak sotilhtselh syoh whut'ine cha, si cha." 

31'Et hoonts'i 'uhutni, ^Neulhtus 'ants'i 'ul'enne k'un'a ne'uztilh'en?" 


Jacob 'en Bethel ts'un whenaja 


35 1'Et Yak'usda (Elohim) en Jacob 'uyulhni, “Dudinyaih 
'ink'ez Bethel Ge inyalh 'ink'ez er hontre sih. 'Ink'ez 
Yak'usda (El) nyunalh hainya inle’, en ts'un loodel 'onleh, 
nyulhutsin Esau ooch'a tse tilya whe.” 

2'Et Jacob, yulh dune unline yulh whut'ine, er 'abulhni, “Nyo 
udun keyoh lhelhyoo 'uyak'usdane buts'u tenaduhdli, 'udun nenuhle, 
nohtsun hooloh nadudulhtsih 'ink'ez nohnaih cha Ihk'enaduhle. 

3'Ink'ez duzdodilh, 'ink'ez Bethel (s'e uztoodilh. 'Et Yak'usda (EI) 
ts'un loodel 'oosleh sih, mbe la dzin dzoh nuzut-un sulh 'ut'en whe 
whesya." 


1 

4'Ink'ez nyoo 'uts'un keyoh whut'enne, dant'i 'uk'eltsi yak'usda 
hitsun tenadudli-i nuhuyule-i, 'i ts'iyawh Jacob tl'ahuyanla, 'ink'ez 
dudzo gwul cha ts'iyawh 'ink'ez Jacob nyo duchun, oak huyulhni, 'i 
yucheh 'ahuyanla. 

5'Ink'ez nahutisdil 'ink'ez Yak'usda oonujut-i, 'i ts'iyawh nyo 
keyoh whuti bukeidilts'ut, aw Jacob ooye'ke Ihubontiyulh. 

6'Et Jacob er Luz (Bethel huwhutni-un) whuz oozya, Canaan yun 
k'ut mbene la yulh nudilhne cha ts'iyawh. 

7'Ink'ez 'et loodel 'inla, 'ink'ez nyo 'et El Bethel whulhni, 'et 
Yak'usda nghu ninya inle' bulhutsin ch'a tse tilhya whe. 

8'Et Deborah, Rebekah yuba ne'ut'en-un, dazsai. Nyo Bethel 'on yo 
nyoo duchun oak ndi 'i hicheh 'ahuyalhti. 'Et Allon Bacuth huwhutni. 

9'Et Yak'usda (Elohim) Jacob doo cha yunalhts'et hainya, whutso 
da' Padan Aram ts'e hainya whe soo hoonzoo-un oogha whults'ut. 

10'Ink'ez Yak'usda (Elohim) 'uyulhni, “Nyoozi' Jacob ts'utni, aw 
'on 'un Jacob be nts'iyozi' ait'oh, Israel 'i nyoozi' tileh." 'Et whe boozi' 
'i Israel yulhni. 

11'Ink'ez er cha Yak'usda (Elohim) 'uyulhni, “Si Yak'usda 'Uk'enus 
"Ultus-un (El Shaddai) 'en 'ust'oh. Lhai cho nts'u haookat 'ink'ez 
Ihai cho oole' didohne 'ink'ez dune didohne ts'iyawh 'enne nts'u 
hahutidoh, 'ink'ez lerwene 'enne nyust'e ts'u hahutidulh. 

12Yun Abraham 'ink'ez Isaac bulh bugha inus'ai-i, i ngha nus'ai. 
Nts'u haindene nk'elh'azne, ndi yun nohgha nus'ai." 

13'Et whe Yak'usda (Elohim) 'en ndo yuch'a whenaja, nts'e yulh 
yailhduk inle' 'et. 

14'Et Jacob tse whedintsi Yak'usda (Elohim) bulh yailduk-un, tse 
Ihk'eidinla-i 'i nayantsi. 'Ink'ez ts'utnai-i i ook'ut 'i yuk'eyilhdzo 
ink'ez khe cha yuk'eyilhdzo. 

15'Ink'ez nyo 'et Yak'usda yulh yailhduk-un, Bethel whulhni. 


Rachel dazsai 


16'Et hutizdil Bethel whuch'a usdil 'ink'ez Ephrath 'awet 
nilhdukwyaz, 'et Rachel 'awet ooyaz whutaleh bulh 'utilhtsul 'ink'ez 
tube ooba hoontsi’. 

17'Et 'uhooja bulh 'ults'ulh whe nyoon yughunli-un 'uyulhni, 
“Wheniljut ilhoh, ndun en cha dune nyaz tileh." 

18'Et 'uhooja awer dawhenintsai whe et ndun duneyaz Ben-Oni 
yulhni, 'et hoonts'i oobá 'en Benjamin yulhni. 

19'Et Rachel dazsai 'ink'ez Ephrath ts'u wheti-un (‘et Bethlehem 
‘uhoont'oh), er 'ahuyalhti. 

20'Ink'ez tse lhk'edinla nyo yunts'un k'ut, er andit dzin whuts'un 
Rachel oots'un k'ut huwhutni. 

21'Et Israel tizya 'ink'ez Eder whuzih naina zih, er dunimbali 
neininai. 

22'Et 'uhooja Israel nyo yun k'ut hoot'e' whe Reuban 'en Bilhah 
nyoon oobá oo at en yugha nyus 'unt'oh, en yuchant'inte' 'ink'ez 
Israel whulh 'udants'o. 'Ink'ez Jacob ooye'ke tsiyawh whunizyane 
'on 'at nane hinli. 


Jacob whunizyane 'on 'at nane (12) ooye'ke 


23 Leah ooye'ke, 
enne Reuben, Jacob 'udechoo ooye'’, 
'ink'ez Simeon, Levi cha, Judah, Isaachar 'ink'ez Zebulun. 
24 Rachel ooye'ke, 
'enne Joseph 'ink'ez Benjamin. 
25 Bilhah ooye'ke, Rachel yuba 'ut'en-un, 
Dan 'ink'ez Naphtali. 
26 Zilpah, Leah yuba 'ut'en-un, 
ooye'ke dune Gad 'ink'ez Asher hubuhutni. 
'Enne ts'iyawh Jacob ooye'ke, Paddan Aram whut'i whe. 
27'Et Jacob, dubá Isaac, yughu ninya. Mamre k'ut Kirjath Arba 
huwhutni, (Hebron 'uhoont'oh), ndet la Abraham 'ink'ez Isaac bulh 
huhoot'en-un. 
28'Et Isaac en 180 vus Kut yinka inda’. 
29'Et Isaac 'udek'ez hanaji 'ink'ez dazsai, 'ink'ez whutsoda' hubulh 
ant'e'ne, enne buts'un whenya. Tube duneti 'ink'ez lhat dzin cha be 
yus k'ut. 'Ink'ez ooye'ke Esau 'ink'ez Jacob bulh 'ahuyalhti. 


' 


Esau ts'u haindene 


3 6 1Ndi 'i Esau ts'u haindene ghun, Edom huyulhni. 
2Esau ts'ekoo Canaan whut'enne but'oh 'enne du'at 
eni hubilhchoot. Adah en Elon ootse', Hitt whut'en-un 'unt'oh, 
Aholibamah, Anah ootse' Zebeon, Hiv whut'en-un en ootse' 
3'ink'ez Basemath, Ishmael ootse', Nabajoth bulhtus. 
4'Et Adah, Eliphaz yulhtsi, Esau ghu yulhtsi 'ink'ez Basemath, 
Reuel sulhtsi. 

5'Ink'ez Aholibamah, Jeush sulhtsi, Jalam 'ink'ez Korah cha, en 
Esau ooye'ke, Canaan yun k'ut whut'i whe. 
6'Et Esau du'atke, duye'ke, dutse'ke enne mbene la yuyoh 
whut'ine, ts'iyawh musdoos cha 'ink'ez khuna-i, ndai la yut'i-i 
oogha ininde-i Canaan okhi yilhchoot 'ink'ez dulhutsin Jacob 
yughu whenya. 
7Ndai la huyut'i-i sdabe 'onus lhai suli', aw Ihzih huhoot'e' ait'oh 
'ink'ez nyo yun t'ehonuszun-un huwhut'i-un er cha aw nahult'oh 
hik'uhuna-i 'uhoolh'en ait'oh, khuna-i lhai huti k'et. 
8'Inka Esau en Mt Seir et whut'i, Esau en Edom 'unt'oh. 
9'Ink'ez ndi 'i Esau ts'u haindene Edom whut'enne bubá, Mount 
Seir huwhut'i. 
10 Ndi 'i Esau ooye'ke buboozi', 
Eliphaz, Adah ooyaz Esau oo'at 'ink'ez Reuel, Basemath, 
Esau oo'at cha. 
11'Ink'ez Eliphaz ooye'ke, 
'enne Teman, Omar, Zepho, Gatam 'ink'ez Kenaz. 
12'Et Timna en Eliphaz oo'at en yugha nyus 'unt'oh, en Esau 
ooye’, 'ink'ez en Amelek yughu sulhtsi, enne Adah, Esau 
oo'at buzkeh. 
13 Ndunne enne Reuel ooye'ke: 
Nehath, Zerah, Shammah 'ink'ez Mizzah. 'Enne Basemath 
Esau oo'at buzkeh. 
14 Ndunne enne Aholibamah ooye'ke, Esau oo'at, Anah ootse', 
Zibeon ootse'. 
'En Esau, Jeush, Jalam 'ink'ez Korah 'en yughu bulhtsi. 
15 Ndunne 'enne Esau ooye'ke moodih hubuhilh'i, 
Eliphaz ooye'ke, Esau 'udechoo ooye' inle', 
'en dayi Teman, dayi Omar, dayi Zepho 'ink'ez dayi 
Kenaz, 
16 dayi Korah, dayi Gatam 'ink'ez dayi Amalek. 
'Enne Eliphaz oodayi hinli, Edom yun k'ut. 
'Enne Adah oots'u hainzutne 'uhint'oh. 
17 Ndunne enne Reuel ooye'ke, Esau ooye': 
dayi Nahath, dayi Zerah, dayi Shammah ink'ez dayi Mizzah. 
'Enne Reuel oodayi Edom yun k'ut ndunne 'enne 
Basemath Esau oo'at buzkeh. 
18 Ndunne 'enne Aholibamah Esau oo'at buzkeh: 

dayi Jeush, dayi Jalam 'ink'ez dayi Korah 'enne Aholibamah 
ts'u hahande Esau oo'at, Anah ootse'. 
19 Ndunne 'enne Esau ooye'ke Edom 'unt'oh, 'ink'ez ndunne 'enne 
budayi hanle'. 


Seir ooye'ke 


20 Ndunne 'enne Seir, Hor whut'i-un ooye ke 'enne ndi yun k'ut 
huwhut'i: Lotan, Shobal, Zibeon 'ink'ez Anah, 
21 Dishon, Ezar 'ink'ez Dishan. 'Enne Hor whut'enne budayi, 
Seir ooye'ke Edom vun kut. 
22 'Ink'ez Lotan ooye'ke: 
'enne Hori 'ink'ez Heman, Lotan bulhtus 'en Timna 
huyulhni. 
23 Ndunne enne Shobal ooye'ke: 
Alvan, Manahath, Ebal, Shepho 'ink'ez Onam. 
24 Ndune 'enne Zibeon ooye'ke: 
Aiah 'ink'ez Anah bulh, ndun Anah 'en 'uja chunt'oh duba 
donkey nulhyeh whe too k'et nahoonai. 
25 Ndunne Anah buzkeh: 
Dishon 'ink'ez Aholibamah, Anah ootse'. 
26 Ndunne 'enne Dishon ooye'ke: 
Hemdan, Eshban, Ithran 'ink'ez Cheran. 
27 Ndunne 'enne Ezer ooye'ke: 
Bilhan, Zaavan 'ink'ez Akan. 
28 Ndune 'enne Dishan ooye'ke: 
Uz 'ink'ez Aran. 
29 Ndune 'enne Hor whut'enne whudayi: 
dayi Lotan, dayi Shobal, dayi Zibeon, dayi Anah, 
30 dayi Dishon, dayi Ezer, 'ink'ez Dishan, enne Hor whut'enne 
whudayi hinli, Seir yun k'ut 'et. 


Edom budayicho 


31'Et ndunne enne lerwene Edom vun k'ut er hudalts'i', aw Israel 
buzkeh whutsoda'ne bulerwe hooloh. 
32 Bela, Beor ooye' Edom ert whulerwe inle', et nyo keyoh 
whuti 'et Dinhabah huwhutni. 
33 'Ink'ez Bela dazsai whe Jobab, Zerah, Bozrah whut'en-un ooye', 
'en lerwe inle' yuk'edanya. 

34'Et Jobab dazsai whe Teman whut'enne bulerwe Husham 
huyulhni, en yuk'edanya. 

35 'Et Hasham dazsai whe Hadad, Bedad ooye' en la Midian 
neninya whe whelhonigan Moab yun kut, ha'nuyeh-un, 
whe hubuch'a' nilhde, en yuk'edanya nyo er keyoh Avith 
huwhutni. 

36 'Et Hadad dazsai whe Samlah, Masrekah whut'en-un, en 
yuk'edanya. 

37'Ink'ez Samlah dazsai whe Saul, Rehoboth-'Ukoh-Taba whut'en- 
un, 'en yuk'edanya. 

38'Et Saul dazsai whe Baal-Hanaan, Achbor ooye' 'en yuk'edanya. 

39'Et Baal-Hanaan, 'Achbar ooye', dazsai whe Hadar en 
yuk'edanya. Nyo 'et keyoh 'et Pau huwhutni. Oo'at boozi' 'i 
Mehetabal, Matred ootse' en Mezahab ootse' 'unt'oh. 

40 Ndi 'i Esau oodayine buboozi' nts'en'a lah didohne 'ink'ez 

huwhut'ine buboozi': 
dayi Timnah, dayi Alvah, dayi Jetheth. 

41 dayi Aholibamah, dayi Elah, dayi Pinon, 

42 dayi Kenaz, dayi Teman, dayi Mibzar, 

43 dayi Magdiel, 'ink'ez Iram. 

'Enne Edom whudayi 'ink'ez nyo yun k'ut huwhut'ine 'ink'ez 
buch'e' cha, Esau 'en Edom whut'enne bubá 'unt'oh. 


Joseph hooncha huwunute 


37 1'Et Jacob nyo Canaan yun k'ut et whut'i et aw oobá 
t'enuszun. 

2 Jacob nts'oh tune'ust'en: Joseph 'en whunizyat 'on 'at Ihtak'ant'it 
be yus k'ut (17) 'et nus khuna-i gha' un'aih dulhutsinke tubulh, 
bubulh 'ut'en nyoonne bulhutsinke 'enne Bilhah buzkeh 'ink'ez 
Zilpah buzkeh cha, oobá oo'atke, 'enne bubulh 'ut'en 'ink'ez Joseph 
dubá 'en yulh nahoolnuk tank'us ne'hut'en huwun. 

3'Et Israel, Joseph 'onghunne duzkeh buba nus yuk'entsi'. 

"Udek'oh ooye' 'ink'ez duneti whe ooye' yuzdli' et huwa, 'ink'ez 
dzoot yuba 'inla, lhelhts'un 'ot'en-i 5 dzoot yuba' yinla. 

4'Et bulhutsinke dalcho-i be la bubá Joseph yuk'entsi' huwhunilh'en, 
‘inka hits'u dutni 'ink'ez aw soo cho hiyulh yalhulhduk. 

5'Et Joseph nusuti 'ink'ez dulhutsinke bubulh nahoolnuk. 'Et 
'onus hits'u dutni suli'. 

6'Ft 'ubulhni, “Ndi oowanususti-i oozulhts'ai. 

7'Et ats'o nus lhes hananyai-i, aw Ihdunilt'o whe be 
ne'ts'udulhch'uz 'ink'ez ndi lhadusla-i 'i ats'o do 'uja 'ink'ez ants'i 
usyin le'unt'oh, 'ink'ez be ne'dilhchus-i nohch'e' 'i ndi Ihadusla-i 'i 
hinadilhya 'ink'ez hibut yo untutsulh." 

8'Ink'ez bulhutsinke et 'uhuyulhni, ^Nelerwe tanleh whe 'udini 
'ink'ez nemoodih tanleh whe 'udini?" 'Et ts'o 'onus hits'u dutni nute- 
un huwa 'ink'ez ooghuni cha huwa ts'iyawh hits'u dutni. 

9'Et doo cha 'udun huwunusuti 'ink'ez dulhutsinke hubudani' 
'ink'ez 'utni, “Whunulh'en doo cha 'udun huwunususti. 'Andit ndi 
dzenis ooza' 'ink'ez 'ulhdzis ooza' cha 'ink'ez whunizyai 'on 'at 'ilho 
sum, 'i cha sbut yo 'uhuntutsulh.” 

10'Et dubá yudani' 'ink'ez dulhutsinke cha budani' 'ink'ez oobá 
hukwa' yundani' 'ink'ez 'uyulhni, ^Dainja whe 'inja? Ndiz un'a 
nusinti nloo 'ink'ez si cha 'ink'ez nyulhutsinke ts'iyawh mbut yo 
untitsulh whe' dini?" 

11'Ink'ez bulhutsinke highe 'oolnih 'ink'ez oobá en 'antsi huwu 
nuninuzut za 'unt'oh. 


Joseph 'en bulhutsinke hiye'onket 


12'Et bulhutsinke bubá ooghuna' Shechem ts'e higha' ti'alh ha 
whuz whehandil. 

13'Ink'ez Israel, Joseph 'ulhni, “Nyulhutsinke Shechem Ge whuz 
khuna-i gha' hu'aih. 'Anih whuz nyutoos'a sih!” 'Et 'uyulhni, “A, 
njan susda." 

14'Et whe Israel 'uyulhni, “Sla 'ineh whe, inyalh nyulhutsinke soo 
'uhint'oh whe, khuna-i cha soo 'unt'oh whe, 'ink'ez khuni 'i whuz 
sba naton'alh." 'Et whe njan Hebron whenkoh et wheyalh'a 'ink'ez 
Shechem ts'e whenya. 

15'Et 'uyoon dune Joseph nayilhti 'ants'i nus et ats'o nus 
Ihelhts'oyalh 'ink'ez dune 'uyulhni, *Di huninta whe 'int'en?" 

16'Et utni, “Sulhutsinke bukunusta whe 'ust'en. Sudini nts'e suba 
khuna-i gha' hun'aih." 

17'Et dune 'utni, “'Utsun whehandil whe' hint'oh. ‘Dothan nts'ez 
uztoodilh, hutni whe er hubudasts'o.” 'Et Joseph whuz buba 
whenanya 'ink'ez Dothan er nabinla 

18'Et 'az de uyalh hitilh'en whe lhahodinla hituzilhghelh-un. 

19'Et 'ulhodutni, “Nyoon nute-un az de uyalh. 

20'Et huwa 'andit ts'uzoolhghelh 'ink'ez tsak'et 'ats'ooneh! 'Ink'ez 
la 'uzdooni', ‘Khuna-i yellhoh,’ uzdooni' la, huwunute-un dahoneh 
subah!" 

21'Et hoonts'i Reuban budants'o 'ink'ez bula k'ehayalhti 'ink'ez 
'utni, ^Aw Ihts'uzoolhghelh." 

22'Ink'ez Reuban 'ubulhni, “Aw buzkaih hoolhtselh junih! 'Ants'i 
njan tsak'et er 'atsoolhtelh, chunt'oh 'uhoont'oh, aw ootalhizohnal." 
'Et de la yoolhyih 'ink'ez dubá ts'un naitoolhtelh, 'inka 'utni. 

23'Et 'uhooja Joseph dulhutsinke bugha ninya whe nyoo dzoot 
huye hayalhti, nyoo dzoot lhelhtsun 'ot'en-i. 

24'Et huyilhchoot 'ink'ez nyo tsak'et 'et ahuyano, nyo tsak'et 'aw 
too hooloh. 





(37.24) 

25'Ink'ez natl'ahudilts'i' 'uhuti'ulh wheni, 'et do hitan'en whe 'az 
de Ishmael whut'enne 'az de hidulh, Gilead ts'e hahandil. Camel 
dunt'i-i khuna-i cha ts'iyawh bulh, bulh buta'whut'en-i, lhai cha 
huyilelh, 'ink'ez balm 'ink'ez myrrh huyulhni, ndunt'i-i cha Egypt 
tse huyutizdla. 

26'Et Judah dulhutsinke 'ubulhni, ^Di suba negha ookat 
neulhutsin ts'uzilhghi 'ink'ez buzkai' ts'untilh'i de? 

27'Anih nyoonne Ismael whut'enne 'az de udulhne, 'enne be buts'e 
ts'oket, 'aw kw'elhts'udolhni, neulhutsin 'unt'oh, 'ink'ez neyust'e cha 
unli.” 'Et bulhutsinke huyoozalhts'ai'. 

28'Et ndunne Medianne 'ooketne 'owhuya hidulh, ert bulhutsinke 
Joseph nyo tsak'et hanahuyalhti 'ink'ez nyoonne Ismail whut'enne, 
enne nat whunizyai (20)silver, 'i k'elha huye 'onket 'ink'ez nyoonne 
Joseph huyilhchoot 'ink'ez Egypt tse whehuyalhti. 

29'Et Reuban nyo tsak'et whuz naoosja 'ink'ez Joseph 'aw nyo 
tsak'et hooloh, 'et dunaih yayidalhch'ul. 

30'Ink'ez dulhutsinke bughu nanja 'ink'ez 'utni, “Duneyaz 'awet 
hooloh suli'! Nts'e subah toosya?” 

31'Et nyoo Joseph oodzoot huyilhchoot 'ink'ez dübe ntsool-iyaz, 'i 
hizilhghi 'ink'ez nyoo dzoot 'i buzkaih hiye tunahuyulhchooz. 

32'Et ndi dzoot Ihelhts'un 'ot'en-i, i bubá hits'u nahuyoolhchooz 
'ink'ez 'uhutni, “Ndi nats'ilhchooz nye' oodzoot tila 'unt'oh k'us 
'awundooh tilah?" 

33'Et nayoolhts'it 'ink'ez 'utni, “Sye' oodzoot 'unt'oh! Khuna-i 
'ants'i yellhoh, aw nawh lhe'hoot'oh Joseph yabe' yidalhch'ul." 

34'Et Jacob dunaih yayidalhch'ul 'ink'ez doso 'i duts'itoh 
nayuzguz, 'ink'ez dusel lhatdzin whe yuk'eninudleh. 

35'Et ooye'ke 'ink'ez ootse'ke cha ts'iyawh k'enahino'ah Kwa 
buten. 'Et hoonts'i 'aw k'enahino'ah ait'oh 'ink'ez 'utni, “Nyo sts'un 
k'ut ts'e tisyalh, sye' ook'eni untislelh.” 'Ink'ez oobá yuk'etso. 

36'Et nyoonne Median whut'enne, vun Kur Egypt tse, nyoon 
Potiphar huyulhni, en ts'un huye 'onket. 'En Pharaoh lhuganne 
moodih, nyo huwunline bumoodih cha unli. 


1 


Judah 'ink'ez Tamar 


3 8 1'Et owhuya whudizulh whe Judah dudulhutsin bughu 
tizya 'ink'ez dune Adullam whut'en-un, Hirah huyulhni, 
'en yughu hato ts'e whenya. 

2'Et nyo Judah Canaan whut'en-un, 'ilhoghun ootse’, en 
yunilh'en, Shua huyulhni, 'ink'ez yughusda 'ink'ez yuchant'inte’. 

3'Et ulchan 'ink'ez duneyaz sulhtsi 'ink'ez boozi' Er yulhni. 

4Doo cha za ulchan 'ink'ez doo cha za dune ooyaz suli’. 'Et boozi' 
Onan yulhni. 

5'Et doo cha za ulchan 'ink'ez duneyaz ooyaz suli'. 'En boozi' 
Shelah yulhni. Chezib keyoh huwhutni-un, 'et nyoon ooba 'et 'ut'en 
whe yulhtsi. 

6'Et Judah duyaz 'udetso-un, en ba ts'eke yughu tidalh ha 
yilhchoot. Ndun ts'eke boozi' Tamar huyulhni. 

7'Et hoonts'i Judah ooye' 'udetso Er, en Moodihti (Yahweh) 
bunalh whe ninta' 'ut'ih, 'ink'ez Moodihti (Yahweh) 'en Er 
yuzilhghi. 

8'Ink'ez Judah en Onan 'uyulhni, “Nyulhutsin oo'at ilhchoot 
'ink'ez ooghu sinda, 'ink'ez nyulhutsin yuk'edutiyalh-un oole' sih.” 

9'Et Onan t'eooninzun 'et ndun-un ts'oodun hotileh de, 'en 'aw 
didut ooyaz lhiloh. 'Ink'ez Er ndai yut'i 'i 'aw oogha ílhtaskulh. 
'Et huwa 'et njan duhooja whe hukw'elh'az dulhutsin oo'at ts'un 
daninya whe yuchantinte' 'Ink'ez ooch'a 'uhooja, 'i yun k'uz ts'e 
whenluz, dulhutsin yuba ts'oodun tit'elh whuch'a. 

10'Ink'ez njan et duja-un, Moodihti (Yahweh) tube whuts'u dutni 
‘inka en cha yuzilhghi. 

11'Et Judah duyas'at Tamar 'uyulhni, “Mba ooyoh er sinda 'ink'ez 
tsandilh za inli, ndun sye' Shelah untiyeh whuts'un." 'Ink'ez 'utni, 
“Doo ka sih dulhutsinke k'un'a daootsah." 'Ink'ez Tamar dubá ooyoh 
tse whuz whutitelh ha whenya. 

12'Et whe nduhooja hukw'elh'az Shua ootse’, en Judah oo'at, en 
dazsai 'ink'ez Judah k'enahinu'ah. 'Ink'ez be 'usbai hat'asne buts'un 
keyoh Timnah 'et, didut 'ink'ez yulh dune Hirah, 'en Adullam 
whut'en, 'en bulh, ndo whuz whe han'az. 

13'Et Tamar hiyulh nahoolnuk, 'uhuyulhni, ^Whunilh'en nzaz, 
Timnah ts'e tiyalh 'usbai hatit'us wheni." 

14'Et nyoo tsandilh naih ye dune unli-i, ye hanaja 'ink'ez ne'dilbal, 
'ink'ez kha'osduz. 'Ink'ez ts'et, Timnah ts'uwhuti-un, er usda. Shelah 
'awet nizyai yunilh'en 'ink'ez 'awhuz oo'at tileh wheni yugha 
Ihiyulhti 'inka. 

15'Et Judah yutilh'en, 'ul'en-un 'unt'oh yuninzun, dunin 
k'e'nilhbal 'et huwa. 

16'Et yughu ninya 'ink'ez 'utni, “Nzih ooste'.” 'Aw nyoon duyas'at 
'unt'oh 'aw t'eoonuszun. 'Et ts'eke 'utni, “Di sgha tan'alh 'et de szih 
tantelh?” 

17'Ink'ez 'utni, “Dube ntsool-i 'ilho 'i nts'o tl'atistelh." 'Ink'ez ts'eke 
'utni, ^Sts'u nahitanyeh eh, sts'otl'atalhtelh whuts'un?" 

18'Et Judah 'utni, “Di suba er ngha oos'alh be nts'un 
nahitasyeh-i?" 'Et nyoon ts'eke 'utni, *Nyoo latult'o nyoozi' be, 
'ink'ez nyoo tuz nintun-i cha." 'I ts'iyawh yugha ininla 'ink'ez yuzih 
inte' 'ink'ez ulchan. 

19'Et dudinya 'ink'ez 'uts'un whenya. Dunin k'einizbal-i cha 
k'unaitilhbalh, 'ink'ez doo cha tsandilh unli-i naih ye naja. 

20'Ink'ez Judah dobe ntsool-i dut'eke Adallam whut'en-un, en 
whuz yuts'u wheyalhti ts'eke 'ink'ez ye yuts'u nahizya-i cha 'et 
hoonts'i 'aw nayolhtelh ait'oh. 

21'Et nyoonne et whudune'ne buboodulhkut, *Nyoon 'ul'en-un, 
nyoo ti whuzih usda-un, ntse whenya?" 'Et 'uhuyulhni, “Aw njan 
'aw 'ul'enne hooloh whe' hoont'oh." 

22'Ink'ez Judah ts'un naoosja 'ink'ez 'uyulhni, “Aw naoostelh 
ait'oh 'ink'ez nyo et whut'enne enne 'uhutni, "Aw nyo 'ul'enne 
hooloh,’ hutni.” 

23'Et Judah 'utni, “Whute, duba yoolhchoot, ndi doo ka sih 
yooya ts'oole'. Ndi dübe oots'otl'ayisti 'ink'ez aw nalhilhtel." 

24'Et whudizulh whutoh ta sanun inle' at'en, er Judah hiyulh 
nawhulnuk, “Tamar nyas'at 'ul'en-un na'dudalhtsi 'ink'ez 'ul'en whe 
ulchan." "Er Judah 'utni, “Tenulhtih 'ink'ez hidolhk'un!" 

25'Et tenhinilhti whe et duzaz yuts'o tl'ahunin'ai, “Ndi mbe dune 
oowuzchan-un, 'en ooch'e' 'unt'oh, ndi latult'oh, boozi' be tl'oolhyaz 
'ink'ez tuz cha.” 

26'Et Judah 'utni, “A, sch'e' 'unt'oh. Sanus ts'ih'un ne'ut'en, aw sve 
Shelah oogha Ihuyustel er huwa.” 'Ink'ez 'on 'at 'aw t'enalhinidzil. 

27'Et 'awet whudizulh whe 'awet 'ulhtsi whe nane ts'oodunne bulhtsi. 

28'Et nyo 'awet whe bulh utiltsut whe ilhoghun 'en oola cho 
iltsai. 'I nyoo ts'eke yughunli-un 'ugha batse' dulk'un-i, i yulasga ye 
yulchuz 'ink'ez 'utni, “Ndun en 'udechoo whuzdli." 

29'Et 'uhooja dulayaz 'udun nenadilni whe bulhutsin 
ookwatselhuhoodli whe 'en cha whuzdli. 'Et nyoon ts'eke 'utni, 
“Dainja whe 'inja! Whuzinli nyunch'oh za mba 'uhoont'oh!" 'Et huwa 
'en boozi' Perez huyulhni. 

20 Hukw'elh'az bulhutsin whuzdli, er nyoon gha batse' dulk'un-i 
oolasga be yulchuz, en Zerah huyulhni. 


Joseph en keyoh Egypt er 'ulhna suli' 


39 l'Andit whe Joseph ntsun Egypt Ge whehiyalhti, 'ink'ez 

Potiphar, en budayi cho Pharaoh Ihuganne en huba 
ne'duni’, en 'ilhoghun bumoodih unli, en Egypt whut'en en yonket. 
Ishmael whut'enne ts'un en nts'un whehuyalhti. 

2'Et Moodihti (Yahweh) Joseph yulh 'unt'oh 'ink'ez tube soo din'a 
suli. Nyoon Egypt whut'en oomoodih yinli-un en ooyoh usda. 

3'Ink'ez oomoodih yunilh'en 'ahoolhyiz Moodihti (Yahweh) yulh 
unt'oh 'ink'ez oolak'ez tsiyawh be unzoo yulhtsi. 

4'Ink'ez Joseph tube ooba yinzoo 'ink'ez yuba 'ut'en. 'Et ooyoh 
dulcho whumoodih unli yulhtsi, 'ink'ez ndai la yut'i-i cha ts'iyawh 
yula k'enyanla. 

5'Et yoh moodih yulhtsi er whuts'un 'ink'ez ndai la yuti'-i cha 
tsiyawh yutl'ayanla. "Er huwa Moodihti (Yahweh) nyoo Egypt 
whut'en ooyoh dilhts'ine soo hoonzoo-un bugha whults'ut. 'Ink'ez 
ndai la yuti-i cha, yoh yut'i-i cha 'ink'ez ootl'o k'uz cha yut'i-i, 
ts'iyawh Moodihti (Yahweh) soo hoonzoo-un oogha whults'ut. 

6'Et ndai la yut'i-i, ts'iyawh Joseph yula k'eyanla, 'aw didut 
t'eoonuszun di ut'i, ut'alh-i yu'alh-i, 'i yu'alh. Ink'ez Joseph 
dunezoo', ooyust'e dulcho whe unzoo, soo 'ot'en cha 'unt'oh. 

7'Et hukw'elh'az whudizulh, 'et nyoon oomoodih oo'at, Joseph 
en yuka' ninzun hukw'un'a yunilh'en 'ink'ez 'uyulhni, “Schan 
t'esinti." 

8'Et hoonts'i yuch' tse disnih, 'ink'ez nyoon oomoodih oo'at 
uyulhni, “Whunilh'en smoodih aw njan yoh dast'en er t'eoonuszun. 
Ndai la yut'i-i cha ts'iyawh sla k'eyanla. "Er 'ink'ez ndi yut'i, 'i 
ts'iyawh stl'ahonla slak'ez ts'e. 

9'Aw njan yoh 'aw sanus 'ulchone hooloh. 'Aw hoonli cha sch'a 
nulhonulh'. 'Et 'andit nyun en oo at inli, er huwa nts'en'a utisnelh 
Ihe'whulcho-un, lhe'whultsi'-un er 'utisnelh 'ink'ez Yak'usda ooch'az 
lubeshi nedutasdalh?” 

10'Et dzin totsuk yulh yalhduk, ert hoontsi 'aw lhidusts'o, yuchan 
t'eoote' yulhni. 

11'Et 'uhooja ob whuya whudizulh aren, er Joseph yoh ts'e 
whenaja 'utit'elh huba, dune cha yoh hooloh. 


1 


1 


1 

12Ts'eke yunaih yilhchoot 'ink'ez 'uyulhni, “Schan t'esinti!” Ndi 
naih yoontun-i, 'i yoontun whe vucha tilhgai 'ink'ez az telgai. 

13'Et ndi oonaih oolak'et yulhchooz, nyoon ts'eke yunilh'en, en 
cha 'az whelgai. 

14Nyoonne dune enne whuyoh dunene buts'ahanyih 'ink'ez 
'ubulhni, *Whunulh'en, ndun Hebrew whut'en-un en neghi nilhti 
neghodloh ha, 'ink'ez yoh daninya 'ink'ez duchan t'eooste' sulhni, 
'ink'ez tube cho 'asuzdzul! 

15'Et awer hisyih et sudants'o whe er 'ink'ez uso, ndi oonaih 'i 
ndi slak'ez yula ditni 'ink'ez 'az whelgai!" 

16'Et ndi naih yoontun, Joseph oomoodih dananja whuts'un 
yoontun, 'ink'ez yulh yatilhduk. 

17'Ink'ez 'uyulhni, *Nyoon Hebrew dune ba 'ut'en-un njan 
danilhti-un, szih neninya 'ink'ez sghudloh. 

18'Et ooch'a 'azdzul whe ndi oonaih 'i szih yula ditni 'ink'ez az 
whelgai." 

19'Et Joseph oomoodih whulh 'udants'o ndi khuni yudants'o oo'at 
daja yulhni la, “Mba 'ut'en-un njan er dusinla,” er hunilch'e. 

20'Et Joseph oomoodih yilhchoot 'ink'ez dune 'ahudin'ai-un, 
ndet lerwe be 'ulhnane 'adinlane, er ayan'ai, 'ink'ez nyo tsak'et et 
'adin'ai. 

21'Et hoonts'i Moodihti (Yahweh) Joseph yulh 'unt'oh, 'ink'ez 
yugha te'ninzun, nyo 'adin'ai-un humoodih en yuba unzoo sul. 

22'Ink'ez nyo tsak'et 'ahudinla-un humoodih, nyo 'adinlane 
ts iyawh Joseph tl'abanla. Nts'oh dahut'en-un er Joseph ba 
'uhoont'oh. 

23'Et nyo 'ahudinla-un whumoodih, Joseph ndai la yughana-i 'aw 
Ihinilh'en, Moodihti (Yahweh) yulh 'unt'oh 'et huwa. 'Ink'ez ntsoh 
daten ndai la yughana ts'iyawh Moodihti (Yahweh) dizti' yulhtsi. 


Adinlane buba nute 


4 0 1'Et hukw'elh'az 'et nduhooja whe ndunne Egypt whutenne 
lerwe ooyoh 'uhut'en, dayi ne'ut'en, 'ink'ez nyo yoh lhes 
ulht'es-un cha, bumoodih lerwe hiba dzoh 'uja. 
2'Ink'ez lerwe Pharaoh en ndunne nane yuba ne'ut'enne, enne 
dayi ne'ut'en 'ink'ez dayi 'ulht'es, enne tube whe bubulh hunilch'e. 
3'Ink'ez nahult'oh 'aban'ai, nyoon Pharaoh Ihuganne oodayi cho 
ooyoh, 'en tl'abalhti, Joseph 'adin'ai-un 'et. 

^'Ink'ez nyo Pharaoh Ihuganne oodayi cho, Joseph en tl'abalhti 
'ink'ez buba ne'ut'en. 'Ink'ez 'atsul er ahudan'a'. 
5'Et nyoon yoh 'ut'en moodih 'ink'ez nyoon lhes ulht'es-un lerwe 
ba 'ut'enne nyo 'ahudin'ai, nahult'oh nuhuztez, 'ilhe 'ulhdzis za, 
lhelhts'un un'a nuhuztez. 
6'Ink'ez Joseph bugha daninya bundada’, 'ink'ez bunilh'en, 'ink'ez 
nahult'oh ni hinli. 
7'Et Pharaoh oomoodihne hubulh 'uhut'enne 'ubulhni, “Di ha 
'uht'oh nohdzi unduda 'andit dzin?” 
8'Ink'ez 'uhuyulhni, “Nanilt'oh 'andit 'ulhdzis nusítez 'ink'ez daja 
ni whe 'utni-un, 'aw nedoni'ne hooloh." 'Ink'ez Joseph 'ubulhni, 
“Ndet huwa et nusuhtez-un, Yak'usda en za iloh lakw ba 'uhoont'oh. 
T'ewhuntihzeh hukwa' nuzun de, sudühni." 
9'Et nyoon yoh 'ut'en moodih, Joseph daja la nusuti 'et yadani' 
'ink'ez 'utni, ^Whunilh'en njan nuste-un 'ants'i duchun 'i sbut 
nadan'a. 
10'Et ndi duchun 'i ta oozooschum hoonli 'ink'ez oots'u 
ha'nulhyeh. Oots'aha' nalhyai 'ink'ez mai ts'ekoo too' huyilh'i, i mai 
'i oots'aha inalhyai. 

11'Ink'ez Pharaoh oolubot 'i sla k'es'ai 'ink'ez nyoo mai uschoot 
'ink'ez nyo Pharaoh oolubot er dunisni 'ink'ez Pharaoh oola 
k'eyiskai." 

12'Ink'ez Joseph 'uyulhni, “Daja ni whe 'utni nyudutasnelh. Ndi 
ta 'uzooschum 'i tat dzin 'unt'oh. 

13Tat dzin inle' de, Pharaoh whutso da' daint'en la, 'et 
nenyanutalhtelh, ntsi ndo 'uyutilelh ink'ez oolubot 'i ootl'aitankalh, 
whutso dai dailh'en lah ba 'int'en da. 

14'Et hoonts'i snaoolnih awer mba soo hooja de, 'ink'ez sts'un 
onzoo', Pharaoh sba oobulh yaoolhduk 'ink'ez njan tenaoosja". 

15'Alha Hebrew whut'enne bukeyoh et whuts'un sgho ndunist'i 
whe 'ust'oh. 'Aw hoonli Ihe'usnel whe njan 'aw 'asuhoo'alh huba 
Ihe'hoot'oh." 

16'Et nyoon lerwe ba lhes ulht'es-un, nyoon 'onghun-un huwu 
nusuti-un hoonzoo, 'et Joseph 'uyulhni, *Si cha whuz un'a nususti 
'ink'ez njan ert ta Ihyul Ihests'ai, 'i stsi k'usla. 

17'Udedo telh 'i Ihelhdoh-i lhes sut'e-i te, 'i Pharaoh ba 'unt'oh, 
'ink'ez dut'aiyaz ndo stet k'uskai whe ts'iyawh huyan’al.” 

18'Et Joseph 'uyulhni, “Daja ni whe 'utni nyudutasnelh. Ta telh, 'i 
tat dzin 'unt'oh. 

19 Tat dzin inle', er Pharaoh ntsi 'i nch'a ndo 'itilelh, 'ink'ez 
duchun k'ez er nze'tigus 'ink'ez dut'ai 'i nyust'e hiti'ulh.” 

20'Et 'uhooja whulh tat dzin inle' whe, 'et Pharaoh whuzdli 
dzin 'ink'ez dune ghu nusuya duba 'ut'enne ba, 'ink'ez nyoon yoh 
huwunli, 'ut'en ghunli-un whumoodih, 'ink'ez nyoon lhes ulht'es-un 
bulh, 'enne butsi do 'uyinla. 

21'Et ndun 'ut'en moodih yilh'i-un, cha za et nenainilhti 'ink'ez 
lubot 'i Pharaoh oola k'eyan'ai. 

22'Et hoonts'i nyoon lhes ulht'es-un, 'en yuze'uzguz, Joseph daja 
yulhni la whuz 'un'a. 

23'Et hoonts'i nyoon 'ut'en moodih-un, 'aw Joseph 
yunaoodilhnoh. 


Lerwe Pharaoh 'awet nusuti 


41 1'Et 'uhooja soo nat yus k'ut inle' whe Pharaoh nusuti, 
'ink'ez whunilh'en, 'ukoh taba usyin er huwun nusuti. 
2Khuntsul er nyo 'ukoh Ihtak'ant'i musdoos 'i too halghaz, 
nilhk'a 'unt'oh unzoo 'ink'ez nyo tl'o k'ut 'et 'u'alh. 

3'Et whunulh'en, 'uyoo musdoos Ihtak'ant'i 'i cha yunilh'us, 'ukoh 
tse hailh'az. Ntsi' 'ink'ez oodanusugi 'ink'ez nyo 'uyoo musdoos 'i 
yuzih taba nudilhya. 

^'Ink'ez nyoo musdoos ntsi-i oodanusagi-i, nyoo Ihtak'ant'i 
musdoos nilhk'a nzoo-i, 'i ts'tyawh yan'alh. 'Et Pharaoh ts'enandzut. 

5'Et doo cha nanisti er whulhnat nusuti. Khuntsul Ihtak'ant'i 
nyoo hunuyeh, lhes te, ooghu hoonli-i, 'i 'ilho hanalhyai-i, 'i yuts'u 
hanalhyai ncha 'ink'ez nzoo. 

6'Et 'ink'ez lhtak'ant'i dindot-iyaz ndaz nilhts'i be 'utsi' suli’, 'i 
hukw'elh'az hanalhyai. 

7'Ink'ez nyoo Ihtak'anti hanalhyai-i, 'i nyo Ihtak'ant'i nzoo cha 
'unt'oh 'ink'ez ncha, 'i yan'alh. 'Et Pharaoh ts'eninzut 'ink'ez alba 
nusuti. 

8'Et 'uhooja bundada' ndi ooyughi tube 'uts'un un'a ooba 'uhooja, 
ink'ez Egypt whut'en keyoh-un mbene ne'dulhdeh cha 'ink'ez 
mbene la whunihne cha, 'enne buka' dani' 'ink'ez Pharaoh daja la 
nusuti-un et hubudani' 'Ink'ez ts'iyawh 'aw gak ndet 'uhoont'oh-un 
et aw Ihuhidusnih, t'ehonuszun. 

9'Et nyoon yoh 'ut'en moodih-un, 'en Pharaoh yulh yailhduk 
‘ink'ez 'uyulhni, ^Andit dzin whe tank'us 'ust'oh-un et whunaznih. 

10'Et Pharaoh yuba 'ut'enne bubulh hunilch'e' 'ink'ez si 'ink'ez Ihes 
ulht'es-un moodih cho bulh nanilt'oh whe nyo Pharaoh lhuganne 
budayi cho ooyoh, en zih 'anean‘ai. 

11Nanilt'oh nusítez 'ilhe 'ulhdzis 'ink'ez whenich'oh nek'un'a 'et 
nusitez nanilt'oh. 

12'Et nyo 'ilhoghun Hebrew chilhyaz, en nebulh 'adin'ai nyo 
Pharaoh Ihuganne budayi cho, en ba ne'ut'en-un, 'ink'ez en dato" 
'jnk'ez nedani' nusitez-un, ts'iyawh nedani'. 

13'Ink'ez er 'uhooja nts'en'a lah nedani' nusitez-un, whuz un'a 
'uhooja. Si njan se'ut'en et nenasunilhti 'ink'ez nyoon yuze'uzguz." 

14'Et Pharaoh, Joseph yuka' dani’ 'ink'ez 'ahoh yughu dahinilhti. 
Na'dunidzo cha 'uja 'ink'ez dunaih cha lhk'enaidanla, 'ink'ez 
Pharaoh yughu ninya. 

15'Et Pharaoh en Joseph 'uyulhni, “Nususti 'ink'ez aw dune 
sudoni'ne hooloh. Dasja whe 'ust'en nyun nyulh 'udasts'o 
t'eooninzun, dune nutes-un 'ink'ez hubudini." 

16'Et Joseph 'en Pharaoh 'uyulhni, ^Aw si syo ts'e 'ilho 'uhoont'oh. 


$3! 23 


Yak'usda en la Pharaoh hoonzoo hukw'un'a yudoni'. 

17'Et Pharaoh en Joseph 'uyulhni, ^Whunilh'en, nuste whe 'ukoh 
taba susyin er huwun nususti. 

18 Khuntsul Ihtak'ant'i musdoos 'i tooz hail'az. Nzoo cha 'unt'oh 
'ink'ez nilhk'a cha 'unt'oh, 'ink'ez nyo tl'ok'et er 'u'alh. 

19'Et whunilh'en, 'uyoo musdoos 'i yunilh'us. Telen 'ink'ez 'utsi' 
'ink'ez oodanusugi, aw whutsoda' ndultsi'-un lhuzis'en Egypt 
whukeyoh 'et. 

20'Ink'ez nyoo danusugi 'ink'ez 'utsi-i musdoos, 'i nyoo lhtak'ant'i 
'udechoo hailh'az-i nilhk'a-i ts'iyawh yan'alh. 

21'Et nyoo musdoos ts'iyawh yan'al, 'aw dune t'eooninzunne 
hooloh nts'en'a ts'iyawh yan'al. Whutsoda' dant'oh la, 'utsi' et za 
'edunt'oh. 'Et ts'enuszut. 

22'Ink'ez cha nuste-un, khuntsul lhtak'ant'i Ihes Kurt, 'ilho 
hanuye'-i, 'i nyus de haki tube nzoo 'ink'ez dincha cha 
'unt'oh. 

23'Et whunilh'en, Ihtak'ant'i nyoo mai hunuyeh-i dindat 'ink'ez 
ndaz nilhts'i-i be ninta 'unt'en, 'i hukwelh'az 'i haki. 

24Nyoo Ihtak'ant'i 'utsi-i dindat-iyaz, 'i nyoo 'udechoo Ihtak'ant'i 
dincha-i ts'iyawh yan'al. 'Ink'ez nedulhdehne budasni' er hoonts'i 
'aw daja ni whe 'utni 'aw sulhodinel." 

25'Et Joseph 'en Pharaoh 'uyulhni, *Ndi Pharaoh ooghun 
nusinti-i, 'ilho za unli whe 'unt'oh, Yak'usda (Elohim) Pharaoh en 
wheinilhtan datinelh lah. 

26 Nyoo musdoos Ihtak'ant'i nzoo-i, 'i Ihtak'ant'it yus k'ut 'unt'oh. 
'Ink'ez nyoo hanalhyeh-i Ihtak'ant'i nzoo-i, 'i cha Ihtak'ant'it yus k'ut 
'unt'oh. 'I 'ilho be nusinti whe 'int'oh. 

27'Ink'ez Ihtak'ant'i musdoos daningi 'ink'ez 'utsi-i, nyoo musdoos 
unzoo-i yuk'elh'az too hailh'az-i, i cha Ihtak'antit yus Kurt 'unt'oh. 
'Ink'ez ndi hananyai-i Ihtak'ant'i ndaz nilhtsi whe 'utsi' suli'-i, i cha 
Ihtak'ant'i yus k'ut dai whutaleh-i, 'i 'unt'oh. 

28Ndi 'i Pharaoh ooghun bulh yasduk, Yak'usda (Elohim) 
Pharaoh wheinilhtan datit'elh-un. 

29 Tube Ihtak'ant'it yus k'ut soo ts'iyaitsuk Ihai hoonli whe et 
Egypt yun k'ut whutaleh. 

30'Et hoonts'i, hukw'elh'az Ihtak'ant'it yus k'ut 'et dai whutaleh 
'ink'ez daltsuk iloh hoonli inle', Egypt 'et dune whunaoodutilnoh 
'ink'ez nyoo dai yun dulcho gak yutilhtselh. 

31Lhai hoonli-un nyo yun k'ut whunaoodutitnoh nyoo dai niz de 
dutizulh tube hoontsi' whutaleh. 

32'Ink'ez Pharaoh oonusute nat 'et hidani', Yak'usda (Elohim) 
'uhoonla er huwa. 'Ink'ez 'atsulyaz inle' de, et de Yak'usda (Elohim) 
'et nduwhutalelh. 

33 “Et huwa Pharaoh soo dune 'unt'oh-un, whunih-un, en 
'uhutayoolhtelh 'ink'ez Egypt yun Kur ndulcho whe whumoodih 
yoolhtselh. 

34'Et Pharaoh 'et doneh dune moodihne ndulcho whe yun 
Kurt er 'utahaboolelh. Ndai la 'uhuyulh'en-i, ts'iyawh ilhoh 
kwulai' (5) 'ul'en-i ts'iyawh 'ilhunahuyolelh lhtak'ant'it yus k'ut 
whuts'un. 

35'Ink'ez ndai la ut'alh-i 'i cha nyo ho hoonzoo'-un 'ulya-i, 'i 
tsiyawh 'udun nehuyolelh. Pharaoh en whumoodih hoole', 'ink'ez 
ndi t'alh-i nyo ho Ihelhdoh keyoh whuti, et az oola'. 

36'Et de ndi ut'alh-i 'i ts'iyawh er tilalh, ndet la lhtak'ant'it yus 
k'ut dai whutalelh, 'et wheni Egypt 'et za tilalh. Doo ka la nyo dai 
whuzdli' de, dune yaoodlah er whuch'a." 

Joseph huba ne'duni' suli' 


37'Et ndi khuni Pharaoh 'en ooba hoonzoo 'ink'ez yuba 'ut'enne 
cha buba hoonzoo. 

38'Ink'ez Pharaoh duba 'ut'enne 'ubulhni, ^Aw njan ndunt'oh- 
un dune naoots'olhtelh ait'oh, Yak'usda (Elohim) ooyughi bulh 
'unt'oh-un?” 

39'Et Pharaoh, Joseph 'uyulhni, “'Et 'alha Yak'usda ts'iyawh njan 
whunyunilhtan. 'Aw nyun dult'ohne whunihne hooloh. 

40 Syoh et ndulcho whumoodih tanleh. Nyun daja dini, whuz 
un'a sdune'ne cha ne'hutit'en. Njan lerwe kw'uts'uzda cho k'ususda- 
un, et awer za nyando 'utist'elh.” 

41'Ink'ez Pharaoh Joseph 'uyulhni, “Whunilh'en, Egypt yun k'ut 
nduwhulcho-un et whumoodih tanleh nyuzusi.” 

42'Et Pharaoh dulasgayaz latult'o nidil'ai-i, i ts'ahayit'ai 'ink'ez 
Joseph oola 'i yuneidan'ai. 'Ink'ez soo naih dizti-i nzoo-i be dune 
yulhtsi 'ink'ez gold 'unt'oh-i ulh'ool-i, i yuts'ilchun neidanla. 

43'Ink'ez bulh nanki nyoo luwagin huyilh-i, chariot huyulhni, 
ndai la yut'i-i, 'i ye noya' yulhni, 'ink'ez ntso uyalh-un en dugwut 
nyo yuntootsih yubut 'ink'ez Egypt yun k'ut nduwhulcho whe 
whumoodih unli yulhtsi. 

44'Ink'ez cha Pharaoh, Joseph 'uyulhni, “Pharaoh 'ust'oh. Au 
nyun a'ah lhduzinih de, 'aw dune dula cha do huyolhchoot 'ink'ez 
duke cha do 'uhuyooleh-un hooloh.” 

45'Ink'ez Pharaoh, Joseph yoozi' yugha din'ai, Zaphnath-Paaneah 
yulhni. 'Ink'ez oo'at yole' ha Asenath, Poti-Phera, On whulubret 
ootse', en yugha inilhti. 'Et Joseph nyo Egypt yun Kur ndulcho whe 
nuya. 

46 Joseph tat whunizyat (30) be yus k'ut Pharaoh Egypt whulerwe but 
inyin whe 'ink'ez Joseph nyo tenanja 'ink'ez Egypt keyoh ndulcho whe nuya. 

47'Et nyo Ihtak'antit Ihai hoonli, ts'iyai Ihai hoonli-un 'owhuya 
whudizulh whe. 

48 Ndai la ut'alh-i Egypt yun Kut hoonli-i, ts'iyawh nayalhdzoo, 
'ink'ez keyoh whuti totsuk neininla. Ndai la hanuyeh-i cha ts'iyawh 
keyoh whuti totsuk 'et neininla. 

49 Joseph hanuyeh-i ut'alh-i Ihai yulhtsi, yatoo taba sai k'un'a et 
'ultsuk-i, 'udek'ez awer 'ulhto-un cha 'etsul 'udija 'aw yoolhto ait'oh 
et huwa. 

50'Ink'ez Joseph nyo dai whutaleh whutso, et nane duneyaz ooye' suli’. 
Nyoon ts'eke Asenath, Poti-Phera ootse, On bulubret, en yughu bulhtsi. 

51 Joseph 'en 'udetsoh whuzdli-un, 'en Manasseh yulhni: 
“Yak'usda (Elohim) nts'en'a la te'iz'en 'ink'ez sba ooyoh cha 
whunaoodiznoh 'inka." 

52'Ink'ez whulh nat ooye', en Ephraim yulhni: “Njan yun k'ut 
dzoh nusuzut inle', 'andit whe Yak'usda (Elohim) 'en sba whulai 
whulhtsi et huwa.” 

53'Et Ihtak'ant'it yus k'ut ts'iyai tsuk Ihai dai hooloh-un, Egypt 
yun k'ut 'et etsul 'uhooja. 

54'Ink'ez Ihtak'ant'it yus Kurt dai hoonli-un whe' whudit'en. 
Joseph daja ni la whuz un'a, ndulcho whe dai whuzdli' 'Et hoonts'i 
Egypt yun k'ut 'et ut'alh-i hoonli. 

55'Et tube 'awet Egypt dai whuzdli' whe Pharaoh 'en dune hits'un 
tedudlih ut'alh-i ha. 'Et Pharaoh hubulhni, “Joseph ootsohdulh. 
Daja nohulhni la er nduht'en.” 

56Ndi yun k'ut ndulcho whe dai whuzdli' 'ink'ez Joseph 'uzdla 
bayoh Egypt 'et dahadanla. 'Ink'ez Egypt whut'en ye buts'e 'ooket. 
Tube dai be oonujut suli' Egypt yun k'ut.. 

57Yun k'ut totsuk whut'enne 'enne Egypt yun k'ut whuz Joseph 
hits'un Ihgha dindel, hanuyeh hootakulh ha. Dai cho 'i yun k'ut 
nduhoolhcho whe be 'uhooja 'et huwa. 


Joseph bulhutsinke Egypt ts'e whehandil 


4 2 1'Et Jacob yun Kut Egypt er Ihes mai' hoonli whunilh'en er 
duye' 'ubulhni, “Di ha 'ants'i Ihunulh'en?” 

2'Ink'ez et 'utni, “Egypt et Ihes mat hoonli et whulh 'udasts'o, whuz 
uhdulh 'ink'ez et neba 'oohk'et et de sih ts'uhoona' 'ink'ez yats'ilhosdla. 

3'Et Joseph bulhutsinke whunizyane, Egypt tse whenandil Ihes 
mai' hootakulh ha. 

^'Et hoonts'i Jacob 'aw Joseph bulhutsin Benjamin, 'en 'aw bubulh 
whelhuyilh'alh, “Doo ka sih hoontsi'-un bulh 'uhoneh,” ni 'inka. 

5'Et Israel ooye'ke whuz lhes mai' hootakulh ha whuz whehandil, 
Canaan 'et cha dai hoonli 'et huwa. 

6'Et Joseph nyo usda-un dulcho whe bumoodih unli. 'En za ndi 
Ihes mai' ye 'ooket keyoh whudune'ne ts'un. 'Et Joseph bulhutsinke 
whusahandil 'ink'ez hibut soo yooyo cho yo 'uhuntutsulh 'ankw'us 
yun nonut'a whe. 


» 

7'Et Joseph dulhutsinke bunilh'en 'ink'ez naboolhts'it, 'et 
hoonts'i t'ebunuzun hukw'un'a ne'ut'en 'ink'ez khuni ulhtus 
'i be bubulh yalhduk 'ink'ez 'ubulhni, “Nts'ez de hahdil?" "Pr 
'uhutni, “Canaan yun k'ut ts'e hats'andil t'alh-i ts'ootakulh 
ha." 

8'Et Joseph dulhutsinke naboolhts'it 'ink'ez didut 'aw 
nalhuhuyoolts'ulh. 

9'Et Joseph nts'en'a la bughu nusuti-un 'et whunalnih 'ink'ez 
'ubulhni, ^Nunut'i'ne 'uht'oh! Dats'int'oh la tets'ul'en neuntilh'elh ha 
'uhja, ndiz tihdil.!" 

10'Et 'uhuyulhni, “'Awundooh nemoodih, mba 'ut'enne njan 
ut'alh-i hootakulh ha 'uhuja whusahandil. 





Genesis in Central Carrier, Canada. 1st ed. € 2011, Wycliffe Bible Translators, Inc. 


101 Soo 'Udechoo Whe'whudit'en-i 42 


11 Ts'iyawh 'ilhoghun dune ooye'ke za 'uts'int'oh, aw dune 
'undunut'ihne Ihts'iloh. Mba 'ut'enne aw nulhdulh'enne iloh 
'uhint'oh." 

12'Et hoonts'i 'ubulhni, *Awundooh! 'Et hoonts'i njan dats'int'oh 
la tets'ul'en, er whuntilh'elh ha 'uhja!? 

13'Et 'uhuyulhni, ^Mba 'ut'enne 'enne whunizyane 'on 'at nane 
Ihulhutsinke hinli. 'lhoghun dune za ooye' Canaan whut'en-un, 
'udekoh-un en uba yuzih netl'adida’, 'ink'ez 'ilhoghun cha hooloh 
suli' inle'.” 

14'Et hoonts'i Joseph 'ubulhni, “Daja dusni la, et alba 'udusni, 
nulhdulh'enne unli whe 'uht'oh! 

15 Ndiz un'a et ootalhdzih. Pharaoh ye khuna-i njan aw whuch'a 
nalhtuzihdulh, 'udek'oh-un nohulhutsin whusainya de za. 

16'Ilhoghun whuz nalh'alh 'ink'ez 'adek'oh-un nohulhutsin 
whusayoolhtelh. 'Ink'ez nohni 'adutilalh, er de nohghun ootalhdzih 
ts'ih'un un'a 'uduhni tilah. Pharaoh ye khuna-i be nulhdulh'enne 
uhli tilah 'uht'oh!” 

17'Et tsiyawh 'abanla tat dzin whuts'un. 

18'Et Joseph 'ubulhni whulhtat dzin-un, ^Et nduhneh 'ink'ez 
hoohna’, Yak'usda (Elohim) be nuzjut er huwa. 

19 Ts'ih'un dunene uhli de, nohni nohtoh 'ilhoghun en 'adoo'a' 
'ink'ez nohni lhes mai’ bulh whuz nohyoh (se nahdulh. 

20'Ink'ez 'udek'oh-un nohulhuts'in, en sba whusalhtih. 
Nohghuni ootalhdzih 'et huwa 'ink'ez 'aw yaoohdlah ait'oh." 'Inka 
'et nduhuja. 

21'Et 'ulhodutni, ^Alha nek'ehoonkatne ts'inli. Neulhutsin 
oozul nets'utedudlih inle' 'ink'ez 'aw Ihts'udits'il, et huwa njan 
nek'ehoolts'ut." 

22'Ink'ez Reuben bubulh yatilduk 'ink'ez 'ubulhni, ^Aw lakw 
Ihunodusnel inle"! ‘Ndun duneyaz oots'un ninta 'ooht'en junih!’ 
nohdusni, 'ink'ez aw lhusoozulhts'ai. "Er huwa whunulh'en buzkaih 
'awet nets'un hukwa' whutni.” 

23'Et hoonts'i 'aw t'ehonuszun Joseph t'ewhuninzun, 
yuba yalhduk-un 'en yuba yalhduk whe bubulh yalhduk 'et 
huwa. 

24'Ink'ez buch'az nalh'a 'ink'ez intse. 'Et doo cha buts'un 
nalh'a bubulh yalhduk 'ink'ez Simeon yilhchoot 'ink'ez bubut 'et 
yulhghel 

Bulhutsinke Canaan ts'e whenahidil 


25'Et Joseph 'ubulhni, 'uyoonne dune ndi 'e'uzdla-i ts'tyawh 
lhes mai' be buba idulhbun 'ink'ez ndai la hik'elha hitilhtselh-i, 'i 
tsiyawh sooniya 'e'uzdla-i be nayuhdzai' 'ink'ez nahidutilyelh-i cha 
butl'ahle. 'Et whuz un'a 'ubinla. 

26'Et nyoo budonkey cha ts'iyawh hit'una'uzdla lhes mai' be 
'ink'ez whenahidil. 

27'Et nahunina 'ilhoghun nyoo 'e'uzdla-i k'unayan'uk, nyoon 
dughuna' yugha' ti'alh ha, nehunina-un soo 'udedo nyoo sooniya 'et 
usdzai yutilh'en. 

28'Et dulhutsinke 'ubulhni, “Szooniya stl'anahuyan'ai, njan et 
'unt'oh, s'ezdla-i bet! 'Et budzin soo ts'ih'un yo 'uja 'ink'ez hunilhjoot 
'ink'ez 'ilhodutni “Dahoont'oh-un er Yak'usda (Elohim) negha 
oonin'ai?" 

29'Et Jacob dubá 'en hits'u naoosdil Canaan yun k'ut, 
'ink'ez hiyulh nahoolnuk nts'oh te bubulh dahoot'en-un 
‘uhuyulhni, 

30 “Mbene la nyo yun whumoodih unli-un, tubeh khuni duts'un 
'i be nebulh yalhduk, 'ink'ez nulhdulh'enne keyoh honilh'en ooba 
le'ts'int'oh. 

31'Et hoonts'i 'uts'utni, ‘Ts'ih'un dunene ts'inli, aw nulhdulh'enne 
Ihts'iloh. 

32Whunizyane on ‘at nane lhulhutsinke ts'inli, 'ubá ooye'ke 
'uts'int'oh. TIhoghun hooloh suli', 'ink'ez 'udek'oh-un en 'ubá yuzih 
usda, Canaan vun k'ut et ts'utni. 

33'Et dune nyo keyoh whumoodih unli neulhni, ‘Njan whe 
la tsih'un dune uhli t'eoonoohzeh, 'ilhoghun nohulhutsin njan 
nenulhtih, 'ink'ez ut'alh-i nohyoh ts'e t'alh-i hooloh ts'e nahlelh 
'ink'ez nahdulh. 

34'Ink'ez 'udek'oh-un nohulhutsin, ndiz toolhte' 'Et de la 
t'eoonooszin 'aw nulhdulh'enne Ihuhloh, ts'ih'un dune uhli 'ink'ez 
ndun nohulhutsin nohtl'anatistelh 'ink'ez njan er sih obket "7 

35'Et 'uhooja, du'ezdla-i huye ha'alhkat whe 'ilhoghun dune 
buzooniya yuk'elha yulhtsi-i, ' be 'uzdla-i be yuzdzai er hitilh'en. 
Bubá cha yunilh'en. Tube hunilhjoot. 

36'Ink'ez Jacob bubá 'ubulhni, “Tube ts'odi suzulhtsi nohtoh. 
Joseph 'en hooloh suli', Simeon cha hooloh suli', 'ink'ez 'andit 

Benjamin en natilhtelh hukwa' nuhzun. 'I ts'iyawh sdach'e 
'uhoont'oh.” 

37'Et Reuben duba yulh yatilhduk 'ink'ez 'uyulhni, “Sye'ke 
nahult'oh bubuzolhghelh 'aw Simeon nts'u nalhtustel de. Sla 
k'elhtih 'ink'ez whusunaoostelh lah." 

38'Et hoonts'i 'uyulhni, ^Aw sve nohbulh too'as ait'oh. Ndun 
nohulhutsin 'en dazsai. Dich'oh 'et ndun sye' hoonli bulh 'uhooja de 
uhdulh whe, et de stet dulgi-i ts'odi bulh nyo ts'un Kut ts'e tisyalh." 


Joseph bulhutsinke 'enne Benjamin bulh whusanahidil 


4 3 lTubeh nyo yun k'ut dai be oonisjoot. 

2'Et 'uhooja ndi lhes mai' gak huyulhtsi whe Egypt 
huyonket-i, bubá 'ubulhni, “Whuz nahdulh 'ink'ez 'ut'alh-iyaz 
oohket." 

3'Et hoonts'i Judah en 'uyulhni, “Nyoon dune soo tsih'un 
negha dani' njan dune neulhni, "Aw snin doo cha noolh'en ait'oh 
nohulhutsin nohbulh e'ust'en de 

4^Neulhutsin nebulh whelh'a' de, er de za whuz uztidulh 'ink'ez 
ut'alh-i mba ts'ootakulh. 

S'Et aw ndun nebulh tolh'a' ait'oh de, aw whuz uztoodilh ait'oh. 
Nyoon dune njan dune neulhni, "Aw snin ooh'en ait'oh noulhutsin 
nohbulh whusalhiyal de." 

6'Ink'ez Israel 'utni, "Et dahoont'oh huwa sdabe tank'us un'a 
'usuhla nyoon dune dahni’, 'awhuz 'uyoon cha nohulhutsin er dahni'?" 

7'Et 'uhutni, “Dune soo ts'ih'un neoodalhkut, wheni 'ink'ez 
nenatneke cha 'ink'ez 'utni, 'Nohbá khuna eh? 'Uyoon cha eh 
nohulhutsin?’ 'Ink'ez er ts'udani’. Nts'en'a t'ets'ontazin, ‘Nyulhutsin 
ookwa nahdulh,’ nedutanelh?” 

8'Et Judah, oobá Israel 'uyulhni, “Nyoon duneyaz, si stl'ailhtih 
'ink'ez sih whuz naztoodilh 'ink'ez ts'uhoona’. 'Aw yats'odlah ait'oh, 
wheni cha 'ink'ez nyun cha 'ink'ez neuzkehkeyaz cha. 

9Si sich'oh 'et ndun ookw'edutisyalh, soo sla k'ez 'et oola dutanih. 
'Et 'aw mba whusanalhustel 'ink'ez mbut nenalhustel de, 'ilhiz 
wheni si sk'eholts'it. 

10'Et 'aw sa' nulhe'ts'it'el de, 'andit 'awet whulhnat da' 
whusanats'idil oole’.” 

11'Ink'ez bubá Israel hubulhni, ^Whuz un'a sih 'uhot'e’. 'Ink'ez 
nja duhneh, ndoho hanuyeh-i, mai 'uk'enus unzoo-i buba 

deyulhle, 'ink'ez dune oots'itilhdulh 'i cha bahlelh. Be 'uzdudultlo-i 
na'ulhyeh-i, ntsool-iyaz cha, 'ink'ez ts'ihna tl'uz ntsool-iyaz cha bulh 
buta'whut'en-i cha 'ink'ez myrr huyulhni, 'i cha, 'ink'ez duchun k'ut 
hanuyeh-i pistachio 'ink'ez almond huyulhni, 'i cha ooba yihlelh. 

12Sooniya nawh 'uniltsul-i, 'i toohdzaih 'ink'ez nyoo sooniya 
nohba denahuyandzai inle'-i, 'i cha toohdzaih, nahunit'a whutilah 
uhuja. 

13Nohulhutsin cha nohbulh too'as. Dugw'e' duduhdilh 'ink'ez 
dune oots'u nahdulh. 

14'Ink'ez Yak'usda 'Uk'enus 'Ultus-un 'unt'oh (El Shaddai), en 
nohgha te'nozeh nyoon oobut. 'Ink'ez si 'ilhoghun nohulhutsin en 
cha yuladootnih 'ink'ez Benjamin. 'Et 'awet ts'odi susli' de, awer 
ts'odi susli'" 

15'Et nyoonne dune nyoo hits'u hitilhdulh-i cha 'ink'ez Benjamin 
cha, en cha hubulh tiz'az, sooniya nawh 'uniltsuk-i cha, 'ink'ez 
Egypt tse whehandil. 'Ink'ez Joseph hibut nenindil. 

16'Et Joseph, Benjamin bubulh nu'as yutilh'en whe nyoon ooyoh 
huwunli-un 'uyulhni, *Ndunne dune syoh ts'e hubulh in'us, 'ink'ez 
khuna-i nasilghe 'ink'ez lhadinleh. Dzetniz et ndunne dune sulh 
na'hutit'ulh." 

17'Et dune Joseph data yulhni la whuz un'a 'uja. Ink'ez nyoonne 
dune Joseph ooyoh ts'e dabuninla. 

18'Et nyoonne dune whehunuljut, Joseph ooyoh ts'e dabunila, 
ink'ez uhutni, “Nyoo sooniya 'i k'a la ne'inla ne'uzdla-i be 
nahuyandzai-i 'udechoo njan daneuninla. Nech'az nedutadalh-un 'et 
hukwunuta 'ulhnane una neutalhchulh nyoo ghuna' donkey cha." 

19'Et nyoon Joseph buyoh whumoodih yuzih nenindil nyo dati 'et 
hiyulh yailhduk. 

20'Et 'uhiyulhni, ^O dune ncha-un, 'alha 'udecho whusats'andil 
whe ut'alh-i ts'ootakulh ha' ts'uja. 

21'Et 'uhooja, nenats'untatus naztisdil whe ndi 'e'uzdla-i 
ookw'unats'un'uk 'ink'ez 'ilhoghun ts'inli whe nezoonuya' nyo 
ezdla-i be yuzdzai whe, 'inka ndi sooniya whusanats'andzai. 

22'Ink'ez 'uyoo sooniya cha whusats'an'ai, 'ut'alh-i be ts'ootakulh 
ha. 'Aw t'ets'onuszun mbe subah nyoo sooniya ne'ezdla-i be 
nayandzai.” 

23'Et hoonts'i 'utni, “Nohbulh whudoghel. 'Aw whenulhjut iloh. 
NohYak'usda (Elohim) en nohba ooYak'usda (Elohim) ndi en 


1 


1 

noh'ezdla-i ye yan'ai whe 'unt'oh. Nohzooniya nus'a whe.” 'Ink'ez 
Simeon butl'anayalhti. 

24'Et ndun dune Joseph ooyoh dabuninla, 'ink'ez too bugha 
nilhdzo 'i be duke tanahuzguz 'ink'ez bughuna' cha yutl'a'dantsut. 

25'Ink'ez nyoo Joseph hits'u hitilhdulh-i lhahidinla, dzetniz 
wheni nyo 'et ut'alh-i nahutit'ulh 'et t'ehonanzin. 

26'Et Joseph duyoh dananja whe nyoo hits'u hitilhdulh-i 
hitl'ahuyanla, 'ink'ez hibut yo huntizsel soo yun whuts'un. 

27'Et dahint'oh lah er hukwa boodulhkut 'ink'ez 'utni, “Nohba 
soo 'unt'oh eh, duneti ooghu yalhduk-un, 'awhuz eh khuna?" 

28'Et 'uhuyulhni, “Mba 'ut'en-un neba tube soo 'unt'oh. 'Awhuz 
khuna." 'Ink'ez yubut yo 'untizsel 'ink'ez nyo na'hududilhdil. 

29'Et ndo yutan'en 'ink'ez dudulhutsin Benjamin yutilh'en, ooloo 
ooye’, 'ink'ez 'utni, “Ndun en 'udek'oh nohbulhutsin, ooghun sulh 
yalhduk inle'?” 'Ink'ez 'utni, “Yak'usda (Elohim) soo cho nts'un 
00z00' sve." 

30'Et oodzi tubeh dulhutsin yuk'eni unli 'ink'ez 'uts'un whenaja 
soo a cho. 'Ink'ez et whenintse, 'ink'ez usti tse whuz dananja 
'ink'ez er utso. 

31'Et nena'nilde 'ink'ez tenanja 'ink'ez k'oh 'ududootun 'ink'ez 
'utni, ^Ut'alh-i 'et nenuhle bubut neinuhle." 

32'Et didutch'oh 'uti'ulh-un hiba ne'ninla, 'ink'ez nyoonne cha 
didutch'oh er 'uhuti'ulh-un buba ne'ninla. 'Ink'ez Egypt whut'enne 
'enne cha didutch'oh duba ne'huninla. 'Aw Egypt whut'enne, 
Hebrew whut'enne 'aw bubulhe'hus'al, Egypt whut'enne buba 
hoontsi'. 

33'Et hibut natl'adilts'i’. Udetso whuzdli-un, 'udechoo 'ink'ez 
'udek'oh whuzdli-un, en 'udek'ez, 'ink'ez nyoonne dune tube buba 
hooncha lhonul'en. 

34'Et ts'iyawh bubut ne'ninkai, er hoonts'i Benjamin yuba 
deyanla, 'i kwulat 'i be 'onus 'ultsuk, 'i yugha inin'ai. 'Ink'ez too 
hitnai' 'ink'ez hiyulh whunalhni. 


Joseph oolubot 


4 4 l'Ink'ez nyoon duyoh whumoodih unli-un 'en 'uyulhni, 
"Dune ts'iyawh 'ezdla-i ut'alh-i buba idilhbun, soo 
nahitilelh-un 'et 'uldaz-i, ink'ez sooniya huye huyonket, 'i cha 

'ezdla-i buba denayin'aih. 

2'Ink'ez slubot silver 'unt'oh-i, 'i 'udek'oh-un en 'ezdla-i ooba 
deyin'aih, 'ink'ez lhes mai' huye onket-i cha buba denayin'aih." 'Et 
daja Joseph yulhni la, whuz un'a 'uja. 

3Soo bundada' yulhkai 'et 'awet dune whenabuhalh'a' dudonkey 
tucha. 

4'Et nyo keyoh whuti awer whan'unyaz hanahidil, er Joseph 
nyoon yuba 'ut'en-un 'uyulhni, *Dudinyai', nyoonne buba nanyalh 
'ink'ez but'asinya de, et 'ubudini, "Et di ha hoonzoo-un er hoontsi' 
hukw'un'a kw'elha whuzulhtsi? 

> Ndi lubot 'i iloh eh smoodih ye 'utnai-i 'ink'ez 'i be nus 
whunilh'en yutnai te? Hoontsi' hukw'un'a uhja er dahja."" 

6'Et butasuya 'ink'ez ndi khuni 'i be bubulh yailhduk. 

7'Ink'ez 'uhuyulhni, “Et di ha smoodih ndi khuni 'i be nebulh 
yailhduk? 'Aw mba 'utenne 'aw whuz un'a ndulhuts'ut'en whe' 
hoont'oh. 

8Nilh'en ndi sooniya yun Kur Canaan ts'e ha nats'andzai, 
ne'ezdlai-i bet nats'in'ai-i. Nts'en'a silver k'us gold bulh 'i nemoodih 
ooyoh 'et ts'uduntit'ih? 

9?Mbe la mba 'uten-un ooghu nayinla-un de, en daootsah 'ink'ez 
wheni cha nemoodih be 'ulhna ts'ooleh sih.” 

10'Ink'ez 'utni, “Et daja duhni la, mbe ooch'e' toh nats'inla de, en 
si se'ulhna tileh 'ink'ez nohni 'aw nohk'elhoowhutalts'ulh." 

11'Et soo 'a cho 'et 'ilhone hinli ndai la be 'uzdla-i yun nahuyanla 
'ink'ez hik'una'an'uk. 

12'Et nyoon dune 'udetso whudilhdzulh-un, en ooch'e' 'i cho 
yet nuniztai, 'udek'oh-un whuts'un, 'ink'ez nyoo lubot 'i Benjamin 
oo'ezdla-i bet nayinai. 

13'Et dunaih ye yidalhch'ul 'ink'ez nyoo dudonkey hik'ena 'inla, 
'jnk'ez keyoh whuti ts'e nahoosdil. 

14'Et Judah 'ink'ez dulhutsinke Joseph ooyoh ts'u nahoosdil, 
'awhuz 'et 'ut'en, hibut 'et yun nachaniti. 

15'Ink'ez Joseph 'ubulhni, “Dant'i 'ut'en T uhla? Aw eh 
t'eoonuzuhzun dant'oh-un 'ust'oh, 'en dune nus whunilh'en whe 
'unt'oh t'eooninzin!" 

16'Et Judah 'utni, *Nemoodih daja uzdutanelh? K'us nts'en'a aw 
nek'elhuholhts'it hukw'un'a na'ts'uhooleh? Yak'usda (Elohim) mba 
'ut'enne 'ut'en nts'ih-i bulh nabinla. Njan nuzdilhya, moodihti be 
'ulhna wheni cha 'ink'ez mbe ndi lubot oo'ezdlai-i be yuzai en cha." 

17'Et hoonts'i 'utni, “Aw et ndosneh ait'oh. "Er hoonts'i mbe slubot 
nuyu'a-un, en se'ulhna tileh. "Er nohni, nohdzi whudooghel whe 
nohba oots'u nahdulh.” 


Judah 'en Benjamin ba tedudlih 


18'Et Judah yuzih neninya 'ink'ez 'utni, “Aw smoodihti si mbut 
yatisduk et sgha oonin'aih, 'ink'ez be hunilch'e-i mba 'ut'en-un bulh 
hunolch'eh junih. Pharaoh dilt'oh whe 'int'oh. 

19Smoodih mba 'ut'enne budini, ‘Nohba hoonli k'us 
nohulhutsin?’ 

20'Et nemoodih 'uts'utni, ‘Neba hoonli, duneti 'ink'ez duneti suli' 
whe ooyaz whuzdli' ts'oodun unli, en bulhutsin dazsai, 'ink'ez 
ndun ts'oodun ooloo buzkeh 'enne didutch'oh gaih 'unli, 'ink'ez 
oobá yuk'entsi.’ 

21'Et mba 'ut'enne 'ubudini, ‘Ndiz sts'olhtelh. Noos'en sih.’ 

22'Et smoodihti 'uts'utni, “Aw ndun duneyaz dubá yuch'a ooya' 
ait'oh. Duba yuch'a suya de, oobá datitsah.’ 

23'Et hoonts'i mba ut'enne 'ubudini, “Ndun 'udek'oh-un 
nohulhutsin, 'aw ndiz Ihtulhtel de, 'aw snin aw naooht'en att ob." 

24'Et whuz un'a mba 'ut'en-un oozih neznindil, 'ubá 'ink'ez daja 
dini la, nemoodih inli uzdani. 

25'Ink'ez 'ubá 'une'ulhni, ‘Whuz nahdulh 'ink'ez ut'alh-iyaz 
oohket.’ 

26'Et hoonts'i 'uts'utni, “Aw whuz naztoodilh ait'oh, 'udek'oh-un 
neulhutsin nebulh 'ut'en de, et de za whuz naztidulh. "En ooyit de 
aw nyoon dune oonin nalhts'utist'el.’ 

27'Et mba 'ut'en-un, 'ubá 'une'ulhni, ‘T'eoonuhzun s'at nane dune 
sghu sulhtsi. 

28'Ink'ez 'ilhoghun 'en sgho whenya 'ink'ez 'udusni, ^Alha la yabe' 
yudalhch'ul." 'Et whuts'un 'aw nalhuzist'en. 

29'Et hoonts'i ndun 'en cha sghulhchoot de, 'ink'ez hoonli 
hoonts'i-un bulh 'uhooja de, ndi sts'egha' dulgi-i ts'odi be nyo ts'un 
k'ut ts'e tisyalh’ 

30'Et huwa mba 'ut'en-un, hukwa ndun ts'oodun aw nebulh 
Ihe'ust'en, tube nzih utitelh-un hukwa' ninzun er huwa. 

31'Et 'uwhutanelh, ndun dune-un nebulh Ihe'ust'en de, datitsah. 
'Et mba 'ut'enne, wheni gha, mba 'ut'en-un nebá, 'en ootsigha' dulgi 
suli' k'et ts'un k'ut ts'e tiyalh. 

32'Et ndun mba 'ut'en-un, ndun duneyaz yuk'edanya whe 'unt'oh. 
“Aw whusanalhustel de, en sbá ghun 'ilhiz sk'ewhutalts'ulh whe’ 
hoont'oh,’ dasni. 

33'Et huwa si nyo ndun duneyaz en ook'et nye'usna oosle’, 'ink'ez 
nyoon duneyaz dudulhutsinke bubulh natoot'as. 

34'Et huwa nts'en'a suba, sba oots'u toosya' ndun duneyaz sulh 
lhe'ust'en de, et sih ntis'elh dawhultsi' lah sbá ook'ewhutalts'ulh 'et 
huwa?” 


Joseph bubulhutsinke bunalh hahon'ai 


45 1'Et Joseph 'aw op un 'oodudotun ait'oh, nyoonne 
yunat nudilhyane bunalh, 'ink'ez 'udija, “Ts'iyanne n'az 

nahutoodilh!” "Er Joseph nyoonne dudulhutsin mbe 'unt'oh-un 
hubudani' 

2'Ink'ez soo 'ultus-un intse 'ink'ez nyoonne Egypt whut'enne 
'ink'ez Pharaoh ooyoh cha ts'iyawh whulh hidants'o. 

3'Et Joseph bubulhtsinke 'enne 'ubulhni, *Si Joseph 'ust'oh. Sbá 
'awhuz eh khuna?" 'Et hoonts'i bulhutsinke 'aw hiyulh yatoolhdih 
ait'oh. Whuz tube buba nek'e'hoonil k'et. 

4'Et Joseph dudulhutsinke 'ubulhni, “Anih szih nenuhdilh. 'Ink'ez 
hizih nenindil 'ink'ez 'utni, “Joseph 'ust'oh! Nohulhutsin Egypt ts'e 
be 'ohk'et inle-un. 

5'Ink'ez 'andit nohdzi undooda' Kus dulh nahunolhch'eh junih. 
Njan se'ohket 'et huwa, Yak'usda 'en ndiz sutilh'a' dune yalhosdla ha. 

6Nat yus Kut whuts'un njan dai hone’. 'Awhuz kwulat yus k'ut et 
'aw dune 'a' noolelh cha ait'oh, ha' hunoolelh cha ait'oh tileh. 

7'Ink'ez Yak'usda (Elohim) nohtso ndiz whe salh'a’, Ndi yun 
k'ut nohts'u haindene huhoona, aw dalhuhoosa. Hooncha whe 
bula'tinelh. 

8'Et 'andit nohni iloh ndiz whe silh'a'. Yak'usda (Elohim) en 
Pharaoh cha oobá sulhtsi 'ink'ez ooyoh cha whumoodih usli. 'Ink'ez 
Egypt yun Kurt ndulcho whucha whumoodih usli. 

9Soo 'a 'ink'ez 'ubá oots'un nahdulh 'ink'ez 'uduhni, ‘Nye’ Joseph 
'utni, “Yak'usda (Elohim) en Egypt whumoodih sulhtsi. Ndiz 
sts'inyalh, sa 'ont'en junih! 

10Njan Goshen yun kut er sih hontre. Soo szih 'utant'elh, nyun 
cha 'ink'ez nyuzkeh cha, nyuzkeh bubuzkeh cha, nghuna’, 'usbai 
bulh cha 'ink'ez ndai int'i ts'iyawh. 

11'Et njan ookw'ut yinka dutalhts'ilh-i i nohgha tis'aih 
doo ka sih nyun cha 'ink'ez nyoh dilhts'ine cha, ndai int'i-i 
cha telh'en oole' 'awhuz kwulat yus Kur dai whutaleh whe' 
hoont'oh.’ 

12"Ink'ez whunilh'en nohna cha 'ink'ez sulhutsin Benjamin oona 
be nanulht'oh sze 'uwhutni, nohbulh yasduk. 

13'Et de sih 'ubá dast'oh la njan Egypt dust'i', ndet hooh'en-un cha 
'ink'ez soo a 'ubá ndiz ulhtelh." 

14'Et dulhutsin Benjamin yuts'ilchun k'et yilhchoot 'ink'ez intse 
'ink'ez Benjamin cha yuts'ilchun Kut er intse. 

15'Et on un cha dulhutsinke ts'iyawh nabuditsooz 'ink'ez 
bughintse. 'Et hukw'elh'az bulhutsinke yulh yahalhduk. 

16'Et ts'iyawh dawhudani' lah Pharaoh ooyoh bulh 
'uhudantso 'ink'ez 'uhutni, “Joseph bulhutsinke whusahandil,” 
'ink'ez Pharaoh cha 'ink'ez yuba 'ut'enne cha ts'iyawh 
huhoont'. 

17'Ink'ez Pharaoh Joseph 'ulhni, “Nyulhutsinke budini, 
‘Nohghuna’ buna'ilhghelh 'ink'ez nahdulh Canaan yun ts'e. 

18 Nohbá ndiz ulhtelh 'ink'ez nohyoh whut'ine cha, ts'iyawh ndiz 
stsun uhdulh. Ndai la k'us unzoo-i njan yun Egypt 'i si nohgha 
ooslelh 'ink'ez njan yun k'ut whuk'o, 'i sih ooh'alh. 

19'Et whuz una khuni mba 'ulya, ert dineh, ‘Njan Egypt yun Kut 
mbene 'ulgoo-i ts'iyawh ilhchoot. Nohuzkehyaz 'ink'ez noh'atke cha 
'ink'ez nohbá cha 'ink'ez whusahdilh. 

20'Ink'ez ndai la njan uht'i-i ooghuni oohle' junih. Ndai la Egypt 
yun kut 'uk'enus nzoo-i, 'i nohch'e unt oh" 

21'Et Israel ooye'ke er nduhuja, 'ink'ez Joseph be ne'ulgoo-i cha 
tsiyawh butl'ayanla. Daja Pharaoh daja yulhni la hukw'un'a 'ink'ez 
nuhudilh-un hiti'ulh-i cha butl'anayanla. 

22 Ts'iyawh 'ilhoghun hinli whe naih lhk'enahidutilelh-i cha 
'ink'ez Benjamin en tat whunizyai tat 'ultsuk-i (300) 'i silver yugha 
inindzai, 'ink'ez kwulat k'enaidutilelh-i naih, 'i cha yugha ininla. 

23 'Ink'ez duba en ndi donkey 'i yuts'otl'ayanla, whunizyai donkey, 
Egypt ndai la unzoo-i ts'yawh 'i hik'enahuyinla, 'ink'ez whunizyai 
ts'eke donkey, 'i cha lhes mai' cha, lhes cha 'ink'ez ut'alh-i cha, oobá 
yuti'ulh ha cha, ndiz nahatidulh huba, 'i hik'enahuyinla. 

24'Et dudulhutsinke whenabalh'a 'ink'ez whenahidil 'ink'ez 
‘ubulhni, “Khun te nyo nuhdil whute dzoh nohdeh junih." 

25'Et Egypt whenahidil 'ink'ez Canaan yun k'enahidil, dubá 
Jacob en oots'un. 

26'Ink'ez hidani', “Joseph 'awhuz khuna 'ink'ez Egypt yun Kut 
ndulcho whe moodih unli." 'Et Jacob oodzi 'ankw'us 'etsul 'uja, 'aw 
hiba alba Ihedusnih er huwa. 

27'Et Joseph daja hubulhni la hidani’, 'ink'ez nyoo be ne'ulgoo-i 
cha hinilh'en Joseph buts'o tl'ayanla-i, 'et Jacob ooyughi ndo na'uja. 

28'Et Israel 'utni, ^Awet soo' hooja. Sye' Joseph 'awhuz khuna, 
whuz toosya ink'ez sih naoost'en datisah whutso." 


Jacob 'en Egypt yun k'ut ts'un tizya 


4 6 1'Et Israel ndai la yut'i-i tubulh tizya, Beersheba keyoh ts'e 
oozya 'ink'ez oobá Isaac ooYak'usda (Elohim) ts'un khuna-i 

dalhk'un. 

2'Et Yak'usda (Elohim) 'en Israel 'ulhdzis yunalhts'et hainya 
'ink'ez 'utni, “Jacob, Jacob" ni, er 'uyulhni, “Njan 'ust'oh". 

3'Ink'ez 'utni, “Yak'usda (El) 'ust'oh, mba ooYak'usda (Elohim). 
Aw wheniljut whe Egypt ts'e tonya' junih, nyun tube didoh-un 
ncha-un 'et nyutiselh. 

^Egypt ts'e nyulh 'utisnelh 'ink'ez ndo na'nyutislelh. 'Ink'ez 'alha 
Joseph 'en nyuna k'edutalni." 

5'Et whe Jacob en Beersheba er dudinya, 'ink'ez Israel whuye'ke 
'en hube 'ubá whuz hitilhti, bubuzkehyaz cha, 'ink'ez bu'atke cha, 
en ndi nulbas be buhanla, 'i Pharoaoh hubuts'otl'ayanla. 

6'Ink'ez khuna-i cha 'ink'ez ndai la huyut'i-i cha, Canaan bugha 
ininkat-i, i tubulh Egypt ts'e whehandil, Jacob 'ink'ez ts'u haindene 
bubulh. 

7Ooye'ke 'ink'ez ooye'ke on un ooye'ke, ootse'ke 'ink'ez buye'ke 
butse'ke, ts'iyawh Egypt ts'e boozdla. 

8'Et ndi Israel buzkeh buboozi': Jacob ooye'ke, 'ink'ez Egypt ts'e 
whendilne, 

Reuben 'en 'udetso ooye', Jacob ooye'. 

9 Reuben ooye'ke 'enne: 

Hanock, Pallu, Hezron 'ink'ez Carmi. 

10 Simeon ooye'ke enne: 

Jemuel, Jamin, Ohad, Jachin, Zohar 'ink'ez Shaul, Canaan 
whut'en-un ts'eke ooye'. 

11 Levi ooye'ke 'enne: 

Gershon, Kohath 'ink'ez Merari. 
12 Judah ooye'ke 'enne: 
Er, Onan, Shelah, Perez 'ink'ez Zerah ('et hoonts'i Er 'ink'ez 
Onan bulh 'enne Canaan keyoh dahuzsai). 
Perez ooye'ke 'enne: 

Hezron 'ink'ez Hamul bulh. 

13 Issachar ooye'ke enne: 
Tola, Puvvah, Iob 'ink'ez Shimron. 

14 Zebulun ooye'ke 'enne: 
Sered, Elon 'ink'ez Jahleel. 

15 Ndunne Leah ooye'ke, enne Jacob ghu bulhts'i Paddan Aram 
ts'e. Ootse' Dinah, 'en cha. Mbene la ooye'ke 'ink'ez oots'eke cha tat 
whunizyai 'on 'at tane (33) hinli. 

16 Gad ooye'ke 'enne: 

Zipheon, Haggi, Shuni, Ezbon, Eri, Arodi 'ink'ez Areli. 

17 Asher ooye'ke 'enne: 

Imnah, Ishvah, Ishvi, Beriah 'ink'ez Serah bubulhtus. 
Tnk'ez Beriah ooye'ke enne Heber 'ink'ez Malchiel. 

18 Ndunne 'enne Zilpah ooye'ke: 

Laban, Leah dutse' gha inilhti, 'en Jacob ghu bulhtsine 
whunizyane 'on 'at Ihk'utane (16) hinli. 

19 Rachel ooye'ke, Jacob oo'at: 

Joseph 'ink'ez Benjamin. 

20 "Et Joseph oots'un keyoh Egypt hooni, enne Manasseh 'ink'ez 
Ephraim. 'Enne Asenath Poti-Pherah whutse', keyoh On 
lubret, en buzkeh. 

21 Benjamin buzkeh enne: 

Bela, Becher, Ashbel, Bera, Naaman, Ehi, Rosh, Muppin, 
Huppim 'ink'ez Ard. 

22 Ndunne enne Rachel ooye'ke, 'alhgoh whunizyane on ‘at dine 
(14), 'en Jacob ghu bulhtsi. 
23 Dan ooye' 'en Hushim huyulhni. 
24 Naphtali ooye'ke 'enne: 
Jahzeel, Guni, Jezer 'ink'ez Shillem. 
25 Ndunne enne Bilhah ooye'ke, en Laban ootse', Rachel, gha 
inilhti, 'en ndunne Jacob ghu bulhtsi Ihtak'ant'ine hinli. 
26'Et Jacob yulh whendilne Egypt ts'e, ts'iyawh hits'u hainde, 
Jacob ooye'ke, bu'atke, aw enne iloh, 'alhgoh lhk'utat whunizyai 
on ‘at Ihk'utane (66) hinli 
27'Ink'ez Joseph ooye'ke, Egypt enne nane hinli, Jacob bulh 
whusahandilne Egypt ts'e hoozdil whe Ihtak'ant'it whunizyane (70) 
hinli. 


Jacob 'en yun k'ut Goshen 'et nenina 


28'Et Judah 'en butso yutilh'a' Joseph ts'un nts'e la Goshen ts'e 
whuzai 'ink'ez Goshen yun Kuz ts'e hoozdil. 

29'Et Joseph nyoo ye nuya-i, 'i lhaidinla, 'ink'ez Goshen ts'e 
whenya, dubá Israel yudutizya 'ink'ez yubut neninya. 'Ink'ez 
yuts'ilchun k'et yuk'ilhts'ut 'ink'ez sa' whe et yuts'ilchun k'et 
intse. 

30'Ink'ez Israel, en Joseph 'uyulhni, *Awet whute daoosah-un 
sgha oonin'aih, nyunin us'en 'awhuz khina 'et huwa." 

31'Et Joseph dulhutsinke 'ink'ez dubá ooyoh dilhts'ine cha 
'ubulhni, *Toozya' 'ink'ez Pharaoh dosni', njan dudoosni' sih, 
‘Sulhutsinke 'ink'ez sbá ooyoh dilhts'ine cha, Canaan huwhut'ine 
sgho nindil. 

32'Ink'ez dune 'enne 'usbai ghunline, whuz un'a khuna-i gha 
'aihne hinli, 'ink'ez dughuna' cha ts'iyawh ndai la huyut'i-i cha 
tsiyawh sahuyanla.’ 

33'Et 'uhoneh Pharaoh nohkahizya 'ink'ez 'utni de, ‘Dahoont'oh- 
un la huwahna?’ 

34'Et 'udoohni', ‘Mba 'ut'enne bube 'ut'en dak'ez whuts'un, 
khuna-i gha hana ts'oodunne ts'inli whuts'un 'andit whuts'un, 
wheni cha 'ink'ez netsoda' nebáke enne cha.’ 'Et de sih ndi 
yun k'ut Goshen yun kut hooht'e', 'usbai ghunline ts'iyawh 
'ilhoghun hinli whe Egypt whut'enne buba' huninzun er 
huwa.” 

47 1'Et Joseph Pharaoh ts'u whenya 'ink'ez 'uyulhni, “Sba 
'ink'ez sulhutsinke, bughuna' te 'ink'ez ts'iyai huyut'i-i cha, 
Canaan ts'e hahandil 'andit Goshen yun k'ut 'uhint'oh." 

2'Ink'ez kwulane dudulhutsinke enne butizdla 'ink'ez Pharaoh 
ghu buninla. 

3'Et Pharaoh bulhutsinke 'ubulhni, “Ndet la huwahna?” Er 
'uhuyulhni, “Mba 'ut'enne, 'usbai ghunline ts'inli, wheni cha 'ink'ez 
nebákene cha." 

^'Ink'ez cha Pharaoh 'ubulhni, “Ndi vun k'ut ts'otit'elh ha 
whusats'andil. Mba 'ut'enne aw bughuna' yoo'alh-i hooloh Canaan 
yun k'ut dai tube 'uja, 'et huwa mba 'ut'enne Goshen yun k'ut 
huhoot'en-un et negha oonin'aih." 

5'Et Pharaoh, Joseph bulh yalhduk 'ink'ez 'utni, “Mba 'ink'ez 
nyulhutsinke ngho nindil. 

6 Egypt yun k'ut mbut whuz'i, mba 'ink'ez nyulhutsinke 'uk'enus 
ndi yun unzoo-i Goshen yun k'ut, 'et huwhutit'elh. 'Et enne butoh 
soo 'uk'enus ts'ih'un ne'ut'en-i 'ink'ez 'uyoo unline, 'enne butoh 
hoonli de, enne ndi sghuna’, ts'iyawh himoodih oole'" 

7'Et Joseph dubá Jacob sayalhti 'ink'ez Pharaoh yubut neinilhti, 
'ink'ez Jacob Pharaoh soo hoonzoo-un oots'un tizoo' yuba 
tenadidli. 

8Pharaoh 
Jacob yoodulhkut, 
“Dawhultsuk nyeyus 
k'ut?” 

9'Et Jacob en 
Pharaoh 'uyulhni, 
“Sunawhudizut whe 
dzin whe lhususya, 

'et 130 nawhudizut. 
'Aw whulai iloh 

'ink'ez hoontsi' whe 
nawhudizut whudzin 
whe syust'e antel 'Et 
hoontsi 'aw sbake ndi 
yun k'ut nuhuzdil-un 
ndoh whulhdzoh ilhoh 
‘et khisna’.” (47.7) 





Genesis in Central Carrier, Canada. 1st ed. © 2011, Wycliffe Bible Translators, Inc. 


Soo 'Udechoo Whe'whudit'en-i 47 114 


10'Et Jacob, Pharaoh 'uk'enus soo hoonzoo-un ubulh yalhduk 
'ink'ez yughu tenanja. 

11'Ink'ez Joseph, duba 'ink'ez dulhutsinke Egypt yun ooloh 'i 
bugha inin'ai, soo 'uk'enus hoonzoo-un, Rameses whuyun k'ut et, 
Pharaoh daja yulhni la, whuz un'a. 

12'Et Joseph dubá 'ink'ez dulhutsinke 'ink'ez mbene la buyoh 
whut'ine cha, lhes dawhultsuk huwa 'i bugha ininla. 


Joseph dai cho whuzdli' 'et hukw'un nuhulhye' 


13'Et 'aw njan yun k'ut ut'alh-i hooloh, tube dai be oonisjoot 'et 
huwa. Egypt yun k'ut cha 'ink'ez Canaan yun k'ut cha tube tehul'en 
ndi dai 'i gha. 

M'Ink'ez Joseph ndai la Egypt sooniya, ts'iyawh nayalhdzoo. 
Canaan vun Kut cha ndai la lhes hanuyeh-i huyonket-i, 'ink'ez ndi 
Joseph, Pharaoh ooyoh ts'e wheyan'ai. 

15'Et Egypt yun k'ut cha sooniya hooloh Canaan yun k'ut cha 
sooniya hoolel. 'Et Egypt whut'enne ts'iyawh Joseph highu nindil 
'ink'ez 'uhutni, “Lhes negha nin'aih. Diha er nyunalh yats'itadlah? 
Sooniya gak suli' 'et huwa." 

16'Et Joseph 'utni, ^Nohghuna' er nenuhle 'ink'ez 'i k'elha sih 
ut'alh-i nohgha ooslelh, sooniya hooloh suli' de." 

17'Et dughuna' ts'iyawh Joseph highu hininla 'ink'ez Joseph ut'alh-i 
bugha ninla ndi yeztli khuna-i te, budonkey te, ts'iyawh, 'i k'elha Ihes 
huyu'alh-i bugha ininla, ndi khuna-i ts'iyawh 'et nawhudizut whe. 

18'Et nawhudizut whe op at yus k'ut et 'uhuyulhni, ^Aw 
nemoodih nch'a nuznoot'i' ait'oh, nezooniya' gak whuzdli’. Ndai la 
khuna-i ts'ut'i-i ts'iyawh nemoodih nyun za int'i suli', aw neyun kut 
'aw hoonli ngha ts'oolelh-i hooloh, neyust'e' 'ink'ez neyun bulh za et 
neninkat. 

19'Et di ha nenilh'en whe yats'itadlah, wheni 'ink'ez neyun bulh 
cha neoonk'et 'ink'ez neyun cha oonk'et lhes k'elha. 'Ink'ez wheni 
'jnk'ez neyun bulh er sih Pharaoh ba 'ut'enne ts'oole' 'Ats'untilelh-i 
negha ninle, et de la ts'ukhoona' 'ink'ez yalhits'osdla, er de ndi yun 
'aw gak uztisle." 

20'Et Joseph Egypt whuyun ts'iyawh ndulcho whe Pharaoh ba 
yonk'et. Egypt whut'enne dune ndai la yun huyut'i, ts'iyawh huye 
'onket tubeh dai be oonujut huba suli'. "Er huwa et ndi yun ts'iyawh 
Pharaoh ooch'e' suli'. 

21'Et nyoonne dune enne ts'iyawh keyoh whuti ts'e nebuninla, 
Egypt keyoh nduwhulcho whe. 

22 Mbene la lubret unline, enne buyun 'i za 'aw Ihuyookulh. 
Pharaoh 'uda' butl'adantsut, 'et huwa nyoo butl'aidantsut-i, 'i 
huyu'alh, 'et huwa duyun 'aw huye Ihe'ookulh. 

23'Et Joseph dune 'ubulhni, “Nohyun ts'iyawh osket. 'Andit dzin 
Pharaoh ba whunulh'en ndi 'antilelh-i nohba hooni, 'i sih yun k'ut 
'anoolelh. 

24'Et de si ha'nule de (7/5) ndai la 'anihla-i, 'i Pharaoh oogha 
yohlelh. (75) 'i nohch'e' tileh, 'antilelh wheni 'ink'ez tih'ulh-i 
wheni cha, mbene la nohyoh whut'ine 'ink'ez nohuzkehkeyaz ba 
cha.” 

25'Et 'uhutni, “Be ts'ukhuna-i silhyih. Nemoodih ba soo ts'inzoo 
tsoole' 'ink'ez ba 'ut'enne ts'oole'^ 

26'Ink'ez Joseph 'i khuni yulhtsi, Egypt yun k'ut wheni 'andit 
dzin whuts'un Pharaoh en (5) 'i ooch'e' yutaleh, lubretne buyun 'i 
ooyit, 'i aw Pharaoh ooch'e' Ihilelh. 


Joseph 'en Jacob ts'un ts'ih'un nahizya 


27'Et Israel, Egypt yun kut et hire. keyoh Goshen huwhutni-un 
er hoot'e, Ihai huyut'i-i 'ut'i suli'. 

28'Ink'ez Jacob Egypt yun k'ut et whut'i, whunizyai 'on 'at 
Ihtak'ant'it (17) yus k'ut. Jacob ndi vun Kut inda, et 147 yus k'ut et 
hoot'e'. 

29'Et 'awet Israel datitsah whenghoh neooninzut, duye' Joseph 
'anih yudani' 'ink'ez 'uyulhni, *Alha mba uszoo nahoon'ai de, nla 
swuz t'oh nedilnih 'ink'ez soo cho ne'solh'en, 'aw Egypt 'et 'asolhtelh 
junih. 

30'Ants'i sbáke enne bubulh 'oost'e. Egypt whuch'a nasolhtelh 
'ink'ez la 'ahudinla-un et 'asoltelh.” 'Et 'ayulhni, “Daja dini-un er si 
ndosneh." 

31'Ink'ez 'utni, *Sts'u nahinyeh." 'Ink'ez yuts'u nahizya. 'Et Israel 
tse nilh'al-un hukw'ut et yo nenintai. 


Jacob 'en Joseph ooye'ke, soo hoonzoo-un buts'un tizoo' 


4 8 1'Et hukw'elh'az njan duhooja whe Joseph 'uhuyulhni, 
“Mba nduda,” 'ink'ez duye'ke nane Manasseh 'ink'ez 
Ephraim 'enne hubilhchoot. 

2'Ink'ez Jacob huyulhni, ^Whunilh'en nye' Joseph nts'un tizya.” 
Tnk'ez Israel do 'uja 'ink'ez lili k'ut ndo netl'adinda’. 

3'Et Jacob, Joseph 'uyulhni, “Yak'usda 'Uk'enus 'Ultus-un 'ust'oh 
(El Shaddai) snalhts'et hainya Canaan whu yun k'ut Luz whe 'ink'ez 
soo hoonzoo-un sts'un tizoo'. 

4'Ink'ez 'usulhni, ^Whunilh'en lhane nts'u hatidoh dune lhane 
whe nts'u hahutidoh, 'ink'ez ndi yun 'i nts'u haindene nk'elh'az de 
'ilhiz wheni bugha itas'alh.’ 

5'Andit er nane nye'ke Ephraim 'ink'ez Manesseh, Egypt et 
nyuzkeh huzdli', nghu tisyalh whutso enne sche 'uhint'oh. Reuben 
'ink'ez Simeon bulh buk'un'a sche hutileh. 

6Nyuzkeh njan hukw'elh'az nyuzkeh hutilehne, 'enne ndunne 
dudulhutsin be nabootanzi, ndai la buch'e' yutaleh-i 'inka. 

7'Et si keyoh Padden ts'e hasya, Rachel szih 'et Canaan yun k'ut 
dazsai, ts'idulh whe keyoh Ephrath 'awet nilhduk suli' whe 'et, 
'ink'ez Ephrath ts'u ti (Bethlehem ts'uwhutni-un) er 'asti." 

8'Et Israel, Joseph ooye'ke bunilh'en 'ink'ez 'utni, “Ndunne enne 
mbene whe' hint'oh?" 

9'Ink'ez Joseph dubá 'ulhni, *Sye'ke 'uhint'oh. Njan yun k'ut 
Yak'usda (Elohim) sgha bunilhtine." 'Ink'ez 'utni, ^De' ndiz sts'u 
bilhtelh 'ink'ez si soo hoonzoo-un buts'un tiszoo'" 

10'Ink'ez Israel oona 'awet njan be tetsun suli' tube hoonyan 'et 
huwa aw soo cho lhubis'en. 'Et Joseph hizih nebunilhti 'ink'ez 
nabudits'ooz 'ink'ez bubontun. 

11'Ink'ez Israel, Joseph 'ulhni, “Aw nyunin ntis'elh 'aw 
huwuni Ihnuzuszut, er hoonts'i alba Yak'usda (Elohim) nyuzkeh 
bubusunilhtan." 

12'Et Joseph dugwut zih uzyin whuz de habalhti 'ink'ez soo yun 
tse nenint'ai yubut nachaninti. 

13'Ink'ez Joseph nahult'oh hubilhchoot, Ephraim 'en nailhnih 
ts'unk'us yilhchoot, Israel 'intl'us ts'e oola ts'un 'ink'ez Manesseh 'en 
'intl'us ts'e dula be Israel nailhnih ts'unkus hubilhchoot 'ink'ez hizih 
nebunilhti. 

14'Ink'ez Israel dula nailhnih be Ephraim ootsi k'ut nedilni, 
en 'udek'oh-un 'unt'oh, 'ink'ez 'intl'us ts'e er Manesseh ootsi Kut 
'et nedilni, 'ink'ez yuk'unudulnih-un Manesseh 'en 'udetso-un 
whuzdli. 

15'Ink'ez Joseph soo hoonzoo-un be ubulh yalhduk 'ink'ez 'utni, 

“Yak'usda (Elohim) mbe la sbáke Abraham 'ink'ez Isaac bulh 
hitso nusu'azne, 
Yak'usda (Elohim) mbe la 'andit dzin whuts'un yinka susda 
nduwhulhyiz whe sgha 'an'aih, 
16 Ndun Lizas mbe la hoonts'i-un whuch'a nasonket-un, 
en ndunne duneyaz soo hoonzoo-i be za tl'aookat. 
Ndai soozi' 'i be bubohozi, 
‘ink'ez sbáke Abraham 'ink'ez Isaac buboozi' be cha, 
'ink'ez soo ndi yun Kurt er lhane cho hoole'" 
17'Et Joseph duba nailhnih ts'unk'us er Ephraim k'edilni et 
whunilh'en, 'et whuts'udutni 'ink'ez dubá oola yilhchoot Ephraim 
ootsi k'udilhni whe 'ink'ez Manesseh ootsi k'edilhni. 
18'Ink'ez Joseph duba 'ulhni, *Awundooh sbá, ndun en 
'udetso-un whuzdli whe 'unt'oh, nailhnih ts'unk'us et ootsi 
k'edilni." 
19'Et hoonts'i oobá hukwa lhe'nizun 'ink'ez 'utni, ^T'eoonuszun 
sye’, t'eoonuszun en cha ndi yun k'ut dune tileh 'ink'ez ncha tileh. 
'Et hoonts'i ndun ook'oh-un, en yanus 'ulcho tileh 'ink'ez soo keyoh 
whudizbun whe yuts'u hayandene hutileh.” 
20'Et nahult'oh soo hoonzoo-un be ubulh yalhduk whe 'utni, 
“Nohni nohba Israel soo hoonzoo-un be nohbulh yalhduk 
'ink'ez 'udutinelh, 
‘Yak'usda (Elohim), Ephraim 'ink'ez Manesseh buk'un'a 
'ooht'e”.” 
'Et whuz un'a Ephraim en Manesseh tso nenilhti. 
21'Et Israel, Joseph 'uyulhni, ^Whunilh'en awer dassah whe 
'ust'oh, er hoonts'i Yak'usda (Elohim) nyulh 'utit'elh mbáke bukeyoh 
tse whuz nanyutilhtelh. 
22'On un cha ndai la nyulhutsinke bugha inusla-i, vun 'ilhoh 
'ultsuk 'i be nyun ngha nusla. 'I Amor whut'enne ooghu yuschoot 
inle' saluzti be 'ink'ez sk'aza be." 


Jacob ooye'ke bubulh dawhutanelh budani' 


49 l'Ink'ez Jacob duye'ke buka'dani 'ink'ez 'utni, "Ihoozahdilh 
'et de sih nohbulh dawhutanelh la 'udek'ez dzin 
nohudutasnelh. 
2 'Ilhozahdilh 'ink'ez oozulhts'ai Jacob ooye'ke 
'ink'ez nohbá Israel oozulhts'ai. 

3 Reuben nyun 'udetso sve whuzdli-un inli. 
Ndai la be ustus-i 'ink'ez 'udechoo be ustus suli'-i, 
ndai la ilhoh tune' zust'en-un 'ink'ez dalcho-i be be ustus-i 
cha. 
4 Too nudutunne oot'aniuznootan ait'oh. 
Aw hoonzoo lhotuzan'el mba oolili Kut et inte’ 
'ink'ez whudutsun whuzilhtsi. 
Ndai la ook'oste'-i 'i ookw'ut inte' er huwa. 
5 Simeon 'ink'ez Levi bulh Ihulhutsinke hudli. 
Be dzoh ne'udzut-i bubulh 'unt'oh, 
ndet la huwhut'i-un. 
6 AW szul buzih neooya' junih. 
Be dasti'-i, ndet la huwhut'i-un bubulh 'uyot'e' junih. 
Huhunilch'e whe dune huzilhghi 'et huwa, 
'ink'ez k'une' buten whe musdoos dune kechun dugha 
hininguz. 
7 Bube huske-i ookw'ehoodeh, 
tube be oonujut 'et huwa. 
Huye huske-i tube ookw'ehunduda. 
Jacob er Ihk'e butistelh 'ink'ez Israel er Ihelhdun nebutastelh. 
8 Judah nyun 'utant'elh, 
nyulhutsinke nyuhudutalhti'. 
Nla 'i mbene la nch'az ditnine buk'udutalni, 
mbá buzkeh 'enne mbut yo 'uhuntitsulh. 
9 Judah 'i khuna-iti lion huyulhni, 
'i ooyaz 'unt'oh. 
Ndai la inghan-i sye', 
'i bulh ndo 'inja. 
Yo untut'aih 'ink'ez khuna-iti lion huyulhni, 
‘i Kuna usti 'ink'ez khuna-iti lion unli de, 
mbe suba hinolhch'eh? 
10 Ndai la lerwene tuz nuhidutun-i, 
' Judah yuyit lhe'tist'el. 
'Ink'ez keyoh huwuni ook'une' whut'en-i, 'i aw ooke eguz 
whuch'a naoodzit ait'oh, 
Shiloh whusainya 'et whuts'un. 
'Ink'ez dunene en buk'oh ts'e hik'une' oot'en ha. 
11 Oodonkey 'i nyoo duchun nudunulhye 'idutaguz, 

'ink'ez donkey ooyaz 'i duchun nudunulhye 'i soo 'uk'enus 
unzoo yuzih neitalhtelh. 
Dunaih 'i ts'ekoo too be tunayuzguz, 
'ink'ez dunaih 'i mai ts'ekoo too' huyilh-i, 
i ootoo' 'i be tunayuzguz. 
12 Oona 'i ts'ekoo too' anus dunulhgus, 
'‘ink'ez ooghoo lilet anus 'ulhyul 

13 Zebulun 'en yatooba hoonzoo-un 'et whutit'elh. 
Ndai la ts'i yanakuk-i, 

'i ba, 'ink'ez keyoh Sidon et whuzih whutit'elh. 

14 Issachar en donkey ulhtus-i 'unt'oh. 

Ndai ndaz-i yeguz nanki, 'i 'et tit'elh. 

15 Nats'ulyiz-un hoonzoo-un er hon'en 
inkez yun k'ut hoonzoo 'utighelh wheni yo 'utinelh. 
Ink'ez 'ulhna didohne huzdli' 

16 Dan 'en dudune'ne buba nahutiyeh. 

Israel 'ilhoh didohne oots'u haindene 'enne 'uhint'oh. 

17 Dan 'en ti whuzih tl'ughus, viper, tileh. 

Tl'ughus 'oolch'oolh-i ti whuzih, 
'ink'ez yeztl'i k'ents'ul cha oolhch'oolh. 
'Ink'ez mbe la yuk'usda-un en Koh un'a yuk'udutildus. 

18 O Moodihti (Yahweh) ndet la whesutalhyih-un 
hubas'e'! 

19 Gad en Ihuganne didohne enne hik'ut nutidulh, 
er hoonts'i 'udek'oh et whuch'a' tilhdoh. 

20 Asher ut'alh-i oots'u hayults'uk-i, 

'i tube dutati', ink'ez nzoo-i oots'u hatikulh. 

21 Naphtali 'en yezts'e oolazditni-i le'unt'oh, 
khuni nzoo-i za huwa'aih. 

22 Joseph 'en duchun zooschum cho oots'a ha'ukat-i unli. 
Too k'et whuzih er oots'a hakat-i 'uzooschum unli. 
'Ink'ez be 'uzoozchum nyo sih hukw'ut ndulcho whe 

hoonli. 

23 Mbene la k'aza be lhuganne tube hidzi undalhda’. 
Nuhinulhtso 'ink'ez huts'uditni. 

24'Et hoonts'i ook'aza ulhtus-un er za 'unt'oh inle'. 
TInk'ez oogan 'i cha 'onus oonut'i Ihtus suli'. 

Jacob ooYak'usda (Elohim) be oonujut-un ulhtus-un, 

oola 'i be 'unt'oh (en 'Usbai Ghunli-un unli, Israel Whutse' 
'unt'oh). 
25 Mba ooYak'usda (El), en nla'utinelh. 
'Ink'ez 'Uk'enus 'Ultus-un (EL Shaddai), 
en soo hoonzoo-i za ntl'aookat. 
Yak'uz ts'e hakat-i, i be mba soo hoonzoo-i ntl'aookat. 
Yatoo t'ah ts'e hoonli 'i be cha mba soo hoonzoo-i whutaleh. 
Ts'ekoo buts'oo' ts'oodunne huye 'ulhtul-i be 
'ink'ez ts'ekoo buchan cha mba soo hoonzoo-i ntl'aookat 
whutaleh. 
26 Mba soo hoonzoo-i nohtl'aookat, 
'i stsoda'ne 'onus soo hoonzoo-i za butl'ayilts'ut, 
whanus unzoo suli’. 
Ndo yak'uz 'ilhiz wheni nodist'ai-un soo 'uk'enus nilhdza'-un 'et 
whuts'un, 
' Joseph ootsi Kur 'utit'elh 'ink'ez ootsit'ah hukw'ut, 
" bulhutsinke anus 'utit'elh. 
27 Benjamin en yus tube ooye'ilts'ul-i unli, 
bundada' 'et si yuzilhghi-i yoo'alh, 
'ink'ez 'ulhdzis 'et ndai la yughan-i, 
oogha yunkat-i Ihk'eyulih. 

28 Ndunne enne ts'iyawh Israel ts'u haindene whunizyane 'on at 
nane didohne, 'et ndi khuni 'i be buba hubulh yailhduk 'ink'ez soo 
hoonzoo-i buts'un tizoo', lhoghun hinli whe nts'en'a la didutch'oh 
soo hoonzoo-i be ubulh yalhduk. 


Jacob dazsai 'ink'ez 'ahuyalhti 


29'Et 'ink'ez 'ubulhni, ^Awet sulh dune'ne, ubulh 'ist'e'ne enne 
'awet buts'un tisyalh. Ndet la tse'an Ephron yun k'ut 'i Hitt whut'en- 
un 'unt'oh, en ootse'an er sbákene bubulh 'asoolhtelh, 





*49.25 Ndi boozi' El, i “Yak'usda 'En Ts'iyai-i Anus Ulhtus-un 'Unt'oh,” ni whe 
'utni. Sizi Gri 'en cha ts'iyai-i anus ulhtus-un 'unt'oh. Whuz un'a Sizi Gri dant'oh 
unli. "Er John Ooba Ts'et Hahónkat-un 1:8 whe neMoodihti Sizi Gri njan ndutni, 
“Si 'ust'oh Alpha 'ink'ez Omega usli. 'Udechoo whe'whudit'en-un 'ink'ez 'etsul 
'uwhutánelh-un, en 'ust'oh. Mbe usli 'ink'ez 'ist'e-un, 'ink'ez whusatiyalh-un 
'ust'oh, 'ink'ez ts'iyai-i anus ulhtus-un, en 'ust'oh." "Er Matthew Uk'unéyuzguz 3:11, 
John Ooba Ts'et Hahónkat-un 4:8, 11:17, 'ink'ez 16:5-7 ert cha nduwhttni. 

30tse'an et Machpelah vun k'ut er 'uhoont'oh, Mamre whutso 
Canaan yun k'ut 'i Abraham, Ephron, Hitt whut'en-un unli-un, 'en 
ooyun, ts'unk'ut wheni er honket. 

31'Et Abraham 'ink'ez Sarah oo'at bulh cha 'abuhalhti, 'et Isaac 
'ink'ez oo'at Rebekah bulh cha 'abuhalhti, 'ink'ez si cha 'et Leah 'asti. 

32Ndai la yun 'ink'ez tse'an ook'uwhuz'i-i, i Heth ooye'kene 
ts'un huyonket." 

33'Ink'ez Jacob 'awet buzkeh hubulh yalhduk-un 'etsul 'udija whe, 
lili k'enadil'ez 'ink'ez 'udek'ez hanajiz. 'Ink'ez whutsoda' oonatneke 
bubulh 'unt'ohne 'enne buts'un whenya. 

D 0 1'Et Joseph duba yunin k'echaniti 'ink'ez yuk'ut intse 
'ink'ez naidits'ooz. 

2'Ink'ez Joseph yuba 'ut'enne, yoo be duyunne, 'enne dubá oozi 
Ihahidooleh hubulhni. 'Et yoo be duyunne, 'enne Israel oozi yesa' 
soo ' tit'elh-i, 'i be highaizna. 

3Dit whunizyat dzin (40) et whuz un'a huba' hoont'oh ts'et 
ubuhulhti, 'ink'ez buk'enihunudleh. Whuz un'a buzih lhadulyanne, 
ink'ez Egypt whut'enne, enne lhtak'ant'it whunizyat dzin (70) et 
hik'enudleh whe inle'. 

4'Et awer ndi dzin lhaoodinla et Joseph, Pharaoh ooyoh 
whut'ine hubulhni, ^Andit nohna soo ts'ih'un sulh newhuna'ai de, 
er Pharaoh soo nehoozulhts'ai, en dudoohni’, 

S"Ubá oots'un nahizusya whe njan dudusni, ^Whunilh'en 
'awet datisah. Ndet la sts'un k'ut, Canaan yun k'ut 'uwhusla-un 
et 'asolhtelh,” sulhni. 'Et huwa sladinih, 'ubá 'atistelh 'ink'ez la 
whusanaoosja." 

6'Ink'ez Pharaoh 'utni, *Whuz inyalh 'ink'ez mbá 'ailhtih, khuni 
daja dini la oots'u nahizinya-i k'un'a." 

7'Et Joseph whuz dubá whenayalhti 'aitilhtelh ha, mbene 
la Pharaoh yuba 'ut'enne cha ts'iyawh hiyulh whendil. Ooyoh 
'udetso whudilhdzulhne, 'enne cha 'ink'ez Egypt yun k'ut 'udetso 
whudilhdzulhne, 'enne cha hiyulh whendil. 

8 Joseph ooyoh whut'ine, bulhutsinke 'ink'ez oobá ooyoh 
dilhts'ine cha tsiyawh hiyulh whendil. Ts'oodunne 'ink'ez bughuna' 
cha, musdoos cha, 'ink'ez ts'iyawh nyo Goshen whuyun Kut er 
neboninla. 

9'Et yeztl'i ink'ez nyowhi huye nudilh-i huye 'uzdla-i cha tubeh 
Ihane dune 'ilhozdil 


Genesis in Central Carrier, Canada. 1st ed. € 2011, Wycliffe Bible Translators, Inc. 


Soo 'Udechoo Whe'whudit'en-i 50 122 


10'Et nyo Atad ooch'e' lhes mai' dunuldus-un, ert 
nehunindil, Jordan whanoo' 'uhoont'oh, 'ink'ez soo tube 
er hik'eniudle. 'Et Joseph en Ihtak'ant'it dzin er duba 
yuk'enudleh whe inle'. 

11'Et nyo Canaan whut'enne dune nyo lhes mat dunuldus-un er 
hik'enudleh whunilh'en, et huwhuhunilh'en 'ink'ez 'uhutni, “Njan 
et tube Egypt whut'enne hukw'ehunduda whe hik'enudleh." 'Et 
huwa ooboozih Abel Mizraim, Jordan whanoo' whuz'aih 'i hoozi' 
huyulhtsi. 

12'Et duye'ke data hubulhni la, whuz un'a 'uhuyinla. 

13Ooye'ke Canaan keyoh ts'e nahuyoolhti 'ink'ez nyo 
Machpelah yun 'et tse'an 'et 'ahayalhti, Mamre whutso 'et 
Abraham nyoo yun Ephron, Hitt whut'en-un, en ts'un yonket 
ts'unk'ut wheni. 

14'Et Joseph dubá 'ayalhti whe er Egypt ts'u naoosja, bulhutsinke 
cha, yulh nusudilne enne cha ts'iyawh whuz nahoosdil. 


' 


Joseph bulhutsinke soo na'budutni 


15'Et Joseph bulhutsinke bubá awer dazsai er 'uhutni, “Joseph 
nets'u dootni tilah, dats'inla la hoonts'i hukw'un'a 'uts'inla 'et tilah 
neba k'elha hoolhtselh.” 

16'Et Joseph hits'otl'a khuni in'ai 'uhuyulhni, “Mba datitsah 
whutso njan ndutni, 

17"Et Joseph dohni'' “Nts'u tezdudlih, nyulhutsinke buba 
whunahodolnoh 'ink'ez wheninta' hunt'en cha tube hoonts'i k'un'a 
'unyuhinla, 'et huwa mbá ooYak'usda (Elohim) ba 'ut'enne, 'enne 
buba whunahoodolnoh.” 'Ink'ez Joseph intse hiyulh yailhduk 
whe. 

18'Et bulhutsinke 'enne cha hinin ts'e 'et hibut nahankat 'ink'ez 
uhutni, “Whunilh'en mba 'ut'enne ts'inli." 

19 Joseph 'ubulhni, “Whenulhjut iloh. Yak'usda (Elohim) en la 
ook'edusda whe' duhni? 

20'Et nohni tube hoontsi' hukw'un'a 'usutilelh k'un'a 'usuhla, 'et 
hoonts'i Yak'usda (Elohim) 'en ooba hoonzoo hukw'una 'uhoonla, 
andit dzin wheni dune lhane hubutisyih ha. 

21'Et huwa whenulhjut iloh, nohuzkehyaz cha nohni cha ts'iyai 
be Ihanohdutisleh." 'Ink'ez k'enabunin'a 'ink'ez soo cho khuni 
nzoo-i be bubulh yailhduk. 


1 


' 

Joseph dazsai 


22'Et Joseph Egypt yun Kurt er hoot'e', dich'oh cha 'ink'ez 
oobá ooyoh whut'ine inle'ne, enne cha 'ink'ez Joseph whunizyat 
whunizyai 'on 'at whunizyai (110) yus k'ut 'et khana. 

23 Joseph 'et Ephraim buzkeh tawh whudidoh whuts'un bunalh'en, 
Machir buzkeh Manasseh ooye', enne cha Joseph oogw'ut k'ut et 
hunizyai. 

24'Ink'ez Joseph dulhutsinke 'ubulhni, ^Awet datisah, 'et hoonts'i 
Yak'usda (Elohim) 'alha nohts'un nutiyalh 'ink'ez ndi yun ch'a 
nanohtalelh, 'ink'ez Abraham, Isaac 'ink'ez Jacob cha vun buts'i 
yoozi'-i, whuz nanohtilelh.” 

25'Et Joseph, Israel buzkeh hits'u nahizya er 'ubulhni, “Alha 
Yak'usda (Elohim) nohts'un nutiyalh 'ink'ez usts'un 'i njan whuch'a 
naoolelh." 

26'Et Joseph dazsai, 110 be yus k'ut 'ink'ez hizi sa' soo' tit'elh 
huba lhahidinla 'ink'ez Egypt et chunkelh er hitalhtelh ha. 

Yak'usda Ooboozi' 
Hebrew Bughuni K'un'a 


Njan Yak'usda Ooghuni 'Udechoo Khuni Neba Lhaidinla-i, 'i Hebrew 
whut'enne bughuni Kuna, 'i be 'uk'unéyuzguz. Yak'usda boozi' Hebrew 
bughuni k'un'a, 'i be lhelhts'un un'a boozi' hooni be 'unt'oh. 'I be 
whunenulhtun Yak'usda dant'oh unli. 

'Et njan ndi 'udustl'us Soo 'Udechoo Whe'whudit'en-i, 'et Yak'usda boozi' 
'uk'eyánguz, 'i 'unt'oh: Elohim, Yahweh, El Elyon, Adonai, El Roi, El 
Shaddai, El, El Olam, Yahweh Yireh, 'ink'ez El Elohe-Yisrael. 


Adonai 
Ndi boozi' Adonai 'i “Moodih "En neK'une'ul'en-un 'unt'oh," ni whe 
'utni. 15:2, 18:3 'et cha 'uk'eyánguz. 


El 

Ndi boozi' El, 'i “Yak'usda 'En Ts'iyai-i 'Uk'enus Ulhtus-un,” ni 
whe 'utni. 6:6, 7:1, 14:18, 20:13, 31:13, 35:1, 46:3, 49:25 'et cha 
'uk'eyánguz. 


El Elohe-Yisrael 

Ndi boozi', El Elohe-Yisrael, 'i ^Yak'usda 'En Israel Whut'enne 
BuYak'usda Ulhtus-un 'Unt'oh," ni whe 'utni. 'Ink'ez Soo 'Udechoo 
Whe'whudit'en-i 33:20 et cha 'uk'eyanguz. 


El Elyon 
Ndi boozi' El Elyon, 'i *Yak'usda Soo 'Uk'enus Dizti-un Unli," ni whe 
'utni. 14:18,19,20 'et cha 'uk'eyánguz. 

El Olam 
Ndi boozi' El Olam 'i “Ilhiz Wheni Yak'usda Unli,” ni whe 'utni. 
21:33 'et cha 'uk'eyánguz. 


El Roi 
Ndi boozi' El Roi 'i “Yak'usda "En Whunilh'en,” ni whe 'utni. 16:13 
'et cha 'uk'eyánguz. 


El Shaddai 

Ndi boozi' El Shaddai, 'i “Yak'usda 'En 'Uk'enus 'Ultus-un Unli,” ni 
whe 'utni. 'Ink'ez Soo 'Udechoo Whe'whudit'en-i 17:1, 28:3, 35:11, 
43:14, 48:3 'et cha 'uk'eyánguz. 


Elohim 

Ndi boozi' Elohim, 'i whunenulhtun “Yak'usda 'En 'Aw 'Tlhoghun 
Za Unli lhiloh, er hoonts'i en 'ilhoghun unli whe 'unt'oh." 'Et 
whuz un'a ndi boozi' ni whe 'utni. 'Ink'ez njan Soo 'Udechoo 
Whe'whudit'en-i: 1:2, 2:2, 3:1, 4:25, 5:1, 6:2, 7:9, 8:1, 9:1, 17:3, 
19:29, 20:3, 21:2, 22:1, 23:6, 24:3, 25:11, 26:24, 27:20, 28:4, 30:2, 
31:5, 32:1, 33:5, 35:1, 39:9, 40:8, 41:16, 42:18, 43:23, 44:16, 45:5, 
46:1, 48:9, 50:17 'et cha 'uk'eyánguz. 


Yahweh 

Ndi boozi' Yahweh, 'i “Mbe Usli, "Bn 'Ust'oh,” ni whe 'utni. 'Ink'ez 
Soo 'Udechoo Whe'whudit'en-i 2:4, 3:1, 4:1, 5:29, 6:3, 7:1, 8:20, 
9:26, 10:9, 11:5, 12:1 13:4, 14:22, 15:1, 16:2, 17:1, 18:1, 19:13, 20:18, 
21:1, 22:14, 24:1, 25:21, 26:2, 27:7, 28:13, 29:31, 30:24, 31:3, 32:9, 
38:7, 39:2, 49:18 'et cha 'uk'eyánguz. 


Yahweh Yireh 


Ndi boozi' Yahweh Yireh 'i ^Moodihti "En Haooti'alh,” ni whe 'utni. 
TInk'ez Soo 'Udechoo Whe'whudit'en-i 22:14 er cha 'uk'eyánguz. 

